
O PISCIMA OVE KNJIGE 


Hrvatski su krajevi privlačili već od davnine mnoge 
strane učenjake i pisce. Velik je broj onih, koji su doputo- 
vali u naše krajeve, da ih prouče ili su se zadržali na 
proputovanju, pa je tako nastala gotovo u svim važnijim 
evropskim jezicima dosta bogata putopisna književnost o 
našoj domovini, 

* 


Therese von Artner živjela je u našoj sredini, 

u Zagrebu, kada je pisala svoju knjigu »Briefe iiber einen 
Theil von Croatien und Italien an Caroline Pichler«.* Kako 
već sam naslov kaže, pisan je taj putopis u obliku pisama, 
Prvo pismo, u kojem opisuje svoj put iz Zagreba do Siska, 
datirano je sa »lipanj 1825.« Odmah u početku kaže, da 
ima tome već tri godine, što je izabrala Zagreb za svoje 
nomadsko boravište. Iz toga se može zaključiti, da se 
godine 1822. nastanila u Zagrebu. Tada je već bila pri- 
znata pjesnikinja s lijepim brojem objelodanjenih stvari, 
Therese von Artner rođena je 19, travnja 1772. u 
Šintavi, u nitranskoj županiji u Slovačkoj, kao kćerka 
carskog satnika Leopolda Artnera i žene mu Magdalene 
rođene Hubert. Oboje bili su potomci starih madžarskih 
plemićkih obitelji. Već zarana pokazivala je veliku umjet- 
ničku nadarenost, bavila se slikarstvom i pjevala pjesmice. 
Kada joj je bilo dvadeset godina, preseli se s roditeljima 
— otac je u međuvremenu kao general umirovljen — u 
Šopronj. Nije nezanimljivo, da je već njezino prvo štam- 
pano djelo bilo donekle u vezi s Hrvatskom. Bila je to. 
prigodna pjesma u čast grofice Eleonore Pejačević (»An 
leonore Grifinn Pejachevich gebohrne Grafinn v. Er- 


1) Karolina Pichler (1769—1843), u ono vrijeme vrlo cijenje- 
na bečka književnica, bila je s Artnerovom usko sprijateljena. 


d&dy«. Oedenburg 1798).' Iste je godine štampala još 
jednu pjesmu prigodnicu (»An Eleonoren Grifinn v. Collo- 
redo gebohrne Freyinn von Wagenfels«) te pastirsku igru 
sa zborovima u jednom činu »Das Fest der Tugend«. God. 
1800. izdala je kod J. G. Voigta u Jeni u zajednici s pjesni- 
kinjom Mariannom Neumann svoju prvu zbirku pjesama 
u dvije knjige pod naslovom »Feldblumen, auf Ungarns 
Fluren gesammelt von Nina und Theone«.* God. 1806. 
izišla je kod J. G, Cotte u Jeni nova zbirka Artneričinih 
pjesama (»Neuere Gedichte von Theone«). Sto stranica u 
toj knjizi zaprema junačka opera »Theseus auf Creta«, 
koju je posvetila madžarskom palatinu, nadvojvodi Josipu. 
Nakon toga spjevala je junački ep »Die Schlacht von 
Aspern«. Cenzura je zabranila tiskanje tog epa u cjelosti, 
pa su tako objavljeni samo neki odlomci (Hormayrov »Ar- 
chiv fiir Geographie, Historie, Staats- und Kriegskunst« 
god. 1812. br, 37., 38 i 39., »Carinthia« god, 1812. br. 15. 
i »Morgenblatt« god. 1820. br. 20. i 22.). Njeno naredno 
veće djelo bila je drama u pet čina »Die That« (Hartleben, 
Leipzig-Pest 1817). I to je djelo doživjelo drugo izdanje 
(Hartleben, Pest 1820). Kod Hartlebena izišla je godine 
1818. i njena treća zbirka pjesama (»Gedichte von Therese 
von Artner. Gewihlt, verbessert, vermehrt«) u dva sveska. 

Nije poznat povod, koji je doveo Artnerovu u Zagreb, 
ali najvjerojatnije su bili po srijedi obiteljski razlozi, Ona 
je naime nakon smrti svojih roditelja živjela naizmjence 
kod svojih sestara pa je tako zacijelo s jednom od njih, 
koja mora da je bila udata za nekog časnika, došla u 
Zagreb.* Sa svojom se novom okolinom Artnerova brzo 
saživjela pa je tako već god. 1823. napisala veselu igru 
u jednom činu »Rettung und Lohn« u slavu imendana Fra- 


*) Grofica Eleonora Pejačević, druga supruga grofa Franje 
Karla Pejačevića, bila je baka hrvatskog bana grofa Ladislava 
Pejačevića, a prababa bana grofa Teodora Pejačevića, 

3) Nina je Marianne Neumann von Meissenthal rođ. von Tiell 
(1768—1837)), a Theona je pseudonim Artnerove, Ta je zbirka 
doživjela god. 1812. i svoje drugo izdanje. 

4) Za ovu pretpostavku govore i neka mjesta u njezinoj pu- 
topisnoj knjizi. 

njice Radivojević, žene podmaršala baruna Pavla Radi- 


vojevića, zapovjedajućega generala zagrebačkoga. Ta je 
vesela igra prikazivana 9. ožujka 1823. u zagrebačkom 
kazalištu, a izdana je tiskom kod Novosela u Zagrebu 
(»Rettung und Lohn. Ein Lustspiel in einem Aufzug von 
Therese v. Artner. Zur Namensfeyer Ihrer Excellenz, der 
hochgebohrnen Frau Franziska v, Radivojevich, gebohrnen 
v. Lukacs. Aufgefiihrt am 9-ten Ma&rz 1823. Agram, ge- 
druckt mit von NovoBel'schen Schriften«). 


Kada je biskup Vrhovac slavio 1, siječnja 1826. pe- 
desetgodišnjicu svojega misnikovanja ispjevala je i Artne- 
rova pjesmu od 19 kitica po osam redaka pod natpisom 
»Zur feyerlichen Jubelfeyer Sr. Excellenz des Hochw. 
Herrn Maximilian Verhovacz von Rakitovecz, Bischof v. 
Agram, am 1, Janner 1826«, Ta je pjesma štampana u za- 
sebnoj knjizi (kod J, Rossyja u Zagrebu) te kasnije u 
Hormayrovom »Archivu« (god. 1826.). Nikola Andrić kaže 
za ovu pjesmu, da je u istinu krasna te da se »svojom 
zaobljenom ljepotom, diže nad sve prigodnice, koje su za 
ovaj svečani dan napisane«, što nije ni čudo, jer se Artne- 
rova svojom umjetnošću visoko uzdigla nad sve njemačke 
pjesnike i pjesnikinje, koji su u ono vrijeme djelovali u 
Zagrebu. Kada je biskup Vrhovac dne 16. prosinca 1827. 
zaklopio oči, ispjevala je Artnerova opet pjesmu (»Am 
Abend des 16, Dezember 1827«), koja je izišla u 19. godištu 
Hormayrovog »Archiva« (god. 1828.). Za vrijeme svoga 
boravka u Zagrebu napisala je Therese v, Artner osim toga 
dvije drame (»Stille GroBe«, Schauspiel in drei Aufziigen 
i »Rogneda und Wladimir«, Trauerspiel in drei Aufziigen; 
obe su izišle god. 1827. kod O. Wiganda u Košicama) te 
svoje »Briefe aus einem Theil von Croatien und Italien« 
(1830, kod O, Wiganda u Pešti). : 

U vrijeme, kada je putovala u Italiju (datum nije za- 
bilježen, no koliko se može naslutiti iz samih zapisaka, bilo 
je to u ljetu ili u ranu jesen 1828.), bila je Artnerova već 
teško bolesna, jer sama kaže, da je glavni povod toga puto- 


5) Nikola Andrić: »Iz njemačkog Zagreba« (»Život«, 
knjiga I.). 


vanja bilo njeno narušeno zdravlje, a na kraju knjige se 
tuži, da su uslijed napora na povratku iscrpljene njene 
posljednje snage i da se vratila gotovo umirući u domo- 
vinu, Čini se, da se više nije oporavila, jer je već godinu 
dana kasnije, dne 25. studenoga 1829, umrla u Zagrebu, 
gdje je i pokopana. 
Izdanje svojih »Pisama« još je doživjela, jer su ona, 
i ako je na knjizi označena godina 1830., izišla već godine 
1829., što dokazuju činjenice, da je >PreBburger Deutsche 
Zeitung« već u nekrologu spomenula tu knjigu i da je 
»Luna« u broju od 19, prosinca 1829, preštampala iz 
»Spiegela« recenziju o njoj. 
*& 


Samo dvije godine iza Artneričina putopisa — godine 
1832. — izišao je u nakladi knjižare Haude i Spener u 
Berlinu bez imena pisca prvi i drugi svezak putopisne 
knjige »Caragoli«, iza kojih je god. 1834. slijedio i treći. 
U prvom dijelu opisuje pisac svoj put kroz Madžarsku, 
Vojnu Krajinu, Slavoniju i Hrvatsku, drugi je posvećen 
Rijeci, Trstu i Mlecima, u trećem se bavi svojim boravkom 
u Terrafermi, Padovi, Vicenzi, Veroni, Bresciji, Milanu i 
na Komskom jezeru. 

Možda bi nam ime pisca tih putopisnih crtica ostalo 
nepoznato, da nije uslijed velikog uspjeha, koji su postigle, 
izišlo već godine 1835, drugo izdanje, ovaj puta s pišče- 
vim imenom. Bio je to Otto Ferdinand Dubi- 
slav von Pirch, koji je već prije toga objelodanio 
jednu putopisnu knjigu: »Reise in Serbien im Spitherbst 
1829« (Ferdinand Dummler, Berlin 1830). 

Pirch se rodio 1. svibnja 1799, u Bayreuthu. Poput 
svoga oca posvetio se i on vojničkom zvanju. U vrijeme 





6) Opširan prikaz o tom posljednjem djelu Therese v. Artner 
štampan je u br. 297, i 298, »Narodnih Novina« od 29. i 30. pro- 
sinca 1900. pod naslovom »Hrvatska prije 70 godina, Po pismima 
jedne putnice«, Pisac prikaza ističe, da mu je knjiga slučajno do- 
pala ruku pa »kako o toj knjizi slabo tko što znade, a ipak je 
njena sadržina takova, da bi mogla zanimati i šire obćinstvo, za- 
kanili smo se, da posljednju tvorinu te tuđinke, koja je svoju 


dragu domovinu toplo i od srca ljubila, u kratko predđočimo našim. 


poštovanim čitateljima«. 


6 





oslobodilačkih ratova stupa u dobrovoljce i stekne časnički 
čin. Poslije rata polazi Vojnu akademiju u Berlinu, Nakon 
dovršenog vojnog obrazovanja dodijeljen je Topografskom 
odsjeku, kasnije je prešao u Glavni stožer. Za vrijeme 
osammjesečnoga dopusta god, 1829,—1830, proputovao je 
Madžarsku, Hrvatsku, Italiju i dio Balkana, Plod toga 
puta bile su spomenute dvije knjige. Umro je kao kapetan, 
ne navršivši još ni 33 godine života, na tragičan način 20, 
lipnja 1832. u Breslau-u. Kada je jedne večeri izjašio u 
okolicu, poplaši mu se konj i zbaci ga, ali tako nesretno, 
da je Pirchu ostala noga u stremenu, pa ga je konj vukao 
sve do grada. Zadobio je teške ozljede, kojima je nakon 
tri dana podlegao u groznim mukama, 

Izdanje svoje druge putopisne knjige, koju je po ma- 
lim mletačkim školjkama nazvao »Caragcli« i koju je još 
sam u proljeće 1831. spremio za tisak, nije više doživio, 
Izdao ju je njegov drug Heinrich von Brandt. 

Pirch nije bio pjesnik, pa ćemo zato u njegovim puto- 
pisima uzalud tražiti pjesničke opise. Ali putovao je otvo- 
renih očiju, zanimajući se za činjenice i tako su njegovi 
putopisi vrijedni stvarni izvještaji. 


S punim pravom mogao je Niko Pucić* reći na ra- 
stanku Idi von Diringsfeld: »Niste baš sasvim 
dostigli cilj, ali ste došli za deset koraka dalje, nego svi 
ostali do sada«. Jer doista, Ida von Diiringsfeld, koja je 
boravila sa svojim mužem barunom Ottom von Reinsber- 
gom punih osamnaest mjeseci u Dalmaciji (od jeseni 1852. 
do proljeća 1854.), upoznala je Dalmaciju, njezine sta- 
novnike i prilike, bolje od mnogih putopisaca, kojima je 
Dalmacija bila tek mali »izlet«. Gotovo četiri godine — za 


7) Heinrich von Brandt (1789—1868), kasniji pruski general, 
istakao se i kao vojni pisac. Napisao je također knjigu uspomenn. 
(»Aus dem Leben des Generals Heinrich v. Brandt«). 

8) Niko Pucić (18380—1883), mlađi brat Mede Pucića, bio je 
poznati borac za sjedinjenje Dalmacije s Hrvatskom te je igrao 
istaknutu političku ulogu, 1861. izabrali su ga Križevčani za za- 
stupnika u hrv. saboru, dvaput je biran u svom rodnom gradu 
Dubrovniku za zastupnika u dalmatinskom saboru. 


koje su vrijeme ona i njezin suprug proučili znatnu lite- 
raturu — radila je Ida von Diringsfeld na svojoj knjizi 
»Aus Dalmatien«, koja je u nakladi Carla Bellmanna u 
Pragu ugledala svijetlo godine 1857. kao IV.—VI. svezak 
»Putopisnih crtica« (»Reise-Skizzen«) Ide von Diiringsfeld, 
(Zbirka »Reise-Skizzen« obuhvaća u svemu deset knjiga. 
Prije triju svezaka o Dalmaciji izišli su: »Aus der Schweiz« 
1850., »Aus Italien« 1851. i »Aus Karnten« 1857., a slije- 
dili su još: »Von der Schelde bis zur Maas« u tri knjige 
1861. i »Aus Meran« 1868.). Vrijednost djela ove rutini- 
rane književnice povećavaju još i mnogobrojne i opširne 
»Bilješke« od baruna Reinsberga (na kraju svake knjige), 
koje upotpunjuju njezina razlaganja. Ali nije samo ta 
putopisna knjiga bila plod boravka Ide von Diiringsfeld u 
Dalmaciji. Ida von Diiringsfeld znači, kako tvrdi Josef 
Matl, i u drugom pogledu preokret u njemačkoj književ- 
nosti o Dalmaciji, jer »ona je bila prva njemačka književ- 
nica, koja je neposrednim doživljavanjem zemlje i njene 
atmosfere, ljudi i povijesti Dalmacije, sama potaknuta, da 
tu zemlju umjetnički obradi«. Tako su nastala njena pje- 
snička djela: ciklus pjesama »Ein Leben und ein Lassen. 
Ein Liederkranz aus Ragusa« (u raznim časopisima), no- 
vela »Ein Cavalier in der Wildniss. Dalmatinisches Lebens- 
bild« (»Novellenzeitung« Leipzig, br. 51. i 52. za god. 
1856.) ,“ roman »Niko Veliki« (francuski, Bruxelles, Lebčgue 
1856.," njemački Leipzig 1864.) te pripovijest »Milena, 
Eine Geschichte aus Ragusa«, Leipzig 1862.). , 
Ali sva su ta djela tek mali dio književnog stvaranja 
Ide v. Diringsfeld. Kao dvadesetgodišnja djevojka (ro- 





%)' Josef Matl: »Ragusa (Dubrovnik) in der deutschen litera- 
tur« (»Zeitschrift fir deutsche Geistesgeschichte« 1936.). 

10) "Tu novelu preveo je dr. Ivan August Kaznačić na tali- 
janski. Prijevod objavljen ja god. 1895. u Zadru kao knjiga pođ 
naslovom »Il Conte Srđan«, . A 

* O tom romanu veli Valentinelli u svojoj bibliografiji: >L 
autrice intese trattegiare il maschio vigore del carattere slavo- 
raguseo«. I. v. D. pisala je kao i njezin muž, također francuski, 
Osim spomenutog romana objelodanila je na francuskom »La poćsie 
populaire dans 1 ile de Lesina (Revue Britannique, Paris, 1858. 


travanj). 

đena je 12. studenoga 1815. kao kćerka časnika u Militschu 
u Donjoj Šleskoj) izdala je god. 1835. svoju prvu zbirku 
pjesama (»Gedichte«), a već naredne godine drugu (»Der 
Stern von Andalusien«), God. 1841. objavila je svoj prvi 
roman »SchloB Goczyn«. Slijedili su: ciklus romana »Skiz- 
zen aus der vornehmen Welt« (7 knjiga, 1842.—1845.), 
romani »In der Heimat« (1843.) i »Graf Chala« (1845.) te 
knjiga pjesama »Lieder meiner Kirche« (1845.). Svoj 
plodni književni rad nije prekinula ni poslije udaje (1845.) 
za baruna Otto von Reinsberga. Naprotiv, u svom mužu, 
koji je bio sam literarno nadaren, našla je revnog surad- 
nika, Pošto je Reinsberg, koji je bio časnik, već 1846, istu- 
pio iz vojske, da bi se mogao sasvim posvetiti književnom 
radu, živio je mladi par najprije u Breslau-u ili na dobru 
Idine majke, a onda su slijedile godine naučnih putovanja, 
koje su donijele bogate književne plodove. Gotovo svake 
godine pojavilo se na knjižarskom tržištu po jedno novo 
djelo Ide von Diiringsfeld, Tako — osim već spomenutih — 
1847. roman u tri sveska »Margarete von Valois und ihre 
Zeit«, 1848. zbirka pjesama »Am Canal Grande«, 1850. 
roman u četiri knjige »Antonio Foscarini«, 1851, roman u 
dva sveska »Eine Pension am Genfer See« i zbirka pje- 
sama >»Fiir dich«, 1852, priča »Amimone« i roman u dvije 
knjige »Esther«, 1855. roman »Klothilde« i prijevodi tali- 
janskih pučkih pjesama (»Lieder aus Toskana«), 1861. ro- 
man »Norbert Dujardin«, 1862. roman »Hendrik«, 1863. 
roman u dvije knjige »Die Litteraten«, 1864. »Buch denk- 
vwiirdiger Frauen«, 1868. »Ein kleines Bad im Winter«, 
1871. »Hochzeitsbuch«, 1872. »Vergleichendes Sprichwčr- 
terlexikon aller romanischen und germanischen Mundar- 
ten« i 1873. zbirka novela u dvije knjige »Prismen«, 


Ida von Diringsfeld umrla je 25. listopada 1876. u 


. Stuttgartu, 


* 


Od njemačkih knjiga a Dalmaciji, koje su nastale na 
početku ovoga stoljeća, kada se i putničarsko zanimanje 
za Dalmaciju naglo probudilo, zaslužuje osim Warsbergove 

knjige! još i danas našu osobitu pažnju putopis uglednog 
austrijskog književnika i publiciste HermannaBahra 
»Dalmatinische Reise« (1. izdanje Berlin 1909). 


Hermann Bahr (rođen 19. srpnja 1863. u Linzu, umro 
15. siječnja 1934. u Miinchenu) bio je jedna od najzanim- 
ljivijih ličnosti u modernoj literaturi, književnik, koji je 
utirao nove putove — izraz »Moderna« potiče od njega —, 
dok je sam ostao vječni lutalac, »Kako je bio veoma misaon 
i neobično temperamentan, nikad nije ostajao na jednoj 
točki — uvijek je išao dalje: tražio je, obarao, gradio« 
(Ivo Horvat).“ Književni rad Hermanna Bahra bio je 
upravo golem. Napisao je preko 30 kazališnih komada, oko 
15 romana i novela, te bezbroj studija, eseja i kritika. 


Bahr je gajio velike simpatije za Hrvate, o čemu ne 
svjedoči samo svaki redak njegovog dalmatinskog puto- 
pisa, već i mnogi članci, koje je objavio prije i poslije toga. 
Tako se na pr. kao kazališni kritičar zalagao, da bečka 
kazališta igraju i djela hrvatskih dramatičara pa je u jed- 
nom članku u bečkom »Journalu« (1924.) osobito upozorio 
na Ogrizovićevu »Hasanaginicu« i na Ivu Vojnovića, 

»Dalmatinische Reise« je, kako veli Ivo Horvat u svo- 
joj spomenutoj studiji, »mozaičan prikaz iz pera jakog 
impresioniste: tu se Bahr zalijeće iz sadašnjice u duboku 
prošlost, isprepleće vjekove i ličnosti, opisuje dalmatinske 
krajeve, divi se gradovima i ljudima, da u svom jakom 
intelektu i oštroj mašti učini iz mnogih vjekova odličnu 
sintezu«, 


N. K. 


411) Aleksander Freiherr von Warsberg: »Dalmatien, Tage- 
buchblitter«, Wien 1904. 

12) “»Književne studije« (Ivo Horvat: Hermann Bahr. — Lj. 
Maraković: Paul Claudel. — Marijana Kralj: Zofja Kossak—Sze- 
zucka, — Mate Ujević: Giovanni Papini) u izdanju društva sv, Je- 
ronima (Knjižica Općeg znanja, I. kolo, 3. knjiga. Zagreb 1931.). 

a 


Iz knjige 


BRIEFE UBER EINEN THEIL VON 
CROATIEN UND ITALIEN 


Pesth, bei Otto Wigand, 1830, 


Napisala 
Therese von Artner 


= 





OD ZAGREBA DO SISKA 


»...I tako se ispunila moja stara i 
lijepa želja, i ja se nađoh usred ovog na- 
roda junaka, što sam ga već i prije viđala 
u svojim priviđenjima i snovima... .« 
(Therese von Artner: »Briefe iiber einen The:l 
von Croatien und Italien«) 


Zagreb, u lipnju, 1825. 


Ima tome već tri godine, kako sam otputovala -iz 
obližnjeg kraja, te izabrala Zagreb za svoje nomadsko 
boravište, a da još nisam iskupila Tebi zadano obećanje, 
da ću ti o ovima, iako ne osobito čudnim, a ono ipak. još 
dosta nepoznatim krajevima pružiti podrobniji prikaz. No 
slučaj nije htio, da poduzmem neku veću ekskurziju, dok 
me nedavno nisu nekolicina prijatelja pozvali, da pođem 
s njima na izlet u Sisak, koji je tako znamenit po svojoj 
starosti i starinama, premda ih ima samo malo, Tko da brže 
pristane, ako ne ja? I već je idućeg jutra sjedjelo naše 
društvance u kolima, a bili smo snabdjeveni svime, što je 
potrebno za takvo putovanje, no najviše dobrim raspolo- 
ženjem. 

Za pola sata stigli smo po sasvim ravno položenoj ce- 
sti, koja je sagrađena tek prije nekoliko godina, do Save, 
a prijazni Zagreb sa svojim lijepim brdima, što ga na sje- 
veru i zapadu okružuju, ostao je iza nas. — Vozili smo se 
prema prostorima, što se na jugu i istoku protežu u nedo- 
gled, nazirući tek tu i tamo po koje osamljeno brdo u 
daljini; samo je desno nedaleki Okić kao predvodnik 
onih planina, što su se iza nas gomilale, ponosno i smjelo 
zakoračio u dolinu, sličan rtu, što zadire u more, On je 
korijen Julijskih Alpa, kojima se drugi ogranak pomalja 

kao lanac modrih bregova štajerskih Alpa, braneći u svojoj 
sredini široku, divnu dolinu, zvanu Zagorje, kroz koju 
teče Krapina, a koja je dolina najljepša nizina u Hr- 
vatskoj. — Sad se prema nama nalazio most na četrnaest 
svodova, koji je, gledan iz Zagreba, tako slikovit, a vodi 
preko rijeke, koja se ovdje sjedinjuje u svom koritu, 
S obiju strana ovog mjesta razlijeva se Sava u više rukava, 
a sigurno je okružena i močvarama, zbog kojih su neki 
kotari nezdravi. 


S one strane uskoro smo napustili nasip, što se na 
desnoj strani odvaja prema Karlovcu, pa smo zakrenuli 
nalijevo, na jugoistok, prema Petrinji. Zemlja je 
obrađena svim vrstima žita, ali je zapravo odveć vlažna 
za pšenicu. Ovaj kraj, iako je nizinski, pruža ugodne pro- 
mjene u šumama, poljima i livadama, gdje se nalaze sku- 
pine drveća, ostaci iskrčenih šuma, koje su vrlo slikovite. 


Taj se kotar zove Turopolje. Sastoji se od dvadeset 
i četiri općine, u kojima su svi stanovnici plemići, a pot- 
pada pod zagrebačku županiju, ali samo donekle, jer bira 
svoga »komeša« (Comes terrestris), te ima svoje vlastito 
sudstvo. Prošli smo kroz Goricu i još nekoliko sela, a da 
ni po načinu gradnje kuća, ni po narodnoj nošnji nismo 
primijetili ništa osobito, samo što smo se preko dvije sta- 
nice morali voziti do sela Lekenika, jer su turopoljski ple- 
mići oslobođeni dužnosti da dobavljaju pretpregu.* Čitava 
kolonija plemića, koji uživaju povlastice lične slobode i 
ne plaćaju daću, — to je zacijelo čudna pojava, koja pažlji- 
vom promatraču sigurno ne će izmaknuti, i to u drugim 
državama sigurno još manje, nego li u Madžarskoj, gdje 
je plemstvo posvuda tako brojno, te ujedno uživa i sve 
prerogative kao nijedan drugi građanin ma koje evropske 
države, a uživa ih najsiromašniji plemić u istoj mjeri kao 
najbogatiji magnat. 





* Tebi je moja domovina dovoljno poznata, pa ne ćeš ovu 
pretpregu zamišljati kao gomilu divljih konja, koje treba pohvatati 
za podvoz, da se poslije upotrebe za podvoz opet puste, kako je to 
opisano u rubrici »Forespan« u Dictionnaire des Voyageurs, baš 
kao što Walter Scott opisuje konje na škotskom otocima, 

Bila sam radoznala, kako je i kada tako velika općina 
oslobođena svih poreznih tereta, pa sam doznala, da se to 
desilo još pod Belom IV. koji je Turopoljce nagradio 
zbog iskazanih mu usluga u ratu protiv Mongola i Bugara, 


“te im dao plemstvo. Budući da je Bela IV, umro već 1270. 


Sodine, iz toga slijedi, da to plemstvo spada među naj- 
starija plemstva čitavog kršćanstva. No ipak ništa ne može 
biti priprostije, no što su ti plemići; većina njih ne posje- 
duje više zemlje, no što je ima jedno seljačko dobro, a 
žive isto tako čedno i radino kao i svi ostali seljaci. Jedino 
odličje žena tih plemića sastoji se u tom, što nedjeljom 
nose ogrtače. Morala sam se nasmjehnuti, gledajući te ple- 
menite gospođice, koje bi s mnogim generacijama svojih 
pređa mogle upotpuniti rodoslovlje mnogih skorojevića, 
kako na starodrevan način, kao nekad kraljevna Nauzi- 
kaja, peru na potoku rublje ili na rudini čuvaju svoje 
ovčice i guščice. I kuće su im, kao u svim ostalim okolnim 
selima, sasvim od drveta, a ni izvana, ni iznutra nisu okre- 
čene, Te brvnare izgledaju doduše u krajobrazu vrlo zgod- 
ho, ali kad ti se oko priviknulo na bijele kućice po gornjim 
županijama, često okićene slikama cvjetnih vijenaca, a 
pritom su usprkos lošeg materijala vanredno čiste, onda 
ove ovdje pružaju natmuren i kao neprijazan izgled iz- 
nutra tim više, jer nemaju dimnjaka. Imaju međutim tu 
prednost, da ne privlače vlagu, što u tom nizinskom i 
vodom bogatom kraju mnogo znači, ' 

Iza Lekenika, jednog Erdčdijevog sela, voziš se kroz 
prekrasnu hrastovu šumu, koja se međutim tako slabo 
iskorišćuje, da bi se od onih od starosti ili od pastirske 
vatre porušenih debla moglo nasjeći nekoliko tisuća hvati 
drva, a takva leže često tik uz cestu. Što dalje, nizina se 
sve to više pretvara u pitome brežuljke i nježne doline. 
Zakrenuli smo nalijevo i ubrzo ugledali cilj našeg puto- 
vanja — dvostruke tornjeve Siska, no prije toga mo- . 
rali smo proći kroz Dužicu i Sela i stići na Odru, 


*Baš taj isti vladar učinio je Zagreb slobodnim gradom, 
Povelja je datirana 20. studenoga 1266.i), 


1 Zlatna bula Bele IV. izdana je 16. studena 1242. 

dražesnu rječicu, koja kod bijednog sela istog imena utječe 
u Kupu. Kola su nam na skeli prebacili. preko rijeke, 
Uskoro smo stigli u Stari Sisak, koji još spada pod civilnu 
upravu Hrvatske. Tu se nalazi onaj rt, koji nastaje od 
utjecanja Kupe u Savu, a na njemu čvrsto izgrađena 
tvrđava. Taj pripada zagrebačkom stolnom kaptolu, a u 
starim vremenima je uvijek jedan kanonik bio i njezin 
zapovjednik, Za jednoga od turskih ratova, tadašnji se je 
svećenik-zapovjednik, kažu, vrlo hrabro branio, ali je na- 
pokon ipak morao podleći, te je bio zarobljen, U sužanjstvu 
je umijeće zavođenja u njemu slomilo otpor čovjeka, koji 
je tako junački odolijevao sili: postao je apostat. To crno 
zločinstvo našlo je vidljivog odraza i ovdje na njegovoj 
kući, koju su ljudi drugog jutra ugledali sasvim crnu, 
te se godinama nije dala pobijeliti, — U toj je istoj kući 
osnovano sjemenište, koje se još dan danas zove crna 
škola. — Uzmi to kao prilog danas tako popularnim 
legendama i pričama. 


Grad je nepravilan, na neravnu tlu, a sastoji se većim 
dijelom od loše građenih kuća (iako su neki ovdje nasta- 
njeni bogati trgovci tu i tamo dali sazidati raskošne 
zgrade), radi čega i divna cesta, koju odmah možeš pre- 
poznati kao djelo Rimljana, dolazi još jače do izražaja, 
Posvuda leže ruševine stupova, komadi tesanog kamena i 
sarkofazi, sada upotrijebljeni kao stepenice ili čatrnje, pa 
se na svakom koraku vidi, da stupamo po klasičnom tlu, 
makar i bilo tako obeščašćeno. Dok su.naša kola silazila 
strmim putem prema Kupi, mi smo izašli i primijetili 
odmah pred Judinom. kućom (jednom od spomenutih 
raskošnih zgrada) glavicu korintskog stupa od bijela mra- 
mora i kamen od žrtvenika posvećenog Jupitru kao — dva 
kamena međaša, A onda nas je skela prebacila u Vojni 
Sisak, 

Kupa je čista, lijepa rijeka, koja teče kroz oba grada, 
a obale su joj u savršenom redu, tako da se nigdje ne vidi, 
da bi voda polokala hridi ili prodirala kroz nasip. Rijeka 
je upravo pokrivena brodovima, Tu se vide najveće teretne 
lađe, koje svoje tovare dovoze iz Banata, a mogu krcati 
šest do osam tisuća mjerova, — Osim skladišta ima na tim 

lađama kuhinja s panjegama i po jedna lijepa kabina, 
Gradilišta su u Jasenovcu, kamo drvo dolazi iz tur- 
skih krajeva, i u samom Sisku, gdje se nalazi dobro brodo- 
gradilište, na kojemu se uvijek nalazi nekoliko brodova u 
gradnji, što smo i sami vidjeli, Lađe mogu odavle ploviti 
uz rijeku Savu do Ljubljane, no Kupa je samo do Kar - 
lovca plovna, i to za duge, plosnate, otvorene lađe, koje 
mogu primiti osam do devet stotina mjerova, 

Otudi se vidi, da je položaj Siska veoma podesan za 
trgovački promet i da ima najbolje komunikacije, što se 
mogu zamisliti, Bez sumnje je ovaj rt — zahvaćen dvjema 
velikim rijekama, a isto tako podesan za promet cd Ko- 
ruške do Crnog mora (i umalo što ne spaja prometnu vezu 
Jadrana sa Bosporom), kao i za obranu, — doveo Rimljane 
na misao, da ovdje osnuju jedan od svojih najvažnijih ko- 
lonijskih gradova. Vjeruje se, da je to učijeno za Augusta 
i da je koloniju izgradio Tiberije. No ako može jedan nat- 
pis biti vjerodostojan, onda je ta kolonija postojala već u 
godini 517, poslije osnutka Rima. Još se vide stari bedemi 
grada, koji je bio ovalna oblika, — Osim tih bedema po- 
stojao je tu i prokop, koji je na objema stranama vodio u 
rijeku, u koju su ulazili brodovi i u ondje sagrađenim 
slagalištima tovarili i iskrcavali robu. Oba su grada bila 
spojena zidanim mostom, od kojega lijepo tesano kamenje 
još uvijek leži razasuto po obali, a osim tog mosta postojao 
je ispod riječnog korita opekama posvođeni hodnik u 
visini jahača. Još danas žive poneki ljudi, koji su taj hod- 
nik vidjeli, Ulaz tog tunela bio je kod ondašnjih slagališta 
hrane, a izlaz kod Judine kuće, koji ga je međutim dao 
zatrpati zemljom, jer je iz tog tunela često voda nadirala 
u njegov podrum, I iz nedalekoga brdskog dvorca Ra - 
stović, odakle su Rimljani izgradili svoj vodovod sve 
do Siska, vodi podzemni hodnik u dvorac Maslovina, 
koji je nekoliko milja udaljen od Siska. 

Za nebrojenih pustošenja, što ih je Sisak pretrpio od 
vremena Atile, koji je kao prvi razorio taj grad, nestale su 
sve starine sa zemljine površine, Uzme li se još u obzir 
vandalizam njegovih kasnijih stanovnika i graditelja, koji 
Su ruševinama, što su ih nalazili, obraćali samo toliko svoju 

pažnju, koliko su ih mogli upotrijebiti, a sve ostalo, kipove, 
natpise i spomenike što više iz obijesti uništavali, onda 
ćemo razumjeti, zašto su sve te starine gotovo sasvim 
iščezle. No ipak će majka zemlja, koja sve njoj povjereno 
tako vjerno čuva, izbaciti mnogo toga blaga; samo da ih 
onda opet ne upotrijebe tako lakomisleno kao dosad; jer 
su sve novije zgrade i svi okolni dvorci sagrađeni od ruše- 
vina iz pradavnih vremena. 

Samo jedan jedini nadgrobni spomenik stoji sasvim 
nad zemljom i još je, osim jedne izbušene rupe, sasvim 
sačuvan, a nalazi se u Starom Sisku na brežuljku, koji je 
sada zasađen kukuruzom. Podnožje mu je od kamena u 
jednom komadu, na kojem leži sarkofag, također od ka- 
mena, a jednako je od istog materijala isklesan i vanredno 
masivni poklopac. Oblik mu je kao i u svih drugih nad- 
grobnih spomenika; na četiri ugla ima prema vani zavinute 
rogove, kako se to vidi i na Herkulanskoj grobnoj cesti, 
Na duljoj plohi nalazi se ovaj natpis: 


HVIC ARCAE IN EST SEVERILLA 
FAMVLA: XPI QVAE 
VIXIT CVM VIRO NOVEM 
CONTINVIS ANNIS CVIVS 
POST OBITVM MARCELLANVS 
SEDEM HANC VIDETVR CONLOCASSE MARITVS 


Činjenici, da je ova Severi lla bila kršćanka, od 
čega je predaja ubrzo stvorila legendu, bez sumnje ima 
ovaj nadgrobni spomenik zahvaliti, što je ostao sačuvan, 
a to nam opet dokazuje, koliko se moglo još pronaći, da 
nije sve navlaš bilo uništeno. Kraj natpisa uklesan je trs, 
koji svojim viticama okružuje slova; na drugoj strani na- 
lazi se snop klasja, i na taj je način kršćanski misterij 
vina i kruha prikazan istim ugodnim znamenjima, kojima 
su se nekoć, osobito na lijesovima, običavali prikazati bak- 
hovski eleuzijski misteriji. — Uza sve to što su poštivali, 
pa zato i čuvali ovaj kamen, nisu se radoznali i gramzljivi 

ljudi mogli svladati, da ga ostave sasvim netaknuta, pa 
su, sigurno uz najveće napore, probušili onu rupu. No, po 
švoj prilici nisu ni onda ništa drugo vidjeli, no što se i 
danas vidi, naime mrivačke kosti i zemlja. 


Sretnim slučajem nalazio se s druge strane rijeke 
vinograd trgovca Bitrova, čovjeka osjetljiva za sve, što je 
dobro i vrijedno znanja, a koji je ujedno i raspolagao 
potrebnim sredstvima, da zadovolji svoju težnju za zna- 
njem: u tom je vinogradu bilo staro rimsko groblje, iz 
kojeg su već pri samom okopavanju loze izvukli mnogo 
vrijednih predmeta, tako da je vlasnik odlučio da jedino 
u antikvarne svrhe počne tragati za starinama. I ovdje se 
sada našlo mnogo čudnih stvari. Posvuda su nailazili na 
male svodove, oko kojih se, kad su bili otkopani, našli 
sarkofazi, Svi su bili isklesani od jednog komada, a zatvo- 
reni kamenim poklopcima. U njima se našlo sad čitavih 
kostura, sad opet razasutih kosti, pepela i ugljena, u ža- 
rama ili bez njih, a onda čaša za suze, svjetiljaka — ni 
jedna dakako nije više gorjela! — i pojedinih komada 
novca, U jednom je grobu ležao mač, koji je međutim rđa 
bila tako izjela, da se je raspao, kad su ga htjeli izvaditi, 
i jedna srebrna kopča od plašta, O jedan lijes bila su sa 
obiju strana pričvršćena još dva mala, u kojima su se našle 
kosti dječjih kostura, staklene igračke i mliječne boce za 
dojenčad. 


Sve te predmete predao je Bitrov Peštanskom muzeju. 
U nekim sarkofazima nalazile su se po dvije do tri glave. 
U onima, gdje nisu nađeni čitavi kosturi, vidjele su se crne 
mrlje od dima, a bilo je tu i ostataka drvenog ugljena, tako . 
da se ovdje sigurno nešto moralo spaljivati. No budući da 
to nije moglo biti čitavo mrtvo tijelo, mislio je Bitrov, da 
su se u lijesu najprije spaljivali srce i utroba. U jednom 
lijesu rastalila se šta više u toj vatri i čaša za suze, po- 
primivši sasvim iskrivljen oblik, Nakita je nađeno samo 
uz kostur jednog muškarca, ali su te kosti ležale izvan 
sarkofaga. Radi se o prstenu s pečatom od oniksa, u koji 
bijaše urezan lik stojećeg ratnika, Ali taj: rad nije tako 
savršen kao na samom prstenu, koji je od čista zlata i 

vanredno ukusno izrađen. Ljudi su rastalili nekoliko lije- 
sova od olova, a ista je sudbina zadesila nažalost i jedan 
kositreni lijes s vanredno lijepim natpisom, a da ove ne- 
znalice nisu ni pokušali prije toga najprije kopirati ure- 
zane riječi. ' 

Najbliža nalazišta takva kamenja nalaze se u brdima 
krša. Kad čovjek pomisli na tu veliku udaljenost, na težinu 
materijala, na mjere opreza, koje je valjalo poduzeti pri 
prenošenju, da ne bude razbijeno, — iako se ovdje sve to 
moglo dopremati vodenim putem — onda se zbilja moramo 
u čudu pitati, kako je uopće bilo moguće, da su tolike po- 
rodice mogle nabavljati tako skupocjene grobne spomenike! 
A čini se, da je u ono vrijeme svaki imućniji čovjek mogao 
sebi i svojima nabaviti takve nadgrobne spomenike. Mo- 
žemo vjerovati, da su u svima većim gradovima postojale 
podružnice za nabavu takvih sarkofaga; jer ljudi nisu valj- 
da tek u smrtnim slučajevima slali narudžbe, kojima bi se 


. istom poslije nekoliko godina moglo udovoljiti. Čini se 


također, da su manje bogate porodice u jednom takvom 
lijesu pokapali nekoliko svojih članova, kako to dokazuju 
one dvije do tri glave u jednom sarkofagu. 


Umjetničkih spomenika preostalo je vrlo malo; Bitrov 
je našao samo nekoliko basreljefa. Jedan, što sam ga vi- 
djela, a koji je dvije i pol stope dug i jednu i pol širok, 
prikazuje jednu o pećinu prikovanu Andromedu, kojoj do 
nogu leži neman, a s obiju strana sirene mnogo većih di- 
menzija; no sve skupa je vrlo bijedno izrađeno. Bitrov je 
još našao u grobovima poprsja u naravnoj veličini en bas 
relief, od kojih jedno prikazuje muškarca, a drugo muš- 
karca i ženu, koji se drže za ruku. 


No ipak ima ovdje mnoštvo takvih kamenih ostataka, 
ja sam se kritički i lingvistički trsila, da kopiram s njih 
natpise, iako ih nisam vrsna protumačiti, objasniti i nado- 
puniti. Nažalost ne razumijem starodrevni Ciceronov jezik 
kao Ti i mnoge moje zemljakinje, jer nisam obrazovana 
tako učeno, već tek samo skromno. 


(Slijedi osam kopija nadgrobnih natpisa). 








POSITVS EST HIC LEBVRNA 
MAGISTER MIMARIORVM # 
QVI VIXIT ANNOS PLVS 

MINVS CENTVM 
ALIQVOTIES MORTVVS 
SVM SED HIC NUNQVAM 

OPTO VOS AD SVPEROS BENE 
——IERAE 


Ovaj kamen s tim osobito skromnim natpisom poslan 
je u muzej, a dokazuje, da je Siscium, kao svi veći rimski 
gradovi, imao i kazalište; no njegovim se ostacima među- 
tim još nije ušlo u trag, a koliko je i bilo pronađeno, ostalo 
je nezapaženo. 

Onda smo još kod župnika u Starom Sisku vidjeli 
grobni kamen, što je nađen u njegovu dvorištu, a koji je 
najznačajniji među svima ostalima, jer je označen godi- 
nom, koja dosadašnju starost Sisciuma nadmašuje za 230 
godina. To je naime godina 517. poslije osnutka grada 
Rima. Slova su tu mnogo nepravilnija, nego na svim osta- 
lim nadgrobnim spomenicima, a mnoga su s vremenom 
postala sasvim nečitljiva: ni sadržaj nije sasvim jasan, 
kako su me neki ljudi uvjeravali, koje sam zamolila, da 
mi natpis protumače. Možda ćeš ti u tom imati više sreće; 
nama je ženama prirođen osobiti nagon za pogađanje, 
kojim pokatkad brže dolazimo do cilja, nego muškarci svo- 
jim sistematskim i malo pedantnim načinom. Moram još 
primijetiti, da ne mogu sasvim jamčiti za točnost prijepisa, 
jer niti sam ga ja sama izvršila, niti je izvršen u mojoj 
nazočnosti, nego je natpis u brzini kopirala neka osoba, 
koju sam zamolila, da to učini, a da poslije nisam više 
imala prilike porediti ga s originalom. No baš je godina 
vrlo razgovijetno sačuvana, i za njen točan prijepis mogu 
jamčiti, 

(Slijedi spomenuti natpis). 

Sve to su naravno samo mršavi rezultati za čovjeka, 
koji je vidio blago, koje je otkriveno u Subotištu ili 
Sabariji, u madžarskom Herkulanumu, a koje sam na 
svom posljednjem putovanju onamo imala prilike vidjeti: 
umjetnički izrađeni sarkofazi i žare, po svojoj istančanoj 


izradbi ili po vrijednosti kovine, ili po obojem vrlo zna- | 


čajni nakiti: lanci, prstenje, ogrlice, češljevi, ukosnice, šta 
više i ogledala, pa šminka, — No to su već mnogi vidjeli, 
opisali, a sada je sve to pohranjeno u muzejima, — No 
rimske ostatke Sisciuma vidio je samo malen broj ljudi, 
i nitko ih nije opisao i nezgodnim slučajem mogli bi opet 
propasti; i zato neka ovim kratkim opisom bude utvrđena 
barem njihova negdašnja egzistencija, a budućim istraži- 
vačima svraćena pažnja na jedno novo nalazište, 

Siscium je bio jedan od pet kolonijalnih gradova, koji 
su uživali pravo sami kovati svoj novac, Ovdje su Rimljani 
imali, kažu, i znatne rudokope zlata i srebra, o čemu sada 
međutim nema ni traga. .No prije nekih četrdeset godina 
bavio se neki učeni bivši isusovac Blažović i antikvar ovim 
lokalnim starinama, i kako je mislio, da mu je uspjelo 
pronaći razrušene rovove, dao je o tom obavijesti samog 
cara Josipa. Uskoro su došla dva izaslanika iz Beča, koji 
su .se biskupu Vrhovcu legitimirali kao osobe, kojima je 
Blažović mogao saopćiti svoja otkrića, ali se je ovaj prije 
toga morao zakleti, da to ne će nikom dalje povjeriti, što 
su i oba izaslanika učinili, Blažović je ostao šest sedmica 
u društvu ove dvojice mineraloga u okolici Siska, a poslije 
toga su potonji otputovali opet u Beč, Nije prošlo dugo 
vremena, i car je Blažoviću poslao na dar dvjesta dukata. 
O toj stvari se dalje ništa više nije saznalo, 


Sadašnji Vojni. Sisak ima iako nepravilan, a ono bar 
ugodniji izgled od Staroga grada. A uz tako prikladan 
položaj tih gradova postoji nada, da će se tokom vremena 
obogatiti, a gdje se nađe »živac« novac, ondje u da- 
našnje vrijeme ne će izostati ni raskoš ni želja za poljepša- 
vanjem. I tako ćemo sada podzemnom i nadzemnom Sisku 
reći zbogom, duboko osvjedočeni, da će se ovaj potonji 
uskoro, poljepšan, dalje razvijati, isto onako, kao što će 
se i onom prvom posveti odsada više pažnje i poštovanja! 

Dodatak, 1829. 


I ovo očekivanje, što se tiče glavne stvari, a to je 
bogata privreda, sve se više ispunjava, Mnoge promjene u | 
trgovačkim prilikama tako su pogodovale sisačkom trgo- 
vačkom staležu, da je ovaj dao 1828. godine sagraditi na 
svom brodogradilištu osam velikih lađa za prijevoz žita- 
rica, S višeg su mjesta pozvali dapače zaslužnog satnika 
Knežića, — koji je pokazao svoj talenat, kad je onako 
divno izgradio umjetnu cestu preko Velebita do Zadra, — 
da izradi proračun za žičnu željeznicu od Siska do Kar- 
lovca, da bi se po mogućnosti što više skratila veza između 


ovog stovarišta i Lujzinske ceste, gdje se trgovačka cesta, 


koja vodi u Ljubljanu i do morske obale, odvaja u dva 
smjera. I tako ima izgleda, da će se bogatstvo Siska u 
budućnosti još znatno povećati, 


OD ZAGREBA DO GLINE 


Kako sam s izletom u Sisak bila tako zadovoljna, 
vjerovat ćeš mi, da sam željno iščekivala priliku za daljnji 
polazak po ovom kraju, jer-je oduvijek Vojna Krajina za 
mene imala neku osobito privlačnu snagu, I zato sam se 
vrlo obradovala, kad me je gospodin von N..., »obristar« 
prve banske pukovnije prijateljski pozvao, da nekoliko 
sedmica provedem u Glini, pa da kao njegov gost 
uživam na seoskom zraku! Izvedbi tog plana protivile su 
se doduše kroz nekoliko nedjelja mnoge zapreke zbog ve- 

A Josip Kajetan Knežić (1786-1848) istakao se. kao vojnički 
graditelj. Po svojim nacrtima uredi rijeke ĆČikolu i Krku i za- 
snova osnovu o isuš:nju močvara Cetine. G, 1827. dovrši gradnju 
ceste preko Velebita od Maloga Halana do Obrovca, iza toga gra- 
dio je cestu od Sv. Roka do Maloga Halena, izradio je osnove za 
popravak Josipove ceste i za željeznicu od Siska preko Petrova 
sela do Baga, gradio je produženu Josipovu cestu od Munjave 
preko Vrh-Kapele i Vratnika u Senj, izradio je osnovu za konj- 
sku željeznicu od Siska do Munjave, pa preko Maljevca do Baga, 
Konačno gradio je od 1844. do 1847, cestu od Baga do Gospića, 
ali je zbog burnih godina ne dovrši, 

3 Pukovnik Nestor, 

likoga moga kućanstva, no napokon sam ipak mogla na 
put... 
* * Ed 

... Ispočetka smo se vozili preko Lekenika onim istim 
putem, kojim smo putovali. u Sisak, No umjesto da zakre- 
nemo lijevo, putovali smo ravno dalje i brzo stigli do Kupe, 
te preko mosta na svodove do Petrinje, koja je iskrsla 
pred nama u svom ubavom položaju. 

Ovdje počinje Vojna Krajina, Sama Petrinja je ugo- 
dan gradić, iako je gotovo sav izgrađen od drvenih kuća, 
no erarne zgrade su masivne. Napose je lijep četverokutni 
glavni trg, s crkvom u sredini, a naokolo zasađen dudovim 
stablima. 

Svi su stanovnici Petrinje rođeni vojnici, a to znači, 
da svi za vojnu sposobni moraju u ratnoj opasnosti služiti 
vojsku. I zato je vlada sve poduzela, da ovdašnja uprava 
bude prožeta vojničkim duhom. Tako su na primjer sve 
oblasti vojničke, svi činovnici imaju časničke naslove i 
položaje. Ima tu upravnih i graditeljskih časnika, šta više 
— i putokazi su uniformirani. ' 

Da ta ratnička vanjština nije samo maskerada ili 
igrarija ljudi, koji vole vojničke parade, nego da se ovdje 


nalazimo na granici, gdje zaista treba nešto braniti i za- 


štititi, — dokazuju alarmni stupovi, što su postavljeni na 
svakoj uzvisini, pa na nekim mjestima stražarnice, od kojih 
su neke snabdjevene i topovima, I zaista se već sa svakog 
briješka vidi tursko područje, koje osim toga ima ovdje 
suhozemnu granicu. Uzduž cijelog Korduna nižu se zbog 
toga čardaci, straže, alarmni stupovi i topovi, što je vrlo 
potrebno iz sanitarnih razloga, i zbog javne sigurnosti, 
Ta ni u mirna vremena ne bi ljudi bili sigurni ni od 
prepada, ni od razbojstva, što se usprkos svih obrambenih 
sredstava dešavaju još dosta često. Da i ne spominjem 
onu provalu iz godine 1809., do koje je došlo na francuski 
podstrek, a kad je 27 sela bilo opustošeno i popaljeno, 
dešavali su se još kasnije, pa još i 1816, godine, opasni 
prepadi... 

... A da izbije kuga, bilo bi sasvim nemoguće stati na 
put širenju te strašne pošasti, kad ne bi promet bio tako 

čuvan —i kad na onim mjestima, gdje je svake sedmice 
jedamput dopušteno trgovanje s Turskom, ne bi bile po- 
duzete najpomnije mjere opreznosti. Ta su mjesta obično 
utvrđena te imaju malu posadu i po nekoliko karantenskih 
činovnika. A budući da se u ovom kraju ponajviše trguje 
govedima, to su posvuda uređeni gatovi, kroz koje tjeraju 
blago ovamo prijeko, da ga očiste od zaraze... 
* * * 

. ... Velika Terezija, ponos ženskog roda, koja je 
bila tako mudra, kao što je bila dobra, te je sa svojim 
narodima postupala prema njihovim osebinama, dala je 
Vojnoj Krajini oblik, što ga danas ima, a car Josip i 
car Franjo stavili su sebi za zadaću, da je još više 
učvrste, prošire i poboljšaju. Tim je graničar postao i 
ostao vojnik... 

...I tako smo se iza Petrinje vozili lijepom, cestom 


. preko nekoliko brda... 


... Graničari su za ljetnih mjeseci odjeveni sasvim u 


platno, a kroj ove odjeće u svemu se podudara s krojem 


prave uniforme. Nose i naboje i telećak, u kojem drže 
hranu, jer se za vrijeme kakve kraće službe u vojnom 
okrugu moraju sami prehranjivati. Ta je odjeća lagana, 
čista i kod kuće izrađena, a tim zgodnija, što na taj način 
čuvaju svoju pravu odoru od smeđeg sukna s različitim 
gajtanima. Stoji 12 forinti, plativo u godišnjim obrocima... 

... Vozili smo se kroz četiri, pet sela.., Glina leži u 
dolini, okruženoj brežuljcima, a uz rječicu istog imena. 
Već se iz daljine razlikuje po svojim kamenim zgradama 
od ostalih mjesta, kroz koja smo prolazili. Na glavnom trgu 
stoji ugodna i lijepa stambena zgrada »obristara«, nasred 
tratine, a okružena jarcima, — zgrada, koja je nekoć bila 
utvrda, te u njoj još i sada ima nekoliko topova. No ti su 
topovi sakriveni u nekoj kućici, da se njihovim zastrašnim 
pogledom ne naruši karakter vedra mira i sigurnosti, što 
izbija iz svega ostalog, a bezazlenom promatraču ne po- 
kaže, da čovjek ovdje mora biti — više, nego li na kojem 
drugom mjestu — spreman za rat, ako želi živjeti u miru. 


% ko 

... Već iz onoga, što sam prije rekla, mogla si raza- 
brati, da graničarski časnici imaju — po mjerilu humani- 
tarnosti i filozofije, drugi, određeni — djelokrug, koji se 
razlikuje od onoga njihovih drugova iz bojnih pukovnija. 
Ovdje se ne radi samo o tom, da se odgoje ratnici, već su 
tu važna još dva faktora: kako naime da se odgoje ti ljudi 
i upravlja tim još nerazvijenim, ali vrlo nadarenim naro- 
dom, dok je »obristar« zapravo građanski i vojni zapo- 
vjednik pokrajine od kojih 50.000 duša. Stoga je sasvim 
opravdano, što se prilikom promaknuća i premještaja u 
Vojnoj Krajini postupa mnogo obzirnije i opreznije, nego 
što se to radi u ratnim pukovnijama,.. 

... Svi su gotovo časnici oženjeni, a to je ovdje i po- 
trebno. Ugodne brige za malo poljsko i vrtlarsko gospo- 
darstvo (no ni jedan časnik nema više od jednog jutra 
zemlje), radovi oko sađenja konoplje i oko svilogojstva, 
koje žena obavlja pored svoga kućnog posla, veseli krug 
dječice, koja ubrzo iskrsavaju oko svojih roditelja — sve 
to im ispunjava sve slobodne časove, te oni i ne osjećaju 
pomanjkanje zabava, što ih u velikim gradovima traže oni, 
koji se dosađuju. Od nekoliko godina vodi se i o tom računa, 
da se za svaku pukovniju uredi knjižnica, u kojoj pored 
vojnih i znanstvenih djela u najmanju ruku ne manjkaju 
Schiller, Wieland i Goethe. Zar to nije dosta? A Schillera 
možeš — hvala posve jeftinim izdanjima — naći gotovo 
i u svakoj privatnoj kući,., Vrijedna Županova knjižara 
u Zagrebu, gdje se mogu dobiti sve novije i bolje knjige,“ 
mnogo pridonosi širenju književnosti u ovom kraju, a po- 
najviše se i s najživljim zanimanjem čita divni Walter 
Scott, za čije bi se snažno prikazivanje prirode i značajeva, 
osobito u gorovitoj karlovačkoj Vojnoj Krajini, moglo naći 
mnogo originalnih tipova. : 

I tako se ispunila moja stara i lijepa želja, i ja se 
nađoh usred ovog naroda junaka, što sam ga već i prije 
viđala u svojim priviđenjima i snovima... 





*) Od 1. srpnja 1826. izlazi u toj knjižari i prvi časopis u 
Hrvatskoj i za Hrvatsku, a pod naslovom »Luna, Agramer Zeit- 
sehrift«, koje ljudi sve više kupuju, prema tome taj list i odgo- 
vara željama javnosti. ' 

Naš dični domaćin priređuje nam baš svaki dan po 
neku svečanost. Tako bi nam njegovi mladi ratnici poka- 
zivali svoju vještinu u plivanju, ili svoju okretnost u dvo- 
boju na bajonete i u obrani od konjaničtva. Onda bi opet 
mlađarija iz okoline došla na ples, a ti mladi ljudi nisu 
tako otupjeli kao naši gradski mladići, te je plesanje za 
njih zaista veliko veselje. Vozimo se i u okolna mjesta, i 
tako se nadam, da ću uskoro upoznati sve zanimljivosti 
ovoga kraja. 


Tako smo jučer bili u termalnom kupalištu To pu - 
sko, udaljenom dva sata odavle. Naš dobri »obristar« 
najviše voli razgovarati o procvatu toga kupališta, Otkada 
je ovaj ljekoviti izvor bio poznat, to bi se samo teško dalo 
ustanoviti; no prije nekoliko godina, kad su digli u zrak 
kamenu gromadu, koju su htjeli upotrijebiti za neku grad- 
nju, našli su u njoj dvije željezne pritegače i brvna od 
okamenjena drveta, a za takav proces potrebno je nekoliko 
tisuća godina. — Rimljani, kojih se znameniti kolonijalni 
$rad Siscium, Sisak, nalazio u blizini, a koji su uvelike 
cijenili izvore vrele vode, znali su iskoristiti ovu blagodat 
prirode. To u dovoljnoj mjeri dokazuju ostaci zidova i 
rimskih opeka, tu i tamo pronađeni komadi novca i mnoge 
druge još važnije starine, no sve je to zbog nerazumnosti 
ponovno upotrijebljeno kao građevni materijal, ili je bilo 
sasvim uništeno. Tako je dični zagrebački biskup Vrhovac 
ovdje pronašao kameni miljokaz s natpisom: Tisuću šest | 
sto osamdeseti miljokaz od Akvileje do Sisciuma. Ali 
prije, no što ga je mogao spasiti, taj je kamen bio opet 
zazidan. Imao je natpis 

CANTABRIA 
SACR. 

CVSTOD. . 

EIVSDEM, 
a nalazio se ovdje još prošle godine, no sada je nestao. 
Najviše se rimskih ostataka nalazi na nekoj mečvarnoj 
livadi, gdje ima nekoliko izvora, koji su najtopliji (49 
stupnjeva). A budući da Cantabries, kako mi rekoše, znači 
voda, što izvire na livadi, čini mi se, da je onaj kamen 
nekoć stajao tu; valjda je bio žrtvenik, što su ga »izvori 

na livadi svojim zaštitnicima« posvetili, .nožda nimfama 
ili genijima toga mjesta, kojima su Rimljani rado postav- 
ljali žrtvenike. Ja se međutim ne razumijem u arheologiju, 
pa je sve to, što sam rekla, samo nagađanje.. ki 

... Vrelo, što sada služi kao kupalište, izvire na 
strmom obronku, desno od početka uske doline, koja se 
vijućavo proteže između šumovitih brežuljaka, Ono ima 
45 do 46 stupnjeva topline i tako je obilno, da u jednom 
satu daje osamdeset vedra vode, koja je vanredno čista, 
bez mirisa i okusa, i usprkos topline lako se pije. Od te 
vode ne postoji još točna analiza," i bit će da nije krivo 
samo vrelo, već analitičari, što su njegovi rezultati tako 
oprečni. Neki su analitičari šta više ustvrdili, da vrelo ne 
sadržava nikakvih mineralnih sastojina." 


Proštenje u jednom selu pružilo nam je priliku za još 
jedan izlet i novu vrst zabave, Proštenje je na selu, kako 
je poznato, ujedno i godišnji sajam, na koji u ovom kraju 
dolaze ljudi čak sa Korduna. Ako i jest narodna nošnja 
ovdje vrlo jednostavna, ipak ima mnogo varijanata, te nam 
se već na putu ukazala raznolika i šarena slika, Muškarci 
i žene, na konju i pješice tjerali su pred sobom blago ili 
osamarene konje, natovarene kojekakvom robom (časnici 
su se s pravom tužili, da se narod ovdje, usprkos tako 
dobro izgrađenih putova, ne može priviknuti na to, da se 
služi kolima). Svi ti ljudi podsjećaju svojom živom vanj- 
štinom na bliski Istok, Osobito su žene na konjima izgle- 
dale čudne u svojim raznolikim nošnjama, crnomanjasta 
i izrazita lica, s velom omotanim oko glave, koji je ispru- 





*) "Taj je nedostatak međutim donekle uklonjen jednom ana- 
lizom, koju je proveo gospodin Giirth, ljekarnik iz Nove Gradiške 
u Slavoniji, i to 1825. godine, a njen će rezultat, uz opširne medđi- 
cinske i topografske izvještaje, biti objavljen u posebnom malom 
djelu, što ga sprema gospodin Lutz, vojni liječnik 1. banske! pu- 
kovnije. 

**) Kad bi to i bila istina, da se djelovanje ove vode ne može 
analitičkim putem ustanoviti, ne smijemo zaboraviti, da imamo 
više kupališta, n. pr. ono slavno u Gasteinu, kojega je ljekovitost 
tajna prirode, ali se zato ipak u nju ne može sumnjati, 

gan ili vezen, uzdignut ili lepršav. Neke su zadjenule nož, 
a gdjekoje i kuburu za pojas. No komešanje na samom 
sajmu bilo je još čudnije, i crtač kostima ima bi bogat 
izbor, 

Jednostavni prodajni predmeti u šatorima bili su že- 
ljezna, glinena i užarska doba, opanci, crvene čarape sa 
šarenim umetcima i slično, Žene su donosile na prodaju 
lijepe telećake, zvane torbe, što su ih same izrađivale. 
Te su torbe pravljene od ćilimastog tkiva u različitim bo- 
jama s vrlo raznolikim ukrasom... . 

...I muškarci su, kao i žene, svi od reda visoka i pra- 
vilna rasta, Oči i zubi su im lijepi, a fizionomije značajne, 
a kod svih prevladava izražaj smjelosti i snage, i, što su 
bliže turskom području, to im je i lik odvažniji. A kako 
su to više muške vrline, to su muškarci ovoga kraja ljepši, 
premda se ni ženskoj mladeži nipošto ne može poreći 
neka dražest,,. 


... Vidjeli smo, kako je neki mladić s jedrom njež- 
nošću zagrlio djevojku; no rekoše nam, da to mora biti 
njegova sestra, rođakinja ili zaručnica, jer bi ga inače taj 
cjelov mogao stajati glave. Ali usprkos toga otmice se još 
uvijek vrlo često dešavaju, premda nato redovno dolazi 
osveta rođaka i kazna pretpostavljenih, Obično su pritom 
same djevojke sporazumne s otmičarom. U redovnim pri- 
likama naime nitko ne pita za njihov izbor, i one moraju 
poći za onoga, ili — kako ondje glasi klasična izreka — 
moraju primiti jabuku od onog mladića, s kojim su se nji- 
hovi roditelji sporazumjeli. Zato često djevojka javi iza- 
braniku svoga srca, na kojem će je mjestu moći naći i 
ugrabiti. On je onda odvede na tursko područje, gdje će 


se uvijek naći svećenik, da ih vjenča. No takvo vjenčanje 


ovdje ne vrijedi, pa ako je već obavljeno, vlasti redovno 
traže, da se ponovno vjenčaju, kako se nemoralom ne bi 
povrijedio osjećaj ostalih. Uostalom, ovdje vlada još takav 
moral, da nezakonite djece uopće i nema. ' 

A kao što se zakonima nije mogla spriječiti otmica, 
tako se održala ovdje i krvna osveta, koji je običaj istrije- 
bio čitava plemena. Svi ti stari plemenski običaji prožeti 
su osjećajem preziranja smrti kao ni u kojega drugog 

naroda. Ubistvo se osvećuje ubistvom, i to nikoga mnogo 
ne uzrujava. Taj se osjećaj rađa kod njih već u djetinstvu. 
Jedamput su se djeca igrala i kladila u par-nepar, — a 
tko izgubi, ima biti izleman. Djevojčice se nisu tome opi- 
rale, no kad je trebalo, da neki desetgodišnji dječak dobije 
batina, trgnuo je kuburu i ustrijelio jednu djevojčicu. 
Pred sucem je ravnodušno i bez sustezanja sve priznao. 
Pitali su ga, da li zna, da će biti obješen. »Vi to možete, 
jer u vas je vlastl« — odgovorio je mladić, priznavši moć 
jačega nad slabijim. No bili su ipak tako čovjekoljubivi, 
te ga nisu objesili. — Neki čovjek, koji je zbog pljačke 
imao bitti strijeljan, počeo je, kad su ga vodili na stra- 
tište, iz svega glasa pjevati, a kad mu htjedoše zavezati 
oči, odmahnuo je rukom: »Ne, ja sam muškarac i hoću da 
vidim, kako tane letil« 


No i žene su u ovom kraju veoma odvažne i vješte 


oružju. Žena nekog podčasnika junački se branila, kad su 
razbojnici, dok nije bilo njenog muža, napali kuću. Pucala 
je iz prozora i sigurno bi se bila obranila od znatnog broja 
napadača, da joj se nije puška rasprsnula u rukama. Tek 
onda su je mogli ubiti. — Pripovijeda se o više slučajeva, 
kako su pojedine žene branile kuću od čitavih razbojničkih 
rulja, ai neki četrnaestgodišnji dječak sasvim je sam pro- 
tjerao gomilu napadača. Ovdje su svi vješti puški, jer će 
Hrvat radije ostati bez kruha, nego bez baruta, 


Pu 


... Ako Ti ove svaštice nisu odveć dosađivale, i ja 
opet pođem na takav izlet, nastavit ću možda ovo čavr- 
ljanje, no zasad, koliko to već prije nisam trebala reći, 
— zbogom! 

M kai 


Iz knjige 
CARAGOLI 


Berlin, 1832, In der Haude und Spenerschen 
Buchhandlung. (S. J. Josephy) 


Napisao 


Otto Ferdinand Dubislav von Pirch 


ZEMUN. 


»Que voulez-vous dans ce coin du 
monde? pitali me ljudi, kad sam im go- 
vorio o svojoj nakani, da putujem po 
Slavoniji i Hrvatskoj. 

U tvojim očima, poštovani prijatelju, 
bila bi dovoljnom isprikom, što sam baš 
taj pravac izabrao za cilj svoga putovanja, 
već to, što se u spomenutim zemljama 
nailazi tek na malobrojne Engleze. No 
mogao bih navesti još jedan razlog: pet- 
naestgodišnje mirovanje učinilo je naš 
život tako jednoličnim i uvijek — istim, 
da sam iz svega srca zaželio vidjeti je- 


“damput ljude, koji bi iskonskoj. prirodi 


bili bliži, no što smo mi, a da pri tom baš 
i ne bi morali biti ni tetovirani, ni ljudo- 
žderi... 

... Nazvao sam ova svoja saopćenja 
»caragoli«, kako se zovu male venecijan- 
ske školjke, koje, u nizu, primaju svoju 
vrijednost od svijetla, u kojem ih gledaš. 
Neka to svijetlo bude blago...« 


Proljeće, 1831. 


(Otto Ferdinand Dubislav von Pirch: 
»Caragoli«), 


Visoka ravan spušta se kod Zemuna u strmim nasla- 
gama ilovače prema Dunavu. Čitav 'zapadni okrajak grada 
kao da je urezan u tu ilovaču. Kuće su omalene i niske, a 
pokrivene šindrama, ceste nepopločene i blatne. U unu- 


3* 


trašnjosti grada ima nekoliko dobro izgrađenih ulica s ma- 

sivnim kućama i po koja dostojanstvena crkva. No sve to 
zajedno nije ni lijepo, ni privlačivo, a nema ni one žive 
užurbanosti, koju bi čovjek zapravo mogao očekivati u 
tako važnom mjestu, 

Ovdje se nalazimo na granici evropske kulture. — 
Zemun je glavno prelazište iz civilizirane Evrope u tursko 
carstvo, glavna dodirna točka obaju dijelova, u što ni na 
čas ne možemo posumnjati, kad promatramo sve te tako 
različite ljude i nošnje. — Jezgru stanovništva čine trgovci, 
koji žive od zamašne tranzitne trgovine, pa austrijski či- 
novnici i vojska, te na koncu grčki i turski trgovci, koji su 
se ovdje naselili u velikom broju, 

Birati nam je, hoćemo li odsjesti kod »Lava« ili u 
»Pivovari«; obje gostionice leže na trgu. Ali nemoj tu za- 
mišljati kakav lijep trg, gdje sve vri od života, već samo 
prostran prostor blizu Dunava, u istočnom kraju grada, 
nepopločen, a na kojem sve vrvi od malih seljačkih kola, 
koje si već upoznao pod imenom >»fijaker«, a u koja na- 
gomilavaju velike količine smeća, jer ostaju tu pod vedrim 
nebom dan i noć, dokle god to vremenske prilike dopuštaju. 
Do njih se nižu trgovci voćem, koji prljavim rukama i na 
prljavim tezuljama prodavaju prekrasno voće, No pođeš 
li nekoliko koraka dalje, ugledat ćeš na desnoj strani lijepu 
zgradu poreznog ureda, a u ulici lijevo nekoliko masivnih 
kuća s elegantnim dućanima. Ipak su sve ulice mrtve, a 
između pojedinih boljih zgrada nižu se omaleni stanovi 
poput butiga, 

' Pođimo odmah do one točke, s koje pogledom možemo 
obuhvatiti Beograd. Tu se pri svakom koraku bude 
uspomene na slavnog junaka Austrije. Tek što je čovjek 
ostavio grad i stupio na dunavsku obalu, vidi pred sobom 
bijelu tursku tvrđavu. Pred nama su kule, što leže poviše, 
a od samog grada vidi se samo onaj dio, koji se prostire 
dolje uzduž Save. Džamije i vite munare, o kojima smo 
toliko maštali, izdižu se pred nama te prisluškujemo, ne 
ćemo li začuti mujezinov glas, koji vjernike pozivlje na 
molitvu, a s pomoću dalekozora tražimo, da bi opazili koji 
plemeniti lik u slikovitoj nošnji, kakovi su nam već odavno 
poznati po slikama i krabuljama. No udaljenost je preve- 

lika. — Pitaš me, zašto se ne požurimo prijeko, da probo- 
ravimo nekoliko dana u stranoj zemlji, u staroj, zname- 
nitoj tvrđi i da sve točno pogledamo? Možda bi nam uspje- 
lo, da nas paša primi u audijenciju, ili da bar bacimo po- 
gled na zastrte ženske odaje i tako ponesemo sa sobom u 
domovinu bar približan pojam o istočnim raskošima? — 
Sve to nije tako jednostavno, kao što nam se iz daljine čini, 
Prije svega prijevoz na skelama iziskuje dugotrajne pro- 
cedure, ako čovjek nema redovitu putnicu za Tursku, a 


zatim je, kad se vrati, izvrgnut karanteni od dvadeset i 
jednog dana, 


p Ipak postoji jedna mogućnost, Ako putnik pod svaku 
cijenu želi vidjeti Beograd, onda mu dodijele carskog 
dragomana i dopuštaju mu, da se pod njegovom paskom 
izjutra odveze onamo, da preko dana razgleda grad, i 
navečer se vrati, No putnik ne smije doći u dodir ni 'sa 
kakvim predmetom osim sa zemljom, na kojoj stupa, jer 
bi u protivnom slučaju »izgubio čistoću«, pa bi se morao 
podvrći svim strogim mjerama kontumaca, I tako Te mine 
želja za tim nepotpunim užitkom, s tim prije, kad već u 
Zemunu slušaš gotove strahote o svemu, što se tiče Beo- 
grada: malen gradić, koji je jedva opet uskrsnuo iz praha 
i pepela, pun nečistoće, a Turci grubi i nepristupačni, tvr- 
đava u najlošijem stanju, — pa onda nije nikakvo čudo, 
da se vrlo rijetko kada samo poneki Englez odluči sa svo- 
jom vitkom družicom proboraviti i prošetati ondje jedan 
dan, a i taj se užitak takvom ambicioznom paru ne pruža 
u punoj mjeri, jer za razgledavanje grada nema tu listanja 
i traženja podataka u kakvom »guiđe de voyageurs-u«, a 
Turci opet ne bi znali za šalu, kad bi Milady možda po- 
mislila, da u svojoj bilježnici crta kakve privlačive crteže 
o nekim krvavim svečanostima, 


Okrenimo se dakle opet prema Zemunu, Sjeverni dio 
grada je jedan od najzanimljivijih; tu na obronku leži sva 
sila malih kućica ili koliba, Cio taj dio grada zove se prema 
nekadašnjim stanovnicima »Ciganka«. Tu se izdiže osam- 
ljen brežuljak, pokriven ruševinama prastarog kaštela; to 
su ostaci tvrđave slavnog ugarskog vojskovođe Ivana Hu- 
njadija. Još se vide četiri kule, koje su branile taj kaštel 

na sve četiri strane. Zemlja je obrasla travom i pokrivena 
kamenjem, a na mnogim mjestima razrovana od kopača 
blaga, koji možda nigdje nisu tako ustrajni, kao baš u 
Slavoniji. Svaka ruševina, svaki brežuljak, sve, što je u 
ma kakvoj vezi s nekim povijesnim događajem, uvijek se 
prekopava, i svaka generacija nanovo započinje taj jalovi 
posao. 


PUT U OSIJEK 


Imamo vedro i suho vrijeme za vožnju iz Zemuna u 
Mitrovicu, a to je i potrebno, kad čovjek želi produžiti put 
ovim pravcem. Dunavska se nizina rasprostire ovdje gotovo 
do Fruške gore, a kad kiša raskvasi putove, čovjek zaglibi 
u tom moru blata. No ovako nas naš dobri Pavel može za 
jedan dan odvesti prijeko. Kako li je ta nizina neizmjerno 
plodna! To je prava mala Lombardija, ako desnu stranu 
Fruške Gore usporediš s Alpama, a lijevu stranu Save 
s rijekom Pad, Ne manjkaju tu ni lijepi ljetnikovci, I kada 
$od upitaš kočijaša: »Čiji je ono dvorac?« — odgovor mu 
uvijek glasi: »spahijin«. 


Mitrovica, stari Syrmium, ima još obilje ostataka 
iz rimskog doba, Upravo su se opet iskopali nekoliko sarko- 
faga, a često nalaze komade kovanog novca, osobito zlat- 
nike iz doba cara Konstantina, — U gradu nije nimalo živo, 
Kuće su niske, ceste široke, a u svemu prevladava vojnički 
značaj. U Mitrovici se nalazi stožer petrovaradinske pu- 
kovnije. Kuće pukovnika i ostalih časnika tek su jedno- 
katnice, ali savršeno čiste i dobro građene. Nedjelja je: 
oko podneva se pojavljuju časnici i dame idući u posjete. 
Po bečkim toaletama i čitavoj vanjštini ne ćeš ni naslutiti, 
da si samo četvrt sata udaljen od turske granice, 


Na cesti, koja vodi u grad, i u samom gradu, sve vrvi 
od kola i pješaka: seljaci iz okolice dolaze na trg i u 
crkvu. Kako li je lijep ovaj soj ljudi! Nigdje nisam vidio 
na okupu toliko stasitih muškaraca, snažnih i kršnih, a 
rumena i vedra lica. Muška nošnja podsjeća na madžar- 

sku, a ženska i djevojačka ima nešto orijentalnog; marame 
na glavi nalik su na turban, a haljine padaju u širokim 
naborima sa ramena. 


Nekoliko sati podalje od Mitrovice napuštamo Vojnu 
Krajinu i ulazimo u pokrajinu, Put u Osijek vodi uzduž 
obronka Fruške Gore. Sela i ceste su nepravilne i svemu 
nedostaje onaj karakter brižnog reda, koji vlada u Vojnoj 
Krajini, ali ipak bi samo dobro izvježbano oko moglo među 
ljudima pronaći neke razlike. 


U Kukujevcima, prvom slavonskom selu, pruža nam 
se vesela slika. Otprilike šezdeset mladih djevojaka u sve- 
čanom ruhu okupilo se pred gostionicom; bile su u crkvi 
i sad željno očekuju, kada će početi igranke, No i ovdje, 
kao i na mnogim drugim plesovima, nema dosta plesača 
— kakogod ih djevojke dugo i željno iščekivale. Njihovo 
čekanje dalo mi je priliku, da ih promatram; od svih šez- 
deset bilo je možda tek pet nezanimljivih, sve ostale su 
bile lijepe kao cvijet, a poneke upravo prekrasne, Bile su 
tako živahne i radoznale, kad su ugledale stranca, a nji- 
hovo šaputanje i hihotanje tako zabavno, da sam žalio za 
onim časom, kad su se počele razilaziti, Kako li su različiti 
pojmovi sramežljivosti! Sve su one bile pomno pokrivene 
do grla, no kad su prelazile preko ceste, koja nije bila baš 
osobito čista, povukle bi suknjice visoko iznad koljena, a 
njihova pomnost, da ne bi uprljale ni svojih plavih čarapa, 
bila je tako ozbiljna, da sigurno nisu zlo mislile pri tim 
mjerama opreznosti, 


Prenoćio sam u jednom od tih sela i mogao sam zaista 
biti zadovoljan s konakom i hranom u čistoj: i prostranoj 
gostionici. I ovdje je bilo mnogo Nijemaca, Poslije podne 
bio sam već u Vukovaru na Dunavu. Gradić je dobro 
sagrađen, ugodan i ima živu trgovinu. U jedan sat zapo- 
činje svagdje table d'h6te; većina gostiju su austrijski 
činovnici, Putnik lako nađe razgovora, ako voli veselo dru- 
štvo. Dobra kuhinja te izvrsno vino, i brzo zaboravljaš sve 
tegobe putovanja! Ispraćen dobrim željama svojih susjeda 
kod stola, sjest ćeš okrijepljen opet u svoja mala kola. Iza 
Vukovara prostire se šumovit kraj sve do druge strane 

rijeke. Poslije toga vodi cesta opet kroz nizinu, a tu i tamo 


pokraj koje gostionice, sve dok pred nama ne zatitraju 
prva svijetla glavnog grada Slavonije, 


Već je kasno, da bi nas pustili u tvrđavu, Prvu noć pre- 
spavao sam u Donjem Gradu, u jednoj odijeljenoj grad- 
skoj četvrti. — Osijek se naime sastoji od četiri različitih 
četvrti, ali samo jedna — Tvrđava — zavređuje ime grada. 
Nije velika, pravilno je utvrđena i dobro sagrađena; vidiš 
gotovo same lijepe, visoke, masivne kuće, Trgovina donosi 
sa sobom neku živahnost, i u poredbi sa drugim okolnim 
gradovima boravak se u Osijeku s pravom smatra vrlo 
ugodnim. Duhovni život je tu neusiljen i veseo, Blagostanje, 
neko dostojanstvo i umjerenost dolazi svagdje do izražaja. 
Okolica je posvuda ravna i plodna, ukrašena dobro obra- 
đenim poljima i širokom Dravom. Čim prijeđeš dugi drveni 
most, pruža ti se pogled na široke nizine s lijepim nasipom 
rijeke. Rimljani su ovdje kroz močvare sagradili popločenu 
cestu, od koje se još razabiru tragovi, 

Oko tvrđave proteže se široka esplanada; iza ove leži 
Gornji Grad uz rijeku; niz rijeku su Donji Grad i novo 
sagrađeni dijelovi, nalik na trgovišta, Zapadno od tvrđave 
nižu se tako zvani majuri, dražesna četvrt grada, gdje se 
naselilo trgovačko pučanstvo, 


*k *% * 


Prosinac, 1829. 


Moraš se zadovoljiti ovim kratkim i suhoparnim opi- 
som Osijeka, — Kad sam odlazio iz grada, već je nastala 
zima, koja će zbog svoga ranog nastupa i kako je bila oso- 
bito oštra i dugotrajna, ostati većem dijelu Evrope u traj- 
noj uspomeni, a u ovim južnim, nizinskim krajevima spada 
među fenomene, kakve ni najstariji ljudi više ne pamte, 

Visok snijeg je pokrivao cijelu zemlju, i već su straže 
na najistaknutijim točkama tvrđave bile podvostručene, 
kako bi se branili od vukova, koje je glad privukla sve do 
samog mjesta. 

ZAGREB 


U osam sati ugledao sam pred sobom Zagreb pod 
zvjezdanim nebom. Kroz dugu Opatovinu (grad opata) 
ulazi se u grad. Ovdje stanuju kanonici u visokim, ukusnim 
zgradama, a u palači u sredini biskup. Stara katedrala iz- 
gleda u noćnom polusvijetlu dvaput veća, Tu se širi i veliki 
trg, koji čini početak gradske četvrti Harmice. U tom 
dijelu stanuje obrtnički stalež, a tu su i kavane i gostio- 
nice, među kojima se u prvom redu ističe »Crni Orao«<; 
Ovdje ćemo se za vrijeme praznika odmarati, 

Visok snijeg pokrio je sve ulice Zagreba, i samo uskim 
puteljcima može se kroz snijeg prolaziti. Obje gradske 
četvrti leže na brežuljku; na njegovu je vrhu izgrađen 
Gornji Grad, U glavnoj ulici, koja od Harmice vodi gore, 
obitavaju trgovci, i ona čini najživlji dio ovoga znatnog 
trgovačkog središta. Gornji Grad je okružen posebnim 
zidom i zatvoren poput nekog kaštela. Tu leže u pravilnim 
četverokutima palače hrvatskog bana, velikog župana za- 
Srebačke županije i vrhovnog generala; uz njih se nižu 
lijepe kuće u talijanskom stilu s ravnim krovovima i — 
lijepim ženama, U sredini malog trga stoji crkva Sv, 
Marka, ' 

Prvi je dan Božića, i sve hrli u crkvu. U Hrvatskoj 
zauzima katolička crkva dominantan položaj. — Unu- 
trašnjost Sv. Marka je svečano iskićena; mnogi božićni 
borovi, ukrašeni svjećicama, pozlaćenim jabukama, ora- 
sima i vijencima od šarena papira, seljaštvo u svečanom 
ruhu, svećenici u velikom ornatu — sve to stvara dojam 
radosti, što ga katolička crkva rado izazivlje u svojim 
svetkovinama — a gotovo operna vokalna i instrumentalna 
glazba mnogo pridonosi, da velika misa postaje prava ra- 
dosna svečanost, Već tako dugo nisam slušao pravu glazbu, 
da je ova za mene bila pravi užitak, 

A onda se svi žure, da nadoknade ono, što su izgubili 
za vrijeme posta pred Božić. Počinju veliki objedi, i sva 
iskustva, što ih je čovjek u tom pogledu imao prilike steći 
u Beču, samo su sjena u poredbi s kolosalnim množinama 
hrvatskoga dinera. Izvrsno vino tamno žute boje, vatreno 

i mirisno, uljepšava gozbu, koja se dulji do večere. Alii 
srdačnost, koja nam već u Beču tako godi, ovdje dolazi 
još jače do izražaja; tu se uživa do mile volje, a srdačnost 
je otvorena; ovdje ljudi ne samo da se žele veseliti, nego 
imaju za to i sposobnost, koja se sastoji sasvim jedno- 
stavno u tom, da su ljudi iskreni i prostodušni i imućni. 

Još revnije od gradskog čovjeka nastoji seljak na- 
doknaditi ono, što je izgubio za vrijeme posta. U pol dva- 
naest polazi sa ženom i djecom u crkvu na ponoćku, i čim 
se ova svrši, započinje obilna gozba, i to obilje traje tri 
dana, prekidano gotovo samo spavanjem. 

Drugi dan Božića morali smo ranije svršiti s objedom. 
Velika nam cedulja najavljuje, da u šest sati počinje kaza- 
lište, i »Vaša odana C. Dunst«* moli za što brojniji posjet. 
Pri zvuku tog imena zarumenit će se lica mnogih uglednih 
Bečana i »Triestina«, jer »dolje potpisana« je u svoje vri- 
jeme znala osvojiti i pokoriti mnoga srca, 

Kazalište u Gornjem Građu lijepo je i udobno namje- 
šteno. Davali su »Tankredl«, pustopašnu parodiju Rossi- 
“ nijeve melodiozne opere, koju bih radije samu bio slušao, 
jer ovdje je bilo izvrsnih sila, koje se mogle dati vrlo 
dobru predstavu, Madame Dunst je unatoč svojih četrdeset 
godina još uvijek sjajna figura na pozornici, tako da njenoj 
“ »gardi obožavatelja« valja priznati, da su imali ukusa, 
Igrala je ulogu Annemidl, a njen brat kao Tankredi bio 
je odličan partner, Ova je komika tako usko povezana 
s južnonjemačkim karakterom i većim dijelom je tako vjer- 
na kopija života, da čovjek rado proguta i nekoju odveć 
masnu šalu, 

Zadržan je uglavnom veći dio teksta i skladbe, a umet- 
nuto mnogo lokalnog i improviziranog; iz adagia prelazilo 
se u jodlanje, a Tankredl i Annemidl nisu mogli, a da 
sred najveće boli, ne započnu Wastlov ples. Brzi prijelaz 
iz talijanske strastvenosti u njemački narodni humor ne- 
odoljivo izazivlje smijeh, ma koliko čovjek i želio ustra- 
jati u talijanskom strastvenom »štimungu«, 





4 Sophia Dunst upravljala je zajedno s Josephom Kupelwie- 
serom od 1829, do 1830. njemačkim kazalištem u Zagrebu. 

Kuća je bila slabo posjećena, a dvostruki red loža 
crnio se od praznine kao kod nas za prikazivanja kakve 
tragedije, I ovdje samo dobre opere privlače mnogobroj- 
niju publiku. 


KARLOVAC I LUJZINSKA CESTA 


27. prosinca. 


.. Karlovac je mala tvrđava, koja je uglavnom bila na- 
mijenjena svrsi, da spriječi tursko prodiranje, pa je zbog 
toga u novije vrijeme zanemarena i gotovo je sasvim pro- 
pala, No te su utvrde naškodile samoj. ljepoti grada. Zbog 
trgovine, koja se je poslije izgradnje Lujzinske ceste na- 
novo počela razvijati, nastala je potreba, da se grad pro- 
širi. Nisu htjeli graditi odveć daleko od središta, a nisu 
ni smjeli podizati masivnih zgrada u blizini tvrđave, te se 
tako nove četvrti, stanovi najbogatijih trgovaca, sastoje od 
drvenih kuća. 

Položaj Karlovca je tako lijep, da ga ni snježni po- 
krov nije mogao učiniti sasvim nevidljivim. Zapadno i 
nedaleko od grada započinje Lujzinska cesta. Glavna je 
karakteristika ovog remek-djela u tom, da se cesta što je 
više moguće vijuga na jednoj horizontali, pa na taj način 
nezamjetno prelazi u drugu, tako da nigdje ne nastaje 
neka osobita strmina; to se postiglo u tolikoj mjeri, da slaz 
na čitavoj cesti rijetko kada iznosi više od dva palca, a ni- 
gdje više od četiri palca po hvatu, To se je moglo postići 
samo tako, da su cestu gradili u zavojima, Kad mi naprotiv 
Sradimo svoje ceste, nadahnuti smo idejom, koja bi i jed- 
nom Kinezu služila na čast: mi gradimo uvijek u jednom 
pravcu, od jednog crkvenog tornja do drugog, pa makar 
pritom morali isušiti jezera, rušiti kuće i penjati se na 
visove; takva »sfeeple-chase« čini putovanje po ravnici 
dvostruko dosadnim, a u bregovitim krajevima dvostruko 
napornim, izazivajući čitav niz kletva, koje će, sudeći po 








5 Konjske trke sa zaprekama, 


43 


sočnosti njihova izražaja, na Sudnjem dahu biti od od- 
lučne važnosti, i 

Osim toga je u izgradnju Lujzinske ceste utrošeno 
mnogo truda i pomnje u pogledu sigurnosti same vožnje. 
Cesta je dijelom urezana u gorske obronke, dijelom na- 
zidana na pećine, Svaku opasnost na obroncima uklanjaju 
kameni zidovi, koji su tri stope visoki, a protežu se kao 
čvrsta zgrada uzduž gotovo cijele ceste, Osobita odlika 
ove ceste je izvanredna ljepota, s kojom je ta gradnja 
izvedena, 

Vrhovni nadzor nad tom gradnjom imao je podmaršal 
barun Vukasović." Započeta je 1803, i poslije nekoliko pre- 
kida završena 1809, godine. General je pritom pokazivao 
toliku revnost, da je dao sagraditi mala kola, nalik na sobu; 
i u njima bi provodio noć, samo da bi mogao stalno prisu- 
stvovati prvim glavnim radovima. 

Cesta je stajala otprilike dva milijuna forinti, Glavni 
dioničari su bili knez Franz Dietrichstein kao predsjednik 
poduzeća, knez Esterhazy, knez Lichtenstein i grofovi 
Erdčdy, Bathyany i Forgach, Isprva su morali dioničari 
nadoplaćati znatnu svotu, jer je izdržavanje ceste stajalo 
30 do 40.000 forinti godišnje, od koje su svote činovnici na 
samoj cesti primali 10.000, a oni u Beču, gdje je bila sre- 
dišnja uprava, 4—5.000 forinti, Duljina ceste iznosi osam- 
naest milja. 

Prvih pet milja do Severina čovjek se gotovo nepre- 
kidno vozi pokraj jednog reda kuća; čitav taj kraj je dobro 
cbrađen; svagdje se redaju vinogradi s podrumima — 


& Baron Filip Vukasović rođen je g. 1755. u Sv. Petru na 
Krajini. Kao časnik u krajiškoj pukovniji sudjelovao je u nasljed- 
nom ratu. G. 1788-89, izveo je kao kapetan s 200 Ličana vojni 
pohod u Crnu Goru, te se tako iskazao, da je promaknut na 
majora, odlikovan redom Marije Terezije i dobio baronat. Kao 
pukovnik odlikovao se u ratovima protiv Francuza, Za svoja 
junačka djela imenovan je podmaršalom. Umro je 9. srpnja 1809, 
u Beču na posljedicama rana, što ih je zadobio u bitci kod Wa. 
grama. U Hrvatskoj ostavio je trajnu uspomenu svojim grad. 
njama cesta, Osim Lujzinske ceste (Karlovac Rijeka) izgradio 
je ceste Senj-Sv, Juraj, Senj-Novi, Liskova Glavica-Karlobag te 
cestu preko Vratnika do Sv. Križa. 

jedan pokraj drugog. Gotovo sve te kuće su krčme. Karlo- 
vačko je vino tamnožuto, vatreno i mirisno, a napose je 
vino u Stativi (jednu milju udaljeno od Karlovca) tako 
plemenito, da se može mjeriti s najboljim evropskim 
vinima. 

U udaljenosti od svaka dva do tri sata nalazi se po- 
staja sa brkljom, gdje se ubire carina; na svakoj je od 
njih pričvršćena ploča, na kojima je jasno vidljivim broj- 
kama ispisana visina nad jadranskim morem. 

LJ X *% 

U Zagrebu sam primio svoju podvoznu doznaku do 
Rijeke. Kada sam odlazio iz Zagreba, opisivali su mi, kako 
je uz sadašnji snijeg tako teško prijeći preko alpinskog 
lanca, da me je samo želja, da što prije dođem u Italiju, 
tjerala naprijed. U Stativi sam dugo prosjedio u društvu 
nekog lovca s visokih bregova; slikovito mi je opisivao 
snježnu pustinju tamo gore, ali i proljetne povjetarce na 
Rijeci, i tako sam opet ohrabren nastavio put. 

Do Severina sve je bilo dobro; put je bio očišćen od 
snijega, No ovdje poprima gorje najdivljiji karakter, i sada 
su se počele pojavljivati zapreke. Trajalo je po nekoliko 
sati, prije nego bi s pojedinih imanja dotjerali konje za 
pretpregu. 

Cijeli kraj je nesiguran, i tek se nedavno ovdje zbio 


tragičan događaj. Plemić severinskog dvorca oženio se prije 


kratkog vremena djevojkom, koja je bila na glasu zbog 
svoje ljepote i hrabre odlučnosti, Bila je stigla vijest, da 
neka razbojnička četa, koja u okolici pljačka i ubija, na- 
mjerava jedne od idućih noći napasti dvorac. U dvorcu 
su sakupljali oružje i stavili ga u predvorje. Zatim su 
dozvali mlinara sa Kupe, kako bi služinčad dvorca dobila 
još jednog hrabrog momka, U noći nastane buka pod jed- 
nim prozorom u blizini sobe, u kojoj su boravili napola 
obučeni mladenci. Mladi čovjek pohrli u predvorje. 1 
mlada se žena lati oružja te pohita na ono mjesto, odakle 
je dopirala buka, i u tom času pogodi je tane. Donesoše 
svijetlo: to je mlinar pucao u ženu, koja se približavala, 
misleći, da je to jedan od razbojnika, a buka je samo slu- 
čajno nastala, U jutarnjim satima žena je izdahnula. Sva 

i svi su se spremali da povedu hajku na razbojnike, ali 
je okolica još uvijek bila zaprepaštena zbog tog događaja, 
s malo nade, da će ih uhvatiti, jer su okolni žitelji bili 
s njima u dogovoru, 


Napokon nam dovedoše konje. Po najljepšem zim- 
skom vremenu krenuo sam opet na put. 

Iz knjige 
AUS DALMATIEN 


PRAG, Carl Bellmann's Verlag, 1857. 


Napisala 
Ida von Diiringsfeld 











KAKO SAM U SPLITU NAŠLA STAN 


»Dalmacija je malena. U ljetnom polu- 
godištu možete parobrodom za tri dana od 
jednog kraja do drugog. Provesti četiri 
nedjelje na tom putovanju čini se već pre- 
više. A od Nijemaca i Francuza, koji su 
pisali o Dalmaciji, ni jedan nije tu dulje 
ostao. Pa i sami engleski putnici nisu ovdje 
boravili dulje od šest mjeseci. Mi smo u 
Dalmaciji ostali ravno osamnaest mjeseci, 
i najbolji poznavalac Dubrovnika, ravna- 
telj Arbanas, rekao nam je prije. našeg od- 
laska, a pritom je dobrohotno kimao gla- 
vom: »Šteta, što ne ostanete još jednu go- 
dinicu kod nas, jer biste tek onda pravo 
upoznali zemlju!« 


No on bi tek onda bio u pravu, da je 
mjesto »jedne godinice«, rekao »tri go- 
dine«. Nijednu zemlju nije tako lako i tako 
teško upoznati kao Dalmaciju, dapače — 
kako se čini — dosadno lako. Prividno je 
tu sve jednolično, uvijek isto. Niz otoka, 
komadić obale, tu i tamo ispresijecane 
bregovima, napokon niz brdskih lanaca, iza 
kojih leži tajnovit kraj, odakle silaze Mor- 
laci. Otoci veći i manji, školjići i grebeni, 
pojedinačno i u skupovima, sve strmo i 
vrletno, u zelenilu mirte, vrijeska i pinije, 
u mirisu kadulje, ružmarina i aloja. Obala, 
gdje je zapravo ima, bujna od maslina i 
crnoga grožđa, tamna od lovorike i čem- 
presa, pogdjegdje močvarna, no usprkos 
smokve i duda — nigdje šumovita; gdje je 

brdovita, strma je i blijeda, užarena i bli- 
stava, pusta i divlja. Gorski lanci, bliže 
moru i dalje od njega, viši i niži, dolje 
zagasiti od obalnih raslina, a poviše kat- 
kada svijetli od snijega, blistajući uvijek 
prekrasnim bojama. Iza njih, u mističnim 
krajevima, livade i blago, kukuruz i sirak, 
jabuke i trešnje, bademi i orasi, posljednja 
šuma i posljednja divljač: — to je, u ne- 
koliko poteza, Dalmacija. 


U povijesti njezinoj kao da vlada ista: 


takva jednoličnost. Isto prastanovništvo, 
razdijeljeno na različna plemena, ista kul- 
tura, ista kolonizacija najprije po Grcima, 
poslije po Rimljanima, isti tvrđokorni ot- 
por Iliraca protiv spomenutih naroda, isto 
udomaćivanje latinizma, posvuda gradovi, 
koji stvaraju sestrinske naseobine, posvu- 
da isto pustošenje po barbarima, posvuda 
prodiranje slavenskog elementa, posvuda 
njegovo postepeno stapanje s rimskim ele- 
mentom, posvuda isti strani utjecaji, 
s kopna madžarski, a s obale bizantinski i 


mletački, posvuda isto sudjelovanje u. 


Napoleonovim ratovima, posvuda, napo- 
kon, ista konačna sudbina: — to je, neko- 
liko riječi, povijest Dalmacije. 

I u toj prividnoj jednoličnosti — ko- 
liko opreka! More tako bogato, a zemlja 
tako siromašna; priroda oskudijeva u ko- 
risnom bilju, a tako je rasipna u svojim 
raskošnim produktima. Vječno. zatalasana 
pučina, podno brda u svečanom mfru.. Na 
obali sve pomiješano, na brdima sve čisto. 
Na obali neprestana metamorfoza, u unu- 
trašnjosti željezna stabilnost. Uz obalu se 
voziš parobrodom, u unutrašnjost možeš 
samo mazgom. Na obali prevladavaju trš- 
ćanske mode i francuski romani, u unu- 


trašnjosti kršćani nase turban na glavi, a 
u srcu mržnju prema turskom dušmaninu. 
Na obali sudovi kroje pravdu, u brdima se 
poštiva zakon krvne osvete. Na obali buj- 
na književnost u tri jezika, u unutrašnjosti 
samo predaja, koja nadomješta pismo. A 
i na samoj abali tisuću su stvari u među- 
sobnoj opreci. Najvećom zakonitošću po- 
vezano je najnježnije sudjelovanje u sve- 

mu, što leži izvan zakona. Ispod najfinije 
vanjštine kriju se tihe, divlje simpatije. 
Čovjek prima posjetnice, a sluša, kako mu 
ispod prozora praskaju kubure. Svi pje- 
vaju, a nitko se ne razumije u glazbu. Na 
»svjetskim balovima« svira austrijska voj- 
na glazba, a kad narod povede kolo, tada 
guslar svira. Na obali se šeta časnik po- 
kraj Morlaka, crni šešir i crvena kapa dižu 
se na pozdrav, svaki školovani čovjek je 
književnik, a čitava pokrajina ima samo tri 
nakladnika. 

Dubrovnik je grad prošlosti, Split grad 
budućnosti. 

Dubrovčanin, do čijeg suda mnogo dr- 
žim, reče mi na rastanku: ,Niste baš sa- 
svim dostigli cilj, ali ste za deset koraka 
došli ipak bliže, nego svi ostali do sada.“« 


(Ida von Diiringsield: 


»Aus Dalmatien«), 


— Da li ćemo danas naći sklonište? — ta je briga 
morila osmoga rujna, 1852. sve one na parobrodu »Ki- 
beck«, koji su namjeravali ostati u Splitu. 

U Solinu održavao se veliki godišnji sajam, na koji 
dolaze ljudi iz čitave okolice, da bi onda noć proveli u 
Splitu. — »Sigurno su već od jutros sve gostionice pre- 
pune«, — rekoše nam unaprijed. 

— Bože dragi, a što ćemo mi, stranci i koji smo prvi 

put u Splitu? — zapitala sam rezignirano i očajno gospo- 
dina Franju Ciccija, pristojna mladića iz Šibenika. 

Obećao mi je, da će nas, čim pristanemo, odvesti 
k »Caru«, gdje će se valjda još naći koja soba. 

— A ako nema sobe? 

— Naći ćemo, naći ćemo, — tješio nas on. 

Zasad sam se umirila, Ta zar se nismo većim dijelom 
morali zadovoljiti jednim »naći ćemo«? A ako poslije ništa 
ne nađemo — pa dobro, prilagodit ćemo se, Čovjek se 
mora svemu prilagoditi, 


Paluba je bila puna putnika, puna Nijemaca. Otac i 


sin iz Ulma, otac arheolog, sin prirodopisac, putovali su 
Dalmacijom, sin prvi put, otac već po drugi put. Obojica 
su govorili talijanski, no neki Bečanin i jedan iz Badena 
poduzeli su isto putovanje, a da nisu govorili ni jedan 


strani jezik. Bečanin je putovao za zabavu. — Ali kako, 


kad ni s kim ne možete razgovarati? — »0, ja svagdje na- 
ilazim na Nijemce i divno se zabavljam!« — Onaj iz Ba- 
dena namjeravao je slikati za nadvojvodu, pa je htio dalje 
sve do Albanije. — A kako ćete putovati u tom kraju? Pa 
tamo nema više ni Nijemaca? — 0, ja ću se već snaći! 
U Kotoru ću uzeti u službu Crnogorca! — Zar taj govori 
njemački? — Ne govori. — A s kim ćete putovati? — O, 
ja se ne bojim! Sve će ići kao po loju! 
: Ne znam, da li je sve išlo kao po loju. O zemljaku iz 
Badena, koji je uvijek rukom zatvarao jedno oko, »jer mu 
je nešto upalo«, nisam ništa više čula. Zemljake iz Ulma 
i Bečanina vidjela sam još jedamput, i to kad su se vraćali 
iz Solina, kamo smo se mi upravo vozili, Stenjali su u naj- 
većoj podnevnoj žegi, s kaputima, prebačenim preko ra- 
mena, koračajući cestom, na kojoj nije bilo ni trunka sjene. 
Otac i sin, kao pravi Nijemci, oduševljavali se solinskim 
ruševinama, a Bečanin se oduševljavao od čistog veselja. 
. Još uvijek kao da vidim njegovo prijazno, zajapureno lice. 
Nosio je naušnice, koje su se manje krijesile od njegovih 
veselih očiju. Drugog dana htjeli su se sva trojica vratiti, 
a da nisu vidjeli ni Dubrovnika ni Kotora; Dalmacija je 
vrlo lijepa, ali — ipak su se htjeli vratiti. 
No zasad još nismo stigli u Split, nego smo se vozili 

pod modrim nebom u modrom kanalu. Naš gostioničar iz 
Šibenika bio je također s nama i pripovijedao o otocima, 
kraj kojih smo šumno prolazili. Ne mogu, a da ne priznam, 
da je često bilo govora o potonulim barkama, ili o olujnim 


noćima, provedenim pod vedrim nebom na ovom ili onom 


morskim valovima. More između tih dalmatinskih otoka je 
odmuklo. 

Na parobrodu se našao i besplatan putnik iz šibenske 
gostionice k »Hodočasniku«, Bijaše to pas, koji se već ne- 
koliko dana, izgubivši gospodara, potucao po Šibeniku, a 
koji se, kako se činilo, prikrpio gostioničaru i htio s njim 
u Split, Životinja je pokazivala nesretnu umješnost, da tako 
polegne ispod klupe, te mu je svaki prolaznik morao stati 
na rep. I svaki bi onda rekao: — O, jadna životinja! i 
tako su ga pronašli, a svršilo se time, da ga je neki časnik 
adoptirao i dodijelio kao druga u igri svojim buldozima. 
Radilo se sad samo još o imenu, a kad sam ja predložila 
»Kiibeck«, rekoše, da je to ime odveć pitomo, pa ga okr- 
stiše »Neptun«. . 

I tako smo uplovili u splitsku luku. Sunce je upravo 
zašlo iza gorske glavice s lijeve strane. Čitava visoka i 
pusta vrlet plamsala je u rasplamsalom zlatu: — bio je to 
Marjan. Dva tamnomodra oka zaokruživala su iza nas 
more: to su Šolta i Brač. S posljednjim kao da se stapljala 
poput neba modra planina Biokovo, a od nje dalje pružala 
se druga planina, nazupčana i sva u plamenu, To je Mosor, 
A naprijed, ističući svoj bijeli, prozirni toranj, ležao je 
kao neki veliki i prekrasni grad — Split. 

Još nikad nisam vidjela grad s tako prostranom poza- 
dinom divnih boja, ali također još nikad nisam u tako 
uskim ulicama našla takvu vrevu ljudi, niti čula takvu 
graju. Bijaše to pravi samum glasova, i to još kakvih! 
Napol bez svijesti, držeći svoga muža ispod ruke, klipsala 
sam za gospodinom Ciccijem, koji je sebi i nama s teškom 
mukom krčio put. Mogu reći, da sam kao u bunovnoj groz- 
nici dospjela do »Cara«, 

Nije više bilo ni jedne sobe, ni jednog kreveta, ni jed- 
ne, strunjače. No ipak nam je bilo suđeno naći neko pre- 


norsk kamo se valjalo sklonuti, da bi se izbjeglo smrti u 
Pp 

noćište, U kući preko puta iznamljivala je neka žena sobu, 
i ta je soba bila nezaposjednuta. Imala je doduše samo 
jednu postelju, ali neka chaiselongue, ili nešto bar nalik 
na to, moglo je, ako se pokrije plahtom vrijediti kao druga 
postelja. To sam i rekla ženi, koja je oklijevala, jer da to 
za nas nije dosta dobro. Tada je pristojno pristala, i tako 
smo bar za ovu noć bili pod krovom. 

Nisam bila sretna, iako sam spavala u postelji, Soba 
je bila mračna i duga, a ulica duga i mračna, Neki stolar, 
postolar i zlatar lupali su svojim čekićima kao za okladu, 
sva trojica preko puta od mene, a graja se dizala odasvud, 
ako je to uopće još bilo moguće, još strašnije i bjesomuč- 
nije nego dan prije. : 

Moj je muž obukao frak, stavio u džep toliko i toliko 
pisama i onda se izgubio u potpunom mraku ulice, A ja 
sam sjedjela sklopljenih ruku, slušajući lupanje čekića 
zlatara, postolara i stolara. 

Sati su prolazili, a ti su obrtnici lupali Svojim čeki- 
ćima složno i zdušno, Došlo je i podne, t. j. vani, ali ne u 
toj ulici, u kojoj teško da je ikad moglo nastati podne. 

Napokon se vratio moj muž. Obišao je najprije s gro- 
fom Bajamontijem" pol grada, zatim je bio kod doktora 
Cattanija, onda s ovim i s grofom Bajamontijem u drugoj 
polovici grada i na kraju s ovom dvojicom gospode i s rav- 
nateljem gimnazije, don Franceschijem, u jednom od četiri, 
predgrađa, a nigdje nije našao Svijetao, zračan i miran 
stan. KRKI 


7 Dr. Ante Bajamonti (1822-1891), liječnik u Splitu, bio je 
jedan od vođa autonomaške stranke, Bavio se i književnošću, 
Napisao je i izdao biografije svojega odgojitelja, prepošta G. 
Ciobarnicha, koji se istakao kao talijanski i latinski pjesnik, te 
svojega prijatelja F, Carrare, 

: 8 Dr, Nikola Catani svršio je medicinu (promoviran je g. 
1836. u Padovi), djelovao je kratko vrijeme kao liječnik u Spli- 
tu, ali se onda posvetio sasma prirodnim znanostima i postao 
profesorom prirodopisa i fizike na splitskoj gimnaziji, 

* % Don Ivan Franceschi, bio je ravnatelj splitske gimnazije. 
Od 1845. do 1847. izdavao je u Splitu talijanski tjednik »La Dal- 
mazija«, u kojem je štampao mnoge svoje znanstvene radove, 

Ali je našao zato stan u gradu, u »gradu« grada, u 
samoj palači: dvije sobe s potrebnim krevetima, a ujedno 
i stol i dobru kuhinju i don Franceschija kao susjeda u 
kući i pri stolu. I sve to zajedno kod redarstvenog povje- 


renika Petrinija. — U ime Bože! — rekoh ja. 
Ravnatelj je vrlo ugodan čovjek! — reče moj muž, 
— Pa kad to i ne bio! /— uzdahnula sam ja, a glava 


mi je pucala od tutnjave s ulice, u kojoj nije nikad nasta- 
jalo podne, 

Oprostili smo se od svoje domaćice, Imala je bijelu 
suknju i bijeli kaputić kratkih rukava, kopče i narukvice, 
napol u negligću, napol napirlitana, kao što je i ona sama 
bila napol uvela, napol još svježa, Rekla nam je, da za- 
pravo obično iznajmljuje sobu samo pojedinoj gospodi i 
na mjesec dana, na što sam joj odgovorila, da žalim, što 
nisam gospodin, te bih to mogla učiniti. 

Blizu katedrale, u uličici, kroz koju može proći jedva 
po jedna osoba i gdje sunce nikad ne dopire do zemlje, 
stoji kuća Petrinija, u njezinu se drugom katu nalazilo 
naše novo obitavalište, 

Dočekali su me ravnatelj i vrlo ugodna domaćica, 
gospa Laura, koja potječe od bizantinske porodice Griso- 
gono, Doček je taj bio vrlo krasan, ali vidik sve prije nego 
lijep. Iz prednje sobe pružao se pogled na krovove i toranj 
katedrale, iz stražnje sobe ne više na toranj, ali opet na 
krovove, — U Splitu se moram odreći svijetla i sunca! — 
i najradije bih zaplakala, 

Sad sam evo na moru, a moram gledati u krovove! 


— Misli na to, da stanuješ u Dioklecijanovoj palači! 
— tješio me muž, i gotovo me silom odvukao na obalu. Tu 
je sve bješnjelo i hujalo, Bilo mi je, kao da mi se čelo 
cijepa. Morala sam u kaić, Još nikad se nisam tako ludo 
ljuljala. Zaklinjala sam muža, da me opet povede na 
kopno. 

— Da pohodimo još Bajamontijeve? — upita me on. 
— Onda ćeš vidjeti odmah cijelu palaču, 

O, ta nesretna palača! To arheološko obožavanje! — 

Kad bi se mjesto mene prijatelj Ranke"" mogao prošetati 
po toj palači! — pomislih u sebi. — Ili kad bih ja imala 
bar iskricu od onog oduševljenja, koje je prožimalo moje 
zemljake iz Ulma! 

Blago arheolozima! Gdje god leži napol u zemlji skri- 
ven kamen s kakvim natpisom; gdje god leži razmrskan 
stup na tlu — ondje već nalaze svoju domovinu! Blago 
botaničarima! Gdje god iz zemlje strši kakav stričak; gdje 
god ima bar trnja i korova — oni već obilno žanju! Blago 
svim zanešenjacima-stručnjacima — jer posvuda nalaze 
hrane i pića za svoje duše! ' 

Ja bijedna i neushićena pustila sam, sjetno i strpljivo, 
da me vode niz morsku obalu uzduž palače, pa preko 
trga katedrale stubama gore pod peristil. Bilo je veličan- 
stveno pod strašnim sjenama onih stupova, ali za mene 
bile su te silne sjene odveć teške i mračne. Jeza je pro- 
žimala srž mojih živaca. — Dulje od osam dana ne ću 
ovdje izdržati — rekoh beznadno potištena. 

U ulici je vladala neprodorna tmina. Nisam mogla za- 
misliti, kako ćemo odavle izaći. Srećom smo naišli na grofa 
Antuna pred njegovom kućom, i on nas je odveo gore, 

Ima dojmova, koji se ničim ne mogu više izbrisati; 
tako i ovaj naše prve večeri u Splitu. Od tog vremena ni- 
kad nisam mogla proći gradom, a da oni stupovi ne bi svo- 
jim sjenama zamračili moju dušu. Kad bih morala živjeti 
u Splitu, sjeta bi pomalo prigušila moj život — bila bih 
živa u grobu zakopana, 

A trebalo je da ostanemo u Splitu. U Dubrovniku su 
se javljali potresi; ondje je duvao južnjak, a mogli ste 
ondje dobiti samo zelja i ništa više, a napokon niste mogli 
ni pomisliti na to, da biste u Dubrovniku našli stana. Svi 
su nam Nijemci svjetovali, da pođemo u Dubrovnik, a svi 
Splićani su nas od tog odvraćali. I od same neodlučnosti 
odlučila sam provesti zimu u Splitu; ali ne u gradu, nego 
u predgrađu, gdje bih mogla vidjeti bar bregove, kad već 
nisam mogla vidjeti more. ' 

Grof Toni Bajamonti, kojeg sam nazvala »naša split- 
ska providnost«, morao je pomoći. On je opet sa svoje 


10 Leopold Ranke (1795-1886), znameniti njemački povjesnik, 

strane pozvao u pomoć senzala Momola, bez kojeg ne može 
u Splitu ništa uspjeti, i senzal Momolo poče klipsati po 
svim predgrađima. 

U Velom Varošu ništa, u Varošu Lućac ništa, u Manuš 
također ništa. Ostade dakle samo još Dobri. 

U Varošu Dobri stanovala je neka udovica Antonija 
Testa. Imala je troje djece i jednu kuću, a u ovoj tri sobe. 
Ona bi rado bila pristala, da nam iznajmi te sobe, ali ondje 
je stanovao neki činovnik, a taj se nije htio iseliti, a to se 
tom bijedniku nije mogli ni zamjeriti. Kao otac troje u 
cijelom Splitu najdivljije djece bio je tako nepoželjan sta- 
nar, da mu u gradu nitko više nije htio iznajmiti stana. 

Ja bih samo nerado pošla u kuću Teste. Kuća Carmi- 
nati, gdje bismo za jedanaest forinti mjesečno imali dobiti 
četiri sobe, kuhinju i terasu, sviđala mi se mnogo više. 
Nažalost je tu sve bilo prazno, osim — bunara. ' 

Kako da dođemo do namještaja? Grof Toni »naša 
splitska providnost«, opet nas je uputio Antoniji Testi. 


Testa nam je obećala, da će u roku od osam dana na- 
mjestiti naš stan. Nisam imala mnogo povjerenja u Testu. 
Ona je još uvijek tugovala za svojim mužem, a u isto se 
vrijeme ponovno htjela udati. A takve udovice nisu baš: 
pouzdane. 

Moje slutnje nisu me prevarile. Kadgod sam Kon- 
stanca, našeg slugu, poslala do kuće Carminati, namještaja 
još uvijek ne bi bilo, samo vode u bunaru, Brojne poslanice 
na adresu Antonije Teste ostale su bez uspjeha. 

Napokon smo primili vijest, da je stan namješten. 

Imala sam golem krevet i slamnjaču, u koju sam uto- 
nula kao u pješčano korito, a moj muž je dobio kostur od 
divana i sablast od slamnjače, a o kakvoj posteljini ni 
iraga. 

Da se vratim na naše prvo jutro u tim trima sobama 


— četvrta je bila dolje pokraj kuhinje. Sada su izgledale 


još apsurdnije nego navečer, upravo smiješno prazne. 
Ovdje ormar s ladicama, ondje stol, ovdje dvije klimave 
stolice, ondje tri, koje nisu čvrsto stajale. I to je Testa 
nazivala namještajem. 

Ne sjećam se više točno svih načina, kako smo se tu 
ispomagali, Ali jedno znam: neprestano smo u svom očaju 
bježali do Teste, no ništa nije koristilo. Ako udovica nije 
izašla iz kuće, ili ležala u postelji, govorila je samo o ne- 
izvjesnoj budućnosti: »Vidjet ćemo! Tražit ćemo! Naći 
ćemo!« jednom riječi, a izgledi za mirno stanovanje u 
Splitu bili su vrlo ograničeni, 

Grof Toni tražio je za nas i djevojku. 

Poslije mnogih neuspjelih pokušaja našao nam je neku 
ženu sa Brača, neko crnomanjasto, koštunjavo biće, koje 
je uvijek gunđalo, vikalo ili psovalo, uvijek činilo protivno 
od onoga, što se zahtijevalo. Nije bila baš dražesna, ali je 
ipak kuhala, a katkad bi se i nasmijala. Usto je štedjela 
na našu korist, premda na štetu našeg želuca. Samo ne- 
djeljom dobili smo kokošju pečenku, a svježeg kruha sva- 
kih šest dana. A kad sam jedamput tražila, da nam napravi 
savijaču, kakvu smo imali prije nekoliko dana, odgovorila 
je vrlo odlučno: — Savijaču ne pravim tako često, jer bih 
potrošila odviše maslaca! 

A naš stan ostao je prazan kao i prije, dok bi Testa 
neprestano govorila: »Vidjet ćemo! Tražit ćemo! Naći 
ćemo!« I to se po našem osobitom iskustvu zvalo »urediti 
sebi stan u Splitu«. 


MORLACI“ 


Krijumčario je. Skinuvši maramu s glave i prebacivši 
je preko ramena, držeći crvenu kapu ponizno u ruci, do 
kože ošišan, osim duge, sive pletenice sumnjive čistoće, 
nevin kao janje, u nedoumici, goreći od želje, da ga otpre- 
me, stajao je u splitkoj carinarnici neki dugonja — Morlak, 


“11 »Morlacima« nazivlje spisateljica dalmatinske seljake u- 
opće, i ako oni nemaju s pravim Morlacima nikakove veze, jer 
pod Mavrovlasima (Morlacima, Karavlasima) razumijevamo one 
davno. već poslavenjene ostatka nekoć poromanjenih starosjedi- 
laca na dalmatinskom primorju, koji su i nakon dolaska Hrvata 
dalje živjeli u brdima kao pastiri. 

Jašili su niz cestu, koja vodi iz Solina, Konji tako mali, 
a oni tako veliki. Od glave do pete zaogrnuti širokim, bije- 
lim, dlakavim gunjevima, kao pravi brdski beduini, baš 
tako šutljivi i ozbiljni kao i oni od sunca preplanuli Alahovi 
sinovi — Morlaci, ' 

Čučao je na petama, čisteći glavice zelja u vrtu samo- 
stana »Dobri«, Sivkasti tonovi njegove odjeće jedva se na- 
zirali u zelenilu povrća, a turban mu je nekoć bio bijel. 
Lice mu je krasno kao u narodna junaka, kojega je dušma- 
nin ponizio i podrobio. Na licu i čitavom tijelu tog starca 
svaka je mišica nepomična, kao i isklesana; samo njegove 
ruke tiho i marno posvršavaju posao. Gotovo cio sat pro- 
matrala sam ga s prozora; čučao je uvijek nepomično na 
petama i čistio glavice zelja — Morlak, . 

Jašili su nam ususret, kad smo se u kolima vraćali iz 
Trogira. Prkosna lica, bogato izrađene kubure, smeđi ka- 
puti, na okrajcima šareno isprugani, pred njima na sedlima ' 
male bačvice s božićnim vinom, što su ga kupili u Kašte- 
lima — Morlaci. 

Počivali su na hrpama kamenja, koje je strpljivo če- 
kalo, da od njega sagrade kuće. Sate i sate. U istom polo- 
žaju, s istim sanjarskim izražajem. Kad kraj njih prođeš, 
pa im dobaciš pogled, oni uzvraćaju taj pogled, čvrsto, 
mirno, pronicavo, a možda će na njihovim usnama, koje 
odbijaju kolute dima iz lula, zatitrati i osmijeh, Bili su 
lijepi ti snažni i lijeni ljudi i mora da su bili od željeza, 
kad su se tako po pol dana, ležeći na oštrom kamenju, 
mogli naslađivati mirom i tišinom — Morlaci, 

Stajali su na splitskom pazaru, koji zaokružuje suho- 
njavo drveće. Iza njih njihovi magarci klapali ušesima, a 
konji podvinuli repove, Pred njima hrpice njihove robe, 
perad, krumpiri, jabuke, drvo — što ja znam? Bili su strp- 
ljivi i prodavali skupo, ali samo onda, kad ne bi padala 
kiša. No kad bi bilo kiše, njih ne bi bilo, i Split bi ostao bez 
drva, da se zapali vatra, i bez maslaca, da se topi na vatri, 
i bez kokoši, da se ispeče na maslacu, Oni su bili »dobav- 
ljači« Splita — Morlaci, 

Lijeno prolaze gradom, ne znaš zašto, ni odakle do- 
laze, ni kamo idu. Koža kao da se cijedi s njihovih živo- 

tinja, a oni sami kao da se cijede sa svojih životinja. Bu- 
dimo iskreni — skupa sa svojim životinjama bili su nalik 
ia snop šarena smeća, pa ipak su bili — Morlaci, 

Prolazili su Splitom. Ulice su odjekivale pod njihovim 
Sipkim koracima. Pletenice im se sjaju, oči i zubi im se 
blistaju, njihova obuća — skerlet, njihovi gajtani — grimiz, 
marame — duge. Svaki od njih sav je od baršuna i zlata, 
ponosa i snage — Morlaci, 

: * šk *k 

Istina je, oni su originalni, no već stoljećima su origi- 
nalni, Ali, napokon, ako hoćeš ostati zanimljiv, moraš ipak 
jedamput i originalnost izmijeniti, No Morlacima se to čini 
suvišno, a imaju i pravo, jer onakvi, kakvi jesu, uvijek ne- 
promijeni, uvijek Morlaci, divit će im se uvijek, i to ne 
samo u Splitu, nego u cijeloj Dalmaciji, i to s onim istim, 
također stoljetnim oduševljenjem, baš  najinteligentniji 
umovi, 

Istem u Dubrovniku, gdje se razgovaralo o Parizu i 
Rimu, o književnosti i o životu, o ženama i muškarcima, a 
ne o Morlacima, istom ondje sam se mogla opet s njima 
pozabaviti, a ujedno i samoj sebi priznati, da nisam tako 
im vidjela ljepših muškaraca od Morlaka, 

Pa zar je i moguće, da ne budu lijepi? Ljepota mu- 
škarca zavisi od snage, svejedno da li je umna ili tjelesna, 
a Morlaci se rađaju i odgajaju, da budu jaki, Često dolaze 
na svijet u polju, a majke ih nose kući, A gdje su majke 
tako snažne, tamo su i djeca, a osobito cnda, kad ih poslije 
ne razmaze. Svi nebeski vjetrovi poigravaju se morlačkim 
djetetom, koje, u kolijevci, majka nosi sa sobom na poljski 
rad, pa ga objesi o drvo, ako, kako Lovrić"* kaže, u blizini 
uopće ima kakvo stablo. A ako stabla nema, kamenja ima, 
za kolijevku se uvijek nađe kakvo mjesto. A dijete viče 
prema suncu i plače prije oluje. Sunce i oluja u dalmatin- 
skim planinama imaju veliku moć, ali djetetu ne će učiniti 


12 Ivan Lovrić izdao je g. 1776, u Mlecima djelo »Osserva- 
zioni sopra diversi pezzi del viaggio in Dalmazia del Sign, Alberto 
Fortis«, u kojem ispravlja pogreške, što ih je učinio Alberto 
Fortis (1741-1823) u svom g. 1774. izašlom djelu »Viaggio in Dal- 
mazia«. 

ništa nažao. Oni mu čine samo dobro, jačaju njegov vid, 
čeliče mu prsa. Pa kad se poslije muškarcu zaledi dlaka 
na prsima, on to i ne osjeća, Kad sunce svom žestinom pri- 
tisne o njegov turban, on ne klone, Čvrstim, dugim i sigur- 
nim koracima penje se po grebenima i trnju. Njegovo tijelo, 
kad je bilo još tanko i vitko kao loza, upoznalo je već sve 
tegobe Dalmacije, Nikad ne će ostati bez daha, jer ga je 
usisao na prsima majke, koja ga je tri godine dojila svo- 
jim mlijekom. On spava pri vatri, on spava u snijegu, jer 
baka ga je držala na svom krilu polunaga i pri ognjištu 
i na kućnom pragu. U dobi, kad mi svoju djecu vodimo još 
za ruku, on je već pasao ovce. S osam godina vodio je već 


“krave na mršavu pašu, koja u tankim vlatima proklijava 


među bijelim kamenjem. Čovjeka se čudno doimlje, kad . 
sred osame i tišine ugleda takvo stado i dvoje djece, kako 
nepomično sjede na kamenju. Crne ovce i runjave koze 
i male, sasvim male krave gledaju u vas baš tako bojazno 
i ljudski kao djevojčica, koja se napol skriva pod sivim, 
grubim gunjem, kojim se štiti od kiše, ili kao dječak, čija 
se odjeća često sastoji samo od košuljice i crvene kape. 

Crvena kapa! — Dječak je nosi na svojoj kudravoj 
glavici, muškarac pokriva njome svoju poludugu kosu ili 
dugi perčin, djevojka je stavlja na svoje, maslacem na- 
mazane, pletenice. Djevojka tu kapu vezuje i kiti, Ukra- 


suje tu kapu zlatnicima, školjkama, perjem i cvijećem. Sve 


što se zove nakit, blista se i sja na toj kapi. I tako nosi tu 
kapu, dok mlada žena ne postane majkom, ili djevojka 
prestane biti djevicom. 


Ne bliješte i sjaju se pletenice samo od maslaca; ple- 
tene su i protkane kovanim novcem, vrpcama, šljakama i 
rojtama. Pa i pas im je ukrašen šarenim kamenčićima. 
Košulja je izvezena zlatom i šarenom svilom, na otvore- 
nim rukavima s crvenom pređom, a oko vrata s tankim 
gajtanom. Što ljepše, to bolje. U narodnoj pjesmi uzdiše 
dragi za djevojkom u lijepoj košulji i snuje, kako da je 
preotme njenoj majci, na što djevojka odgovara, da je od 
majke može rastaviti, ali ne od košulje, 

Izvezeni su i modrina (vrst suknje) i sadak (zobun), 

ali nisu izvezeni ni jelek, ni pregača. Na njima sve zvoni 
od nakita. . 


I kod žena se vide izvezene haljine, ali s manje nakita, 


Već bijela povijača čini ženu jednostavnijom i ozbiljnijom. 
Udovice nose crnu kapu. 

: Na muškarcima, kako već rekoh, često se sve ljeska 
i sja. No njihov najljepši ukras ipak su handžar, kubura 
i puška. 

“ Žene umjesto handžara nose britvu (malen nož u obliku 
polumjeseca). 

. I muškarci i žene nose iste, zlatom izvezene dokolje- 
nice, šareno pletene čarape, od kože pletene opanke, skr- 
letne cipele i od srebra izrezbarena dugmeta u obliku kugle, 

"Žene imaju ta dugmeta na košulji i na sadaku, muškarci 
na prslucima i jelecima. Katkada su tako gusto poredani, 
da čine pravi prsni oklop. 

Gdje žena mora služiti, često ne posjeduje ono, čime 
može opčarati muškarca. Koliko su Morlaci lijepi, toliko 
su Morlakinje manje lijepe. Samo u najranijoj djevojačkoj 
dobi njihova lica pokatkad odrazuju svježinu i sjaj. Po- 
slije se često u njihovim crtama odrazuje izražaj brige, 
one brige, što ih majke poznaju. Crte su im duboko ure- 
zane, a obrisi oštri, boja lica odveć muškaračka, premalo 
mesa na kostima. A stas im je odviše jak. 

ke Žena je kod Morlaka u svemu samo biće drugog reda. 
Dječaka od osam godina već mnogo više cijene od žene. 
Njen posao je mnogovrstan. Morlakinje nikad ne mogu 


ruke staviti u krilo: vrelo je često vrlo daleko od sela, a. 


za skupljanje goriva treba mnogo muke i truda. Vuna 
s preslice u pasu neprestano nestaje. Ako je gost u kući, 
najstarija kćerka ili snaha mora mu dodavati vodu, da 
opere ruke, mora ga počešljati i dvoriti pri jelu. Kad mu- 
škarci ne večeraju pri ognjištu, najmlađa djevojka mora 
držati zublju; istom kad su se muškarci nasitili, smiju žene 
utažiti svoju glad. A muž rijetko kad spominje svoju ženu, 
a da ne pridometne »da oprostite, moja žena« (ili sestra, 
ili rođakinja). Ukratko: žena je drugorazredno biće, služ- 

.benica, nejaka, »bijednica«; ali baš zato, jer je sve to, oni 


je poštuju i smatraju sramotom, da je se netko stran do- 
takne. 
Oni je i ljube. Ali ne nježno, ne riječima. I kod naj- 
finijih ljudi u Dalmaciji ljubav ne dolazi do izražaja u 
govoru i jedva se može i naslutiti; a kako lakonski mora 
to biti tek kod Morlaka. Morlaci su seljaci, a seljaci po- 
staju tek u pjesništvu sentimentalni, onda štaviše i pre- 
tjerano sentimentalni. To je baš onako, kao kad bi se se- 
ljakinje htjele udesiti na način gospođa iz velikog svijeta: 
odveć bi se napirlitale. Baš tako i Morlaci u svojoj ljubav- 
noj poeziji. Samo rijetko kada su umjereni. A kad su 
umjereni, pokazuju neizrecivu prirodnu draž. Ali u životu, 
čini se, ne pokazuju tu dražest, u životu, sve se bojim, ne- 
spretni su i glomazni. Onda ne sanjare, već pokazuju 


čvrstu volju; ne uzdišu, već cjelivaju; ne dršću, već grabe 


sigurnim rukama. Pa kako bi i sanjarili, uzdisali i drhtali? 
Mladić viđa djevojku, koja mu se baš sviđa, svakog dana, 
na paši, navečer na sijelu pri ognjištu, na sajmu — on 
može biti, gdje god je i ona. Samo roditelji ili neki supar- 
nik pokatkad čine ljubavnicima poteškoće, Sa suparnikom 
svršava se ponajčešće handžarom ili kuburom, bar sam ja, 
kadgod je bilo govora o nekom ubistvu, čula riječi: zbog 
djevojke. Ako roditelji djevojke čine smetnju, onda će 
otmica riješiti spor, i mladić odvodi djevojku k svojima. 
U nekim krajevima je otmica dapače uvod u brak, i sve- 
ćenstvo se bezuspješno bori protiv tog običaja, po kojem 
svaki u svojoj vlastitoj kući ima svoj Gretna-green." No 
kad se mladićevi roditelji protive braku, onda mladić odu- 
staje od svog izbora i poslušno uzima za ženu djevojku, 
koju su mu roditelji namijenili, 








18 Škotsko selo na engleskoj granici, gdje se može sklopiti 
brak pred mirovnim sucem (kovačem) bez privole roditelja. Taj 
je brak po škotskom zakonu pravovaljan, a priznavao se i u 
Engleskoj. Od g. 1856. traži engleski zakon od zaručnika 21. dnev. . 
ni boravak u Škotskoj. 


U dragom kraju 5 65 


Ako su pak obje porodice složne, a mladić se s dje- 
vojkom sporazumio, onda započinju mnoge formalnosti, 
jer Morlaci su formalisti poput starih dvorjanika, Dolaze 
prosci, čaša se ispija, daruje se jabuka s dukatom i plaća 
cijena za nevjestu. Mladoženja sakuplja svate, Svati za- 
jašu konje, ako nevjesta živi i u maloj samo udaljenosti. 
Konjska oprema je bogata, svati raskošno odjeveni: od- 
jekuju čudni povici. U kući djevojke piju se beskonačne 
zdravice, punica i zet se grle i darivaju; svećenik prima 
svoju maramu, svoje vino, svoj kolač i svoju četvrtinu ovno- 
vine. U kući mladoženje navješćuje se dolazak mladenaca; 
— prije no što.mlada sađe s konja, mora pomilovati jedno 

“dijete i baciti plodove na kuću i na svate, a prije no što 
će ući u kuću, mora poljubiti kućni prag. Onda se svi pri- 
hvate jela. Toga se dana ne zadovoljuju običnim jelima, 
sirom i kukuruznom projom. Moće se juhe i kisele glavice 
zelja, bijelog i crvenog luka, ne mlijeka ili vode, nego vina, 
crnog, vatrenog vina, pšeničnog kruha i riže, pečenog ovna 
i kokoši i one divne tamnozelene poput meda žute kolače 
s orasima i sirom, koje ja međutim baš nikako nisam mogla 
jesti. Morlaci u svatovima jedu, kao da dalmatinske pla- 
nine i nisu gole vrleti, kao da ondje ima uvijek svega u 
izobilju, kao da nema nikad nestašice i gladi, Morlaci ne 
znaju, što je sutra i kućanstvo, znaju samo, što je danas 
i uživanje. I kako uživaju u svakoj svečanosti do kraja, 
tako je i u svatovima. Kad su mladenci razriješili svoje 
pojase, a kum ili prikumak dali znak hitcem iz kubure, 
da su gosti ostali sami, onda još jače zaori veselje, Ima 
nešto okrutno u morlačkim igrama kao u djece ili divljih 
zvijeri, Dok svati dakle banče, mladenci spavaju tako dugo, 
dok ih puštaju na miru. Čim svane dan, kum im donese 
zajutrak: pšeničnu lepinju, pečenu kokoš i vina, Onda sli- 
jede dužnosti mlade. Sve mora poljubiti, najmlađe mora 
počešljati i isplesti im pletenice, a starima dolijevati vodu, 
kad peru ruke. Poslije pranja svaki baci komad novca u 
zdjelu. Fortis kaže o tom ovo: »l pravo je, da oni, koji se 
mjesecima ne peru, plate za pranje«. Svršivši s rukama, 

pomišlja se i na noge i jedan drugom krade opanke, I tako 
se to nastavlja s čašćenjem, uljudnostima, darovima i gru- 
bim šalama kroz četiri, pa i pet dana. Onda mlada po- 
klanja još darove, prima još jedan cjelov od kuma i može 
se od svega srca veseliti, da se kuća napokon ispraznila. 

A praznina je i pravo stanje morlačke kuće. Nisam 
doduše ni jedne vidjela, ali kažu, da ju je Kohl“ izvrsno 
opisao sa svim, što unutri nema, A napokon, zar joj i treba 
više, nego li ti dobri, nadasve otporni ljudi, pa ognjište, 
nekoliko tronožnih stolica za sjedjenje, nešto slame za 
ležanje i nekoliko ovčjih krzna za pokrivanje? Gdjekad je 
ito odviše raskošno; onda naprosto sjede na zemlji i spa- 
vaju u kaputima. Naravno da je uvijek dosta jedna pro- 
storija za cijelu porodicu, a ako nema mjesta, opet dobro, 
onda dakle nema mjesta, O nekoj međusobnoj sramežlji- 
vosti nema ni govora, Pa čega da se čovjek stidi, kad živi 


sasvim prirodno? A onda — taj čovjek rijetko kada i 


svlači odjeću! 

U toj kući dakle ostaje mlada žena poslije svoje buč- 
ne svadbe kao službenica svoga muža i svih muških rođaka, 
Kuha u smeđim, grubim, trbušastim loncima, u kojima sam 
i ja dala kuhati svoju juhu, jer neko drugo suđe nisam 
mogla dobiti, O, kako te juhe fino mirišu po dimu! Ali to 
mladoj ženi sigurno ne smeta: u dimu se rodila, u dimu 
jei odgojena; u dimu će obavljati kućne poslove, u dimu 
će i umrijeti, Dok se ne rodi prvo dijete, nosi koprenu 
prebačenu preko djevojačkog nakita na glavi, Ali tu če 
koprenu skinuti i onda, kad tri ili četiri godine ostane 
neplodna. 

Osim prava nositi koprenu, ima i jednu dužnost: mora 
poljubiti sve znance, koje susretne, 
koko 


Muškarci se zagrle i poljube s velikom nježnošću, oso- 


bito, ako su pobratimi. A kako tek, kad to postanu! 


s Johann Georg Kohl (1808-1878), njemački Zemljopisac i 
putopisac, napisao je među ostalim »Reise nach Istrien, Dalmati- 
en und Montenegro« (Dresden 1851, 2. sv.). : 

Velik je to dan za onu dvojicu, koji su jedan drugog 
zauvijek odabrali, pa se od svoje volje pobratime, Odsad 
će biti jedan drugomu više, nego da su sinovi istog oca i 
iste majke, Voljet će se više, nego vlastitu rodbinu, voljet 
će se više, nego što vole svoje žene, više od vlastita života. 
Nigdje fanatizam prijateljstva nije došao do takva zakon- 
skog izražaja kao u pobratimstvu. Svećenik blagoslivlje tu 
nerazrješivu, vječnu vjernost. Iskićeni kao za najveću sve- 
čanost svoga života kreću u pratnji svojih rođaka i prija- 
telja u crkvu; sa svijećom u ruci, na koljenima prisustvuju 
misi, Onda dolazi blagoslov i zakletva: nepromjenljivost 
i uzajamna pomoć sve do smrti, a tada se strastveno iz- 
ljube. Njihova im pratnja zaželi sreću. — Zar nisu time 
potvrdili i učvrstili najljepšu vezu? Uz pucnjavu iz pušaka 
i kubura kreću u kuću onog pobratima, koji bliže stanuje. 
Sjednu s obiju strana kućedomaćine. Gozba je svečana i 
dostojanstvena, a onda se pleše. Poslije zalaska sunca 
rastaju se uz nebrojene cjelove. Onaj, koji se udaljuje, 
okreće se od vremena na vrijeme i doziva svog pobratima 
po imenu i svaki put, uz prasak kubure, dodaje: »Evo ti 
jabukal« Drugi odgovara na isti način. Uskoro zatim pri- 


ređuje onaj .drugi isto tako svečanu gozbu, kao što mu je | 


njegov pobratim najprije priredio, i onda je pobratimstvo 
zapečaćeno, a na životu je, da sve do njihove smrti iskuša 
njihovu vjernost. 

x # * 

Gdje je prijateljstvo tako jako, tamo je i mržnja 
snažna, jer tko umije voljeti, taj zna i dobro mrziti, Mor- 
laci dobro znaju mrziti, a kad mrze, onda lako i ubijaju. 
A lako ubijaju i u trenutačnom bijesu. Kad oružje visi o 
pojasu, ruka će ga lako dosegnuti, 

Ali osveta ne progoni više tako neizbježivo ubojicu 
kao prije. Često polazi svećeniku za rukom da ubojicu iz- 
miri s porodicom njegove žrtve. Prije se je štaviše mogao 
takav i otkupiti. U tu svrhu odredi se dan, kada krivac 
mora u pratnji svoje rodbine osvanuti pred dušmaninovom 
porodicom, U ruci drži vrškom prema zemlji uperen han- 

“ei. eros.“ 


džar, koji mu onda brat ili najbliži rođak ubijenoga uzimlje 
iz ruke, a on sam pritom kleči. Uperivši mač na ubojicu, 
obraća se svojoj rodbini: »Braćo! Evo ubojice moga ro- 
đaka! Hoćete li, da ga ubijemo, ili hoćete, da mu opro- 
stimo?« Rođaci odgovaraju svi u jedan glas: »Oprosti mu 
u ime Božje!« A pošto je oproštenje izrečeno, ubojica po- 
ljubi najprije u noge, pa u koljena, zatim u ruke, a na 
kraju u usta čovjeka, koji pred njim stoji. Strpljivo onda 
pušta, da mu skinu svečano odijelo i oblači drugo, koje 
je donio sa sobom, Odjeća, koju je skinuo, pripada onomu, 
koji ga je svlačio, a i gozba, kojom se svršava takvo po- 
mirenje, priređuje se na trošak ubojice, No često se pritom 
tako obilno toči vino, da znade doći do novih krvoprolića, 

Tako je bilo prije. Sada se još vrlo rijetko kada plaća 
krvarina, 

* * * 


Morlačku smo gostoljubivost upoznali u solinskim 
vinogradima. Vlasnik je, čim nas je izdaleka opazio, do- 
trčao k nama, noseći pregršt grožđa. Jednako su nas i žene 
pozivale, da po miloj volji nagrabimo grožđa, što su ga 
nosile u košarama na glavi, ali nikada nisu pristale da 
nam ga ma samo i za novčić jedan prodadu. 

Isto tako nisam nikad vidjela Morlaka s tintarnicom, 
koju svaki pismen čovjek, kako Carrara' tvrdi, uvijek nosi 
zadjenutu za pojas. A budući da sam vidjela tako mnogo 
Morlaka, zaključujem, da ih ima tek malen broj, koji po- 
sjeduju taj talenat. Pa ipak su Morlaci najbolji učenici, 
čim ih, pod bilo kakvim prilikama, dovuku u bilo koju 


školu. Njihovo dotadašnje neznanje nestaje onda isto tako 


. 15 Franjo Carrara (1812-1854), arheolog, profesor .povijesti 
u biskupskom sjemeništu i konservator muzeja starina u svom 
rodnom gradu Splitu. On stade otkrivati solinske spomenike i 
Dioklecijanovu palaču. Od g. 1843. profesor više gimnazije u Mle- 
cima, gdje je i umro. Napisao mnoga djela. Najvažnija su: »Teo- 
dora Ducaina Paleologhina«, »Archivio capitulare di Spalato« 
»Chiesa di Spalato un tempio Salonitano«, »La Dalmazia deseritta 
con 48. tavole«, »Canti del popolo dalmato«, »Topografia e Scavi 
di Salona« i »Memorie diverse sugli scavi di Salona«. 

brzo, kako je bilo i veliko, I za sva mehanička umijeća po- 
kazuju veliku nadarenost. m 
X 

Umiru spokojno i mirno, kako to viđamo kod svih na- 
roda, koji se nisu odviše udaljili od prirode. Rođaci i 
prijatelji okružuju čovjeka, koji leži na umoru i sve mu 
pružaju dobro i fino, do čega samo stignu. Ako uspiju do- 
moći se slatka vina, oni mu ga pomoću spužve stišču među 
usne, koje će se uskoro zauvijek zatvoriti, 

Jaki plač porodice navješćuje smrt, Morlaci ne znaju 
za tihu bol. Susjedi, prijatelji i rođaci prave mrtvacu po 
noći društvo, Jedan, koji umije čitati, čita na glas iz neke 
knjige, koja potpaljuje maštu, a da slušatelji ne zaspu — 
zato se brine rum. Kad zadani, počnu stizati ožalošćeni 
posjetitelji, a kako koji dođe, svaki put svi udare u plač, 
a žene iz rodbine umrloga počnu pjevajući hvaliti njegove 
vrline. Zamotana u bijelo platno ili odjevena u franjevačku 
mantiju, nose mrtvaca u crkvu, gdje ga svećenik blago- 
slivlje. Za molitve plača nije čuti, ali čim se ona završi, 
ponovno svi udare u plač, i ridajući i naričući mole mrtva- 
ca, neka im pozdravi njihove rođake i prijatelje onkraj! 
groba, ' ' 
U kući žalosti slave se karmine, pri kojima se čest6 
pije u zdravlje netom pokopana čovjeka, Muškarci nose 
godinu dana crne kape, a žene crne i modre marame. Cijeli 
mjesec dana, a, već prema veličini tuge, i dulje, odlaze 
žene na grob te ondje nariču, Često bacaju na grob cvijeće 
i miomirisne trave, a još češće donose sa sobom svetom 
vodom natopljenu spužvu, koju onda cijede nad grobom, 
da bi na taj iačin olakšale paklene muke, od kojih pokoj- 
nik po svoj prilici pati. 


TROGIR 


Narod ima pravo: od najvedrijega večernjeg neba još 
je ljepše mjesečevo svijetlo u jutarnjim satima, — jutarnja 


mjesečina nad brežuljcima Trogira, 

Probudili smo se jednog jutra — bilo je to 27. stude- 
noga 1852, — neobično rano; zaista vjerujem, da nas je 
pun mjesec magičnom snagom probudio. Htio nam je po- 
kazati, kako blijed i blistav lebdi u zraku, punom crven- 
kaste veličajnosti nad usplamtjelim brežuljcima Trogira. 
I mi smo stajali, gledali i priznavali, da još nikad nismo 
vidjeli takvu nebesku krasotu, Sa dna doline Chiavenne 
vidjeli smo doduše, kako su se zvijezde još blistale, dok 
je nad Alpama već zarudila zora, ali tada je kod nas dolje 
ioš vladao potpuni noćni sumrak, No ovdje je već bilo 
zadanilo, i samo što se sunce nije pojavilo, a ipak je sve 
bilo zaliveno drhtavim mjesečevim srebrom. — Morali bi- 
smo zbilja što prije u Trogir! — rekla sam svome mužu, 
kao da je to bila zasluga Trogira, što je nad njegovim 
brežuljcima lebdio neopisivo lijep jutarnji pun mjesec. 

Htjeli smo zapravo vidjeti Trogir prije Splita; tre- 
balo je da putujemo kopnom iz Šibenika u Split preko Tro- 
gira. Ali zna se već: najprije dosađujemo prijateljima, da 
nam izrade nacrt putovanja, koji onda sigurno i svakom 
prilikom mijenjamo, I tako ni mi nismo putovali preko 
Trogira, 

Onda je trebalo da otputujemo onamo 14, studenoga, 
na dan sv. Ivana Trogirskog. No tada sam bila još bolesna 
te sam se bojala koncerta zvona, o kome mi je grof Begna“* 
toliko govorio. Ukratko: kad smo sada u jutarnjem grimizu 
gledali ovaj čudesni mjesec povrh sedam brežuljaka, još 
uvijek nismo bili u Trogiru, i tek nekoliko dana prije Bo- 
žića došli smo u Kaštel Kambelovac i pitali, da li bi grof 
Mome!'" danas mogao s nama u Trogir, 

Grof Mome bio je kao uvijek uljudan i odmah spre-, 
man, i dva sata kasnije izašli smo kod trogirskog mosta 
iz kola. 


16 Grof Begna, potomak jedne od najuglednijih zadarskih. 
plemićkih obitelji, kojoj je pripadao i biskup modruški Šimun 
Kozičić-Begna, osnivač riječke tiskare (1530.). 

17 Conte Girolamo (Mome) Cambi, tadašnji vlasnik Kaštel 


.Kambelovca, 


TK 


U kanalu je bilo malo vode, a krzna, što su ih sušili 
na obali, nisu baš mirisala. Ne očekujući bogzna što, kre- 
nuli smo preko mosta prema sivom gradiću, koji je, sav 
zavučen u se, ležao na svom pješčanom prudu, kao da je 
tim položajem htio nadomjestiti nestalu otpornost svojih 
davno porušenih zidina, 

“Sv. Ivan Trogirski gledao je s kapije s kopnene strane 
na nas dolje. U svodu pod njegovim kipom stajaše krilati 
lav, a iz jedne njegove šape izrastao je čempres, 

Ali pravi čempres, svjež i živ, bujan i zelen, iako po- 
tisnut od svoda kapije, nije mogao rasti u visinu. Zastala 
sam pred njim. Već sam češće vidjela maslinovo grmlje 
na zidinama, ali još nikada čempres. A ovdje u šapi Mar- 
kova lava bio je čempres baš kao neki epigram od Goethea, 
“sonet od Platena, ili stanca od Byrona, I 

A grof Mome reče, da je to prvo: od trogirskog čude- 
snog drveća, Upitasmo ga, gdje se nalazi drugo. — U ka- 
tedrali! — odgovori on. .# 

Pođosmo do katedrale. Ona stoji na trgu, koji je osvi- 
jetljen modrikastom svjetlošću solinskog zaljeva. Do nje 
je stara, trošna palača vijećnice, a onda napol pokrivena, 
a ipak romanski elegantna loggia sa zeleno obraslim rim- 
skim tornjem, na kojem pokraj mletačkog lava stoje sv. 
Lovrijenac i sv. Ivan Trogirski, Nasuprot katedrale nalazi 
se velika palača Čipiko, pokraj nje nekadašnja palača Vit- 
turi, a sada Rudan. Tu je nekoć stanovao neki Michele, 
kojega sam sebi izabrala za junaka u svom romanu. Bio je 
sa" katedralu sam rekla, da je dražesna, a to doista 
i jest. Meni je milija od šibenske katedrale, štaviše i od 
splitskog hrama, Premda lijevi toranj nije bio sagrađen, 
desni zbog toga nije manje vitak i prozirno graciozan. 
Ispod prostranog i otvorenog peristila otvaraju se pre- 
krasna vrata s dva polegla lava i sa skulpturama svoda, 
Kad uđete, vidjet ćete gore malen broj savršenih gotskih 
lukova, sa svake strane četiri mala četverouglasta prozora, 
a nad polukupolom blista se jedan u obliku ruže. Lijevo se 

nalazi viscka, lijepa kapela sv. Ivana Orsinija. Na jedinom 
oltaru počiva njegov mramorni lijes, a na njemu on sam 
u biskupskom ornatu. Dolje su postavljena rešetkasta vra- 
ta, od kojih se svaka napol otvaraju, da propuste anđela, 
koji na nježan, nebesko-djetinji način drži zublju. Sve je 
izrađeno o bijela kamena, koji se prije dobivao u obliž- 
njim kamenolomima, a vrlo je sličan mramoru. Kor i sa- 
kristija dražesno su ukrašeni rezbarijama, kao što i u cije- 
loj toj uzornoj maloj crkvi prevladava savršen ukus, Što 
se tiče raspela, svetog posuđa i slično ima ta crkva prave 
male umjetnine. I kralj Bela ostavio joj je svoj plašt, ali 
je od njega ostao samo još jedan komad, na kojemu je 
od samog pravog bisera izvezen kraljev lik na konju. No 
svete moći sačuvane su u cijelosti i u velikom broju. »Naj- 
trogirskija« relikvija je anđeo od srebra, koji nosi jednu 
ruku sv, Ivana, Tu su ruku ponijeli sa sobom Mlečani, kad 
su opustošili Trogir, Uzalud su Trogirani po posebnom iza- ' 
slanstvu molili, da im se vrati ta ruka, koju su Mlečani 
svakako htjeli zadržati. Jedne noći opaziše Trogirani, kako 
blistava repatica pada preko mora, da se zatim spusti na 
katedralu. I drugog jutra vidješe na svečevu oltaru ukra- 
denu ruku, — koju je anđeo donio natrag iz Mletaka. Od 
tog vremena još su je više poštivali, I danas je još nose 
u kuće teških bolesnika, a srebrni anđeo, koji je drži, pre- 
pun je dragocjenih znakova zahvalnosti onih, koji su po 
njoj ozdravili, 

Sve nam je to pokazivao i pripovijedao trogirski ka- 
nonik, Don Marko Trevirka, koji je bio dobrzao na trg, 
da iz naših ruku primi Carrarovo pismo. 


— A gdje je drugo čudesno drvo? — upitah ga ja. 

Don Marko dade mi lovorov listt, koji je izvirivao iz 
filigranske rezbarije od zlata. — Evo lista tog drveta, — 
reče mi on — a ovdje — nastavi kanonik, idući ispred nas 
do jednog kamena i dižući ga, — ovdje je drvo. 

Pogledala sam dolje i vidjela vodu. — Pa to je zde- 
nac! ' ' 

U tom zdencu raste lovorika, od koje je ovaj list. Kad 
čovjek grabi vodu, vedrom će se dotaći njezine krošnje. 
Prilikom prvog razorenja Trogira ne samo da je grob 
sv. Ivana Orsinija bio zasut, nego se izgubila i predaja o 
njegovu mjestu. Dugo su tražili to mjesto, dok se svetac 
nije javio jednom starcu u snu, govoreći: — Kopajte ondje 

i ondje, i gdje lovorika raste ispod zemlje, ondje su zako- 
pali moje tijelo. Kopali su na označenom mjestu, i zaista 
— ispod zemlje zelenila se lovorika, i na mjestu, gdje je 
stablo izbijalo iz zemlje, počivala je glava sasvim saču- 
vanog svetog tijela, koje su onda položili na oltar, pred 
kojim mu se još i danas mole. A grob se napunio vodom 
i postao zdenac; ali pod vodom, kao prije u zemlji, zeleni 
se svečeva čuvarica, zelena lovorika, 

: Možete sebi zamisliti, koliko nam se sviđala ova sveta 
priča, koja kao da je bila potvrđena zelenim pečatima, 
i koliko nam se svidio Trogir. Očekivali smo tako malo, 
i sada nas je prožimala živa radost, što smo našli ovaj 
zaokruženi komad sačuvanoga srednjeg vijeka, Bijaše to 
prava blagodat poslije duge nevoljkosti u Splitu, koji je 
iz kaotičnoga starog vijeka krčio sebi put u moderno doba. 


BILA SAM GLADNA... 


Prva osoba, koja nam je došla ususret, kad smo u 
Gružu stupili na kopno, bio je carnik, 

Gruški carinik pripadao je ljudužderskom soju ljudi, 
Nije pravo ni pogledao našu prtljagu, jer ta mu je bila 
sigurna, ali se zato odmah bacio na lisnicu moga muža, 
strpimo u Gružu. Mog muža ni čuti, ni vidjeti, a o prtljagi 
general Mamula“ preporučuje svim vojnim vlastima. To 
nam pismo doduše dosad još nikad nije ustrebalo, ali smo 








18 Barun Lazar Mamula bio je od 1851, zamjenik civilnog i 
vojničkog guvernera Dalmacije, od 1853. do 1865, guverner i za- 


povijedajući general u Daimaciji. Mamula odlikovao se u mnogim 


ratovima. Bio je vitez reda Marije Terezije. 

. ovdje se ne objeduje! 


ga ipak držali u pripravnosti; guvernerova preporuka 
mogla nam je tu i tamo poslužiti kao legitimacija, a tu i 
tamo moglo je to biti i potrebno. 

Moj muž je ustrajao pri tom, da mu se vrati pismo. 
no carinik se tome isto tako ustrajno protivio, ' 

— Ali to je od generala Mamule! 

— Mamula vrši svoju dužnost, a ja vršim svoju! 
' Brojao je pisma, što su se nalazila u lisnici: — Jedan 
dva, tri — sve do jedanaest; tri su štaviše bila i započe: 
ćena. To je bilo nešto za carinika! Kasao je ispred mog 
muža i naših kovčega prema carinarnici, a ja sam brzo 
uzela svoju bilježnicu k sebi, Tko mi jamči, da u carinar- 
nici ne će zaželjeti da pročitaju sve moje rukopise, kao što 
su na Hvaru htjeli pročitati sve naše knjige? 

Prispjele su dvije kočije. Jedan od kočijaša me upita 
da li sam ja ona gospođa barunica, koju gospar Serraglit 
očekuje? Rekoh, da jesam. Onda neka budem tako dobra 
glasila je poruka, da se malko strpim u Gružu. Čoapar 
Serragli dovest će se odmah kočijom. 

k Bože moj, gospar Serragli imao je kada da se doveze 
kočijom; u carinarnici su se već za to brinuli, da se malko 
strpimo u Gružu. Mog muža ni čuti, ni vidjeti, a o prtljagi 
ni traga, Stajala sam na morem zalivenom tlu nasred žar- 
kog sunca, pa sam kroz lorgnon promatrala pojedine vile 
i svaku pojedinu maslinovu šumicu. 

h. Kad sam već davno dovršila taj svoj posao, mog muža 
još uvijek nije bilo, a ni prtljage. Promatrala sam kroz 
lorgnon svaku pojedinu maslinovu šumicu i pojedine vile, 
A usto: sam bila strašno gladna. Kad sam, na parobrodu * 
rekla konobaru: — Antune, objedovat ćemo, prije no što 
pođemo na kopno! — odgovorio mi je Antun: — Gospođo, 
kae Pa kako je to na tom parobrodu? — upitala sam 
ga ja. — Ako čovjek želi večerati, onda se ne poslužuje 


Pss 19 a Serragli roke se i kao publicist. Pisao: je za 
janske novine razna članke iz područja povijesti i 
o ni Song p ja p vijesti i narodnog 

večera, a ako želiš objedovati, onda nema objeda! — Pa 
kada zapravo jedu vaši putnici? 
— Jedu, kad nešto imamo, — kao jučer! 


— A danas nemate ništa? 

— Nemamo, gospođo! 

— A već sinoć niste ništa imali? 

— Da, gospođo! 

— Ali zašto imate toliko — ništa? 

— Jer na Korčuli nismo mogli ništa dobiti, Ni mli- 
jeka, ni ribe, ni povrća. 

— Jednom riječi: ništa! 

— Da, gospođo, jednom riječi, ništa! 

Avizo za buduće putnike: Tko putuje u Korčulu, neka 
se opskrbi hranom. 

— No, napokon si došao! Kad bi u Gružu bilo uličnih 
derana, ne bih tako dugo mogla stajati na jednom mjestu! 
Ali ovako — ljudi su bili vanredno uljudni i samo su me 
žalili. Imaš li bar opet svoja pisma? 

— Da, imam! Ali za ona tri zapečaćena morao sam 
platiti tri forinta. 

Drugi avizo za buduće putnike: ako na putu nosite sa 
sobom preporučena pisma, ne stavljajte ih u lisnicu, ili ih 
stavite tako u lisnicu, da ih carinik ne može primijetiti. 

Imali smo još sreću, što smo tako jeftino prošli, 

— A gdje je samo gospar Serragli? 

— Da, zbilja! Gdje je gospar Serragli? — Doći će! — 
doviknuo mi je isti onaj kočijaš, koji se već jedamput od- 
vezao u grad i vratio se, a sad se po drugi put spremao u 
grad. 

— Doći će po nas sa svojim kolima, — rekla sam 
mužu u svom bezazlenom pouzdanju. 

Nisam još znala, da u cijelom Dubrovniku postoje 
samo dvije kočije, koje na dan, kad stigne parobrod, vrše 
službu između Gruža i Dubrovnika, 

Jedna od njih, ona druga, prispjela je sada prazna i 
zaustavila se pred nama. No to nisu bila »kola gospara Ser- 

raglija«; nisam se udostojala baciti još jedan pogled na 
tu kočiju. ' 

Stajali smo na cesti, a sunce je palilo kao usred ljeta. 

— Slušaj, poći ću malo onamo u onaj vrt. Zovni me, 
kad gospar Serragli dođe! ' 

Vrt je bio pun šimširova grmlja. Pošto sam pet minuta 
razgledavala onu sceneriju, poznavala sam je već napamet, 
te sam se opet vratila na cestu. 

— Zar gospara Serraglija još uvijek nema? 

— Ne, nema ga! Došao je neki gospodin, pa ušao u 
kočiju, koja je ovdje čekala, ali nije moguće, da je to 
bio on! > 

Pa ipak je to bio on! Nije prepoznao moga muža, jer 
mene nije bilo pokraj njega. Sada se opet vratio s istom 


kočijom, izašao, pa je obavljeno međusobno upoznavanje. 


Gospar Serragli bio je u Dubrovniku onaj, kojem su 
nas preporučili, 

Gospar Serragli mi najprije objasni, što to u Dubrov- 
niku znači doći s kolima po nekoga, a onda nam reče, da 
je namjeravao zajedno s nama objedovati na brodu, jer 
da će se u gradu, u to vrijeme, teško nešto naći. 

— Bože moj, — na to ću ja sasvim aprehenzivno, — 
na brodu je to baš sasvim nemoguće, jer ništa nemaju! 

— A gospoda su gladni? 

— Neizrecivo gladni! 

— Baš kaoi ja! 

— Pa, tim bolje! — odvratih, donekle utješena. 

— Naći ćemo nešto! 

— To i moramo! — nato ću ja tragičnim glasom, jer 
nikad u svom životu, mislim, nisam tako gladovala kao na 
cesti, koja iz Gruža vodi u Dubrovnik, 

Zajedno smo sjeli u kočiju, koju sad nismo više tako 
prezirno gledali, — a prtljagu su vozili na kolicima iza nas. 

Sišli smo na početku predgrađa Pile, Pred nama su 
ležale gradske utvrde, desno kula na pećini, lijevo uzvi- 
sine s kućama i vrtovima. 

— Tamo gore našao sam za vas stan, — reče gospar 

Serragli. — »Da najprije pođemo gore, ili da prije toga 
objedujemo?« 

Pogledala sam u visinu. — Bilo je vrlo visoko. — Naj- 
prije da objedujemo! — rekoh ja živo. 


Gospar Serragli odvede nas u njemačku »Pivovaru«, 
nad kojom se nalazi Čitaonica. U pivovari bilo je piva, ali 
jela — nije bilo, ; 

Gospar Serragli deponirao me u kavani Birimiša, preko 
puta od Pivovare. Onda se uputio u »Krunu«, jedino mje- 
sto, gdje se možda mogao stvoriti ručak, Moj muž pošao 
je ususret kolicima, a ja sam za to vrijeme pila limunadu 
i jela kolače. Bila sam gladna kao vučica, 

Gospar Serragli se vrati, Ne samo da se objed mogao 
stvoriti, nego se već i kuhao, Gospar Serragli ponudi mi 
svoju ruku i uvede me — u Dubrovnik, 

— Bože dragi, — na to ću ja, bacivši pogled na svoju 
toaletu, koja je bila nalik na mazgu, na barku, na tuču i 
na parobrod, — ovako, pa prvi put u Dubrovnik! 

— Putnici mogu izgledati, kako mu drago! — odgovori 
gospar Serragli, i s ovom dvosmislenom, ili, bolje rekavši, 
jednoznačnom utjehom, otprati me u »Krunu«. 

»Kruna« se na sreću nalazila odmah na početku grada. 
Mogli smo incognito ući, gotovo bih rekla — prokrijum- 
čariti se. 

I objed, tako željno očekivani objed je osvanuo, i mogli 
smo jesti! 

O, kako li smo bili gladni! Još nekoliko dana poslije 
toga nisam se mogla do sita najesti! 

Siti, koliko je čovjek već mogao biti sit od jednog 
objeda, opet se dadosmo na put. Izađosmo iz grada i po- 
pesmo se ulicom, odnosno, što se u Dubrovniku zove uli- 
com, kamenim stepenicama au naturel, a sve između vrtnih 
zidova, > 

Gospar Serragli pozvoni na zelenim vratima jednog 
vrtnog zida s lijeve strane — ulice, Zelena se vrata sama 
od sebe otvoriše, i mi se — još jedamput popesmo kamenim 
stubama, sve dok nismo stigli do bijele verande, koja je 

sa svojim krovom od vinove loze ljeti sigurno bila vrlo 
ugodna, Primila nas je neka uljudna i prijazna gospođa 


.i odvela nas u nekoliko soba u prvom katu. Otvorila je 
kapke od prozora. Pristupim jednom prozoru te izustim 


prigušen krik: preda mnom je ležalo čitavo neizmjerno 
more! 


DUBROVNIK 


Vijenac zidina, u moćnom spletu od tesana kamena, 
počiva na sjeveru podno planina, na jugu na mrgodastim 
obalnim stijenama različitih boja. Na istoku i na zapadu 
spušta se koso prema dvojim vratima, I zaokružen tim 
vijencem penje se jedan grad, ovdje po grebenima, ondje 
po brijegu: i taj grad zove se Dubrovnik, 

Grad na pećinama i sred šume u isti mah, Dubrovnik, 
Šrčki, rimski i slavenski u isti mah, prijatelj polumjeseca i 
križa, od svih država zavisan i nezavisan, prilagodljiv i 
Sibak poput zlata, a čvrst kao čelik, Dubrovnik s okret- 
nošću, da kaže »da«, s hrabrošću, da kaže »ne«, Dubrov- 
nik, koji ne osvaja, ali stiče, neratoboran, ali otporan, ilir- 
ska Atena, dalmatinska Venecija, grad diplomacije, mate- 
matike, epigrama, a sada melankolične romantike, 

Između brdovite obale i otočnog brežuljka pružao se 
greben; Ovdje su se Epidaurani iskrcali, Ovamo su na svo- 
jim brodovima i u svojim srcima donijeli razoreni rodni 
grad, koji je ovdje ponovno uskrsnuo. I po tom grebenu 
dobio ime Lausa, Rausa, Ragusa i napokon Dubrovnik, 

Epidaurani sigurno nisu mislili, što će sve još osno- 
vati tokom jednog tisućljeća i dulje u toj svojoj novoj 
domaji. Grad na otoku i na brežuljku imao je isto tako 
vladati kao Rim na sedam brežuljaka, kao Venecija na 
stotini otoka, Slobodan grad, koji je imao postati utoči- 
štem za kraljeve, trgovački grad, koji će, i bez luke, slati 
svoje brodovlje u sve luke svijeta. Malen grad, koji će 
svojom poviješću prkositi i najvećoj državi, grad s nekoliko 

milja kopna, ali sa svim morima svijeta, &rad s imenom — 


zauvijek, 
Što su oni osnovali, učvrstio je jedan slavenski knez. 


Potječe iz Rima, od jednog protjeranog plemena. Pozvan | 


natrag u Bosnu, da tamo poput svojih otaća vlada, proveo 
je Pavlimir dulje vremena u Lavi, na grebenu, gdje su se 
u gradu razabirali već prvi začeci jedne države. To bijaše 
kao neki posljednji oproštaj s rimskom civilizacijom, koja 
je prožela njegovu mladost. Htio je iza sebe ostaviti pri- 
jatelje za slučaj, da bi u barbarima, koji su ga očekivali, 
našao neprijatelje. Zato je Dubrovčanima sagradio kaštel 
i crkvu, dao im dva zaštitnika, doveo im biskupa iz Epi- 
daura, jednom riječi, učinio ih je opet građanima, a novo 
naselje pravim gradom. 

Grad je ubrzo postao privlačiv. Plemeniti Solinjani 
dolazili su amo, i drugi prognanici, štaviše, i iz Italije. 
Ulijevao je već u prvim počecima neko pouzdanje, koje je 
za cijeloga svog opstajanja mogao opravdati, Oko njega 
dizale su se zidine i dva se arsenala napunila. Odatle su 
Dubrovčani uzimali oružje, kojim su očistili more od gu- 
sara i čuvali svoje granice od susjednih Slavena. Iza po- 
bjeda slijedili su ugovori — prvi s njihovim susjednim ne- 
prijateljima, i tako su sebi osigurali slobodne pašnjake i 
slobodu trgovine. I Dubrovčane, koji su bili prijeko, tre- 
balo je poštivati kao Slavene, a Slavene, koji su dolazili 
amo, kao Dubrovčane. To su bili prvi počeci stapljanja u 
jedan narod. 

Kad su se Saraceni spremali, da preplave Dalmaciju, 
Dubrovnik je bila ona hrid, o koju se lomila njihova na- 
jezda. Zadržali su ih petnaest mjeseci. A kad ih je Bazilej 
dao progoniti sve do Italije, dubrovačko je brodovlje otpre- 
malo onamo Slavene kao dio osvetničke vojske, 

Dubrovčani su se gotovo uvijek samo u obrani latili 
oružja, služeći se tim prvobitnim pravom svakog naroda. 
Oni su rijetko kada ognjem i mačem prelazili tuđe granice. 
Ali, kad su bili napadnuti, borili su se bez oklijevanja, 
tako i protiv Mlečana i protiv Bugara. 

sno 


> pipi koke 


Knezovi su im bili skloni. Njemački car Oton II, za- 
jamčio im je svoju pomoć, Hrvatski kralj Stjepan sagradio 
im je nanovo crkvu svoga svetog imenjaka i poklonio im 
velik komad obale. Silvestar im je dao Koločep, Lopud i 
Šipan. Robert Guiscard bio im je saveznik, 


Pođimo preko mosta, koji vodi do zapadnih vrata, do 
Pila. S obiju strana mosta dižu se iz nasipnog jarka j ablani 
a s desne strane udara more o pećine i o visoke ibveđj, 
Uđimo kroz vrata i pođimo vijugavim, zazidanim putem 
dolje; na desnoj strani leži trg s velikim Onufrijevim zden- 
com; lijevo leži crkva sv, Spasa, a tik uz nju franjevački 
samostan. Pred nama se proteže Stradun, široka, ravna 


ulica, koja raspolavlja Dubrovnik i od Pila vodi do Ploča. 


Na svakom kraju stoji toranj, na zapadnom franjevački 
na istočnom zvonik. Ovdje vidimo na lijevoj strani cari- 
narnicu s venecijanskom loggiom, desno na trgu staru oru- 
žanu i crkvu sv. Vlaha, novog zaštitnika grada. Stradun 
je ono, što je u Italiji Corso; u Dubrovniku se čovjek ne 
može voziti na šetnju, ali se šeta po Stradunu; oko podneva 
i pred večer ljudi »straduniraju«, osobito u hladnijim mje- 
secima, Hoda se u dvoje ili u troje, a govori se tiho, i ljudi 
prolaze jedan pokraj drugog kao sjene. Po danu se ljudi 
mogu prepoznati; uvečer samo onda, kad je mjesečina 
jer rasvjete nema, Sve vonja po koži, jer u stradunskim 
prizemljima mnogi postolari izrađuju one sjajne crvene 
cipele, u kojima trhonoše tako orijentalno — elegantno 
stupaju. Stradun je nekoć bio morski kanal, kojim je taj 
grad bio odijeljen od planina, gdje je rasla šuma pinija 
a u njihovoj je sjeni kroz sedam godina logorovao Bodin," 
uzurpator gornje Dalmacije, ne bi li prisilio Dubrovčane 
da mu izruče njegove rođake, koji su se k njima sklonuli. 
Vjerni svojim načelima, Dubrovčani su se opirali Bodi- 
novu zahtjevu i njegovoj vojsci, ali na mjestu nestalog 
tabora ostao je dvorac, a taj vis-a-vis nije im nikako mogao 


2 Bodin, kralj srpski (1081-poslije 110 ' 
kralja Mihajla. game 1), sin prvog zetskog 

biti po volji, No zašto da padne krv? Nagovaranje je 
mnogo blaže sredstvo. I tako su Dubrovčani zadobili taj 
dvorac. Prividnim napadajem spašena je čast. 


Tako su došli prijeko. Kanal su ispunili zemljom i 
učinili ga trgom. Gradske zidine biše porušene i s one 
strane grada, na brijegu, nanovo sagrađene, I tako je stvo- 
ren Dubrovnik u današnjem svom opsegu. 


Uporedo s opsegom povećavalo se i njegovo stanov- 
ništvo, i to baš slavensko, po kojemu je Dubrovnik dobio i 
svoje ime. Rimski su se stanovnici isprva držali po strani 
prema ovome drugom elementu, skrivajući se pod aristo- 


kratskim formama, u koje su bili izmijenili dosadašnje > 


demokratske oblike vlade; no oni su značili staro, a Slaveni 
novo, I kao svagdje novo je proželo staro, ne silom, već 
malo pomalo, i baš zato sigurno. Uskoro su iščezle obje 
narodnosti, i u tom se stapljanju iskristalizirala jedna nova 
— dubrovačka, 


Pođimo niz trg. Ovdje vidimo pred sobom u pozadini, 
s lijeve strane, katedralu, na istoj liniji s oružanom i kne- 
ževom palačom, koja je najljepša građevina u Dubrovniku, 
ali zato još nije potpuno lijepa; samo je čvrsta i jedno- 
stavna, baš kakva je bila i sama republika, kojoj je vlada 
ondje zasijedala, Dubrovačka arhitektura očituje se u zidi- 
nama, One su plemenita oblika i zato su lijepe. A ono, što 
okružuju, to.je samo — potrebno. Dokolica i prostornost 
su uvjeti za lijepe umjetnosti, a to je jedno i drugo Du- 
brovniku nedostajalo. Ovdje živjeti značilo je neprestano 
se boriti za opstanak, Samo uz najveći napon svih inte- 
lektualnih snaga uspjelo je Dubrovniku, da u kaosu oko 
sebe, koji se neprestano stvarao i opet rastvarao, sačuva 


sebe kao cjelovit produkt, Nikad nije nijedan grad bio više . 


duhovan od Dubrovnika, Puritanizam u Engleskoj bio je 
samo nespretan pokušaj onoga, što je ovdje već stoljećima 
mudro i proćućeno živjelo i djelovalo. I zato vidimo u 
Dubrovniku književnost — prilagođenu duševnost, trgo- 
vinu — prilagođenu znanost, a ne spiritualističku materiju 

kao sliku, kip i građevinu, i ne raskošnu, već priprostu kne- 
ževu palaču. ha ' : 

Čini nam se kao čudna neka rijetkost, da je ova 
država, prožeta prirođenom zakonitošću, triput ostala bez 


* pisanih zakona, pošto su tri požara u različnim vremen- 


skim razmacima uništila sve vladine isprave, Jedamput je 
ostala i bez vlade, i to je bilo kao neko znamenje. Da se 
je Dubrovnik mogao rascijepiti kao stablo, bilo je dekazom 
da se je približavao svome padu. : Žž 

Prvi pravi zakonik primio je Dubrovnik od sedmog 
svojih venecijanskih kneževa, Dubrovnik je naime došao 
pod vlast Venecije, pod kojom se nalazio kakvih sto i pe- 
deset godina. A prestao je biti venecijanski, kad je došao 
pod vlast madžarsku, ' 

Odonda mu postaje povijest sve više i više diplomat- 
ska, Ugovori se množe, poslanici su neprestano na putu. 
Neprestano govore. Neprestano pišu. Učenjaci i pjesnici 
također 4 njemu govore i pišu. Glas o Dubrovniku širi se 
sve dalje, njegovo bogatstvo se množi, njegovo područje 
postaje sve veće, Dubrovnik se diže i diže,,, 

' I tada se zemlja zatrese i Dubrovnik se sruši, Opet se 
diže, ali je slab. Ne postaje više ono, što je bio. Kao za 
utjehu ili u posljednju počast rađaju se njegovi najveći 
duhovi u stoljećima prije pada, No što će mu zvijezde, kad 
je e zašlo? Zar sjaj zvijezda može spriječiti, da padne 
noć 

Dubrovnik je primio Francuze, i to ga je dokončalo. 
Dubrovnik doduše nije propao, ali je prestao biti. Preživio 
je sama sebe kao svoj vlastiti nadgrobni spomenik na svo- 
jim grimiznim liticama, na obalama svog vječno nemirnog 
mora, More je isto, litice su iste, ali Dubrovnik nije više 
isti. Zidine ga njegove zaokružuju kao i prije — kamen ne 
stari, ali Dubrovnik je ostario. Još stoje kipovi sv. Vlaha 
na zidovima, kao da su čas prije ogrnuli svoje kamene 
Plašteve, ali što i koga oni danas još zaštićuju? Dubrov-' 
niku ne treba viš€ njihove zaštite, jer sad nema više ne- 
Prijatelja, Počiva sred. tišine svojih zidina, zaspala re- 

publika, kao što je Barbarosa u Kyfihuseru zaspali car. 
Barbarosa bi se mogao probuditi, Dubrovnik nikad, Tih i 
miran kao ni jedan drugi grad i zauvijek utihnuo leži is- 
pružen kao relikvija, a nad njim se širi kristalna kupola 
modroga nebeskog svoda. 


NAD MOREM... 


Ispunila mi se davna želja: stanovala sam zbilja vi- 
soko nad morem, i to po prvi put u životu! U Trstu je 
preda mnom bila luka, u Veneciji bili su kanali, u Trogiru 
bio je zaliv, — no ovdje je zbilja bilo neizmjerno more, 
koje je imalo samo nebo na obzorju, a s one strane nevid- 
ljivu obalu Italije. 

Dnevno je bilo veličanstvenih igrokaza i koncerata. 
Ravnatelj, koji ih je priređivao, zvao se Jugo, a predigra 
— Mraz. ' 

Ovdje si mogao zepsti ne samo za vrijeme bure, nego 
1 za vrijeme juga; i priznat ću po duši: bilo nam je straho- 
vito zima. Imali smo dvije sobe, Ona za spavanje ležala 
je prema sjeveru, tako da smo gledali u dvorišni zid, iza 
kojeg je provirivala maslina, a nikad nismo vidjeli sunca. 
Soba za prebivanje okrenuta je bila prema jugu, i kad je 
sunce sjalo, sjalo je u sobu, — ali sunce nije sjalo. U 
čitavoj kući nalazila se samo jedna jedincata mala peć, u 
kojoj se nikad nije naložila vatra. 

A kad bi je i naložili — što bi nam to u prvom katu 
“koristilo, kad se peć nalazila u blagovalištu — u prizemlju? 
Ali nitko nije narušavao hladni mir te peći, i svi su se u 
kući smrzavali baš kao i mi. To je doduše bila hladna 
utieha, ali toplije nije bilo. Mogli smo reći: imali smo ur- 
lanja i cvokota zubi; zubima smo cvokotali mi sami, a more 
je urlalo, 

More je urlalo i lomilo se o obalu, kao što to još nikad 
nisam slušala. Udaralo je o stijene, kao da iskaljuje svoj 
bijes, što one još uvijek čvrsto stoje, a strašni mlazovi 


A 
* 


La 


uskipjele morske pjene rušili se i preko tih stijena. I kao 
ukopani stajali smo kod prozora, promatrajući neprestano 
bjesomučnu igru valova, želeći samo to, da ne budemo 
nikad izvrgnuti na milost i nemilost njihovu bijesu, 

U tim valovima prelijevale su se i prekrasne boje, a 
nad njima su lebdjele magične magle i mirisi i gorostasne 
sjene tmurnih oblačina, ali — jedrima nigdje ni traga. Pa 
to i nije bilo moguće, jer bi za svakog značilo sigurnu pro- 
past, I sami parobrodi ležali su danima u Gružu. 

I u to talasanje rušile se strašne kiše i praskava tuča 
iz crnih, teških oblačina u bijegu, dok je grmljavina tut- 
njila po nebeskim prostorima. Ulice se pretvarale u sla- 
pove, i nisam mogla ni pomisliti na to, da se spustim u 
grad. Jedan jedini put u osamnaest dana pokušala sam se 
popeti gore, pa sam se našla između zidova, s kojih. je pa- 
dao bršljan i provirivale krošnje maslina, pored male, za- 
tvorene kapele, kraj koje je stajao čempres, Inače sam se 
uvijek samo šetala pod verandom gore, dolje, ili sam sta- 
jala na maloj terasi, koja se nalazila na jednom uglu našeg 
vrtića, i nijemo, još uvijek kao omamljena, gledala na 
modro more, koje je udaralo a pećine, 

sI Nastojala sam se upoznati i s kućom i njenim stanov- 
nicima, 

Kuća je ležala u kraju između Pila i vodovoda, a zvao 
se »između vertah«..Bila je visoka i bijela i imala je ze- 
lene kapke, Malen vrtić spuštao se od verande sve do zida. 
Taj vrt je bio moja žalost, Mogao je postati kutić sjeno- 
vite tišine i mira, a što je bio? — Pust je bio! A! u njemu? 
— Zelje, ono modrozeleno zelje, što ga pravi Dubrovčanin 
mora jesti trista šezdeset i pet dana u godini, ako hoće da 
s pravom može reći, da je jeo. Jedan jedini ružin grm cvao 
je stidljivo na kraju verande, a ruže su u Dubrovniku cvale 
kroz cijelu zimu! Jednu jedinu ljubicu našla sam 20, ožujka 
ispod jedne kamene stepenice, a proljeće je već davno 
nadošlo! Nekoliko zumbula i žutih narcisa spasilo se u 
džbunu od kokošije nasrtljivosti. Nekoliko vitica ruža dra- 


.žesno je nastojalo oplesti bijele stupove balustrade, ali ih 

je pritom ometalo rublje, koje se svakih osam dana ondje 
sušilo, pa su opet klonule, dok im od vremena na vrijeme 
nije neka samilosna ruka pružila pomoć. Uzalud sam po- 
kušavala kod domaćice izmoliti milost za njen vrt, — 
Morski zrak, — reče ona, — pa vrućina! Naša padrona, 
gospa Ane, nije imala vremena, A kad ga je i imala, mo- 
rala je do svoje najstarije sestre na razgovor. Tamo se 
sakupljala cijela porodica, koja je bila veoma brojna. Či- 
tavo jato tetaka, strina, nećakinja i sestrična i sestričnih 
sestrična zalijetavalo se u tu kuću. 

Najdražesnija je bila Santa. Dotrčala bi često bez 
šešira i ogrtača, onakva, kakva je baš bila, jer kuća njenog 
oca, dubrovačkog knjižara, bila je za jednu ulicu bliža 
gradu, nego li naša, Gospođica Luigia naprotiv osvanula bi 
uvijek samo u savršenoj toaleti, a uvijek u pratnji neke 
sluškinjice. Stari je aristokratski dubrovački običaj, da te 


sluškinja posvuda prati. Poznavala sam porodicu, kojoj se . 


žene, ako ih nije pratio koji muškarac, nisu nikad pokazi- 
vale na promenadi, bez pratnje debele služavke sa sela, 
koja je svojim veselim i začuđenim licem bila u čudnoj 
opreci sa svojom savršeno elegantnom gospodaricom, 


Razumije se, da smo čuli i za slavnog o, Joakima Stul-| 


lija! koji je trideset godina radio oko svoga talijansko- 
latinsko-ilirskog rječnika, i za Luku," koji je pisao medi- 
cinske rasprave i, kako kažu, imao za jednog Dubrovčanina 
zaista rijetku strpljivost, da se strastveno bavi liječničkim 
zvanjem. I sama gospa Ane niie bila bez znanstvenih pre- 
tenzija. Na glas je čitala svojoj prijateljici Ariosta, znala 
je napamet svu silu pjesama, od kojih nam je s osobitim 
užitkom recitirala ilirske, koje mi nismo razumjeli, Bila je 


2 Joakim  Stulić-Stulli (1740-1817), leksikograf, napisao 
rječnik »Lexicon latino-italo-illyricum« u tri djela (1. dio: latin- 
sko-talijansko-ilirski, II. dio: ilirsko-latinsko-talijanski, III, dio- 
talijansko-ilirsko-latinski) , : 

22 Luka Stulić-Stulli (1772-1828) živio kao liječnik u Du- 
brovniku. Pisao je medicinske rasprave, hrvatske i latinske ode 
te talijanske drame, 

* prilično dobro upućena u nekadašnje i sadašnje običaje 


svoga rodnog grada, a na slavenskom je jeziku pisala kao | 
i na talijanskom, što se u Dubrovniku, gdje je bilo još 
toliko žena, koje uopće nisu znale pisati, nije moglo do- 
voljno pohvaliti, 


Na svoj način bila je nevjerojatno raznolična, Pokat- 
kad smo bili kroz osam ili četrnaest dana svačim opskrb- 
ljeni i još k tome obasuti kojekakvim pažnjama, a onda su 
opet slijedile sedmice, u kojima nitko ni da pita za nas, 
ni da uopće samo i pomisli, da bi nam nešto moglo ustre- 
bati, a znalo se, da moramo sebi sami donijeti i vodu i 
tanjure, i da bi radije svagdje bili, nego li u kući Budmani, 
U takvim danima spopadala me želja, da kažem o svojoj 
gazdarici, što je ona znala govoriti za svoju služavku: — 
e' lunatica — ha la sua luna, — mjesečarka je, — ima svoj 
mjesec, — izraz, koji nisam nigdje drugdje čula, već samo 
u Dubrovniku, Taj se izraz upotrebljava, kad se neka osoba 
najedamput pokazuje drugačijom, no što smo na nju na- 
vikli. Sve, što je čudno, ćudljivo, neljubazno i neprijazno, 


misle da su objasnili, kad kažu: »ha la sua luna«. 


Kod Gospe Ane bili su ti »mjeseci« bar samo hladni, 
ali kod Jele, njene služavke, bili su olujni. Ne bi čovjek 
vjerovao, kako je to oduljeno, teško i nespretno, iako ne 
ružno stvorenje, moglo biti nesnošljivo, kad je »imala svoj 
mjesec«, Ili je vikala i neprestano se bunila, praveći čas 
skandale, čas opet bacajući se na koljena, ili je legla i 
ispružila ruke i noge, izjavljujući se bolesnom, i puštala, 
da gospođa kuha i nju dvori. Imali smo čitav niz pomoć- 
nica, koje su morale pomagati, kad se je Jela odmarala. 
Strpljivost gospe Ane prema tom dragom stvoru visokih 
dimenzija, često me je natjerala u smijeh, a katkada i u 
bijes. Svaki put, kad bih se izrugivala Jeli, odgovarala mi 


je istim riječima: — Jela umije kuhati, kad hoće, prati, 
kad hoće, glačati rublje, kad hoće, — Ali kada ona to sve 
hoće? — Što ćete, — na to bi uvijek istim mirom gospa 


Ane — ha la sua luna. 

Jela je uostalom, zajedno s tim »svojim mjesecom«, 
bila zaljubljena u nekog topnika, koji je prije nekoliko 
mjeseci došao u Kotor, Bila je to strastvena ljubav, koja 
se usmeno prilično dobro sporazumijevala češki i ilirski, 
no sada, u pismenom odnosu, nailazila na kojekakve za- 
preke. Topnik je znao samo njemački pisati, a Jela nije 
znala ni pisati, ni čitati, a naravno ni beknuti njemački, 
Ona bi dakle sa svojim njemačkim pismima išla prijatelju 
svoga ljubljenoga, pa bi joj on morao prevoditi topnikove 
ljubavne uzdisaje na ilirski, a njene osjećaje za topnika 
opet na njemački. Tako bi doduše saznala, što joj dragi 
u Kotoru radi, ali tumač između ta dva srca naplatio bi 
svaki put tu svoju uslugu s petnaest novčića, i kolikogod 
Jela bila zaljubljena, to joj se ipak činilo mnogo. I zato 
se, tek što sam dva dana boravila u kući, obratila meni 
s poniznom molbom, da joj ubuduće čitam i pišem njena 
pisma. Ispočetka sam to i činila; ta je stvar bila za mene 
nova, a topnikove poslanice bile su veoma poučne. Nikad 
ne bi započinjale drugačije, nego: »Jeleno, duše moje naj- 
dragocjenije blagol« ili: »Jeleno, moga srca vjerna ljubavi!« 
Veličanstvenost stila bila je do kraja pisma dosljedno pro- 
vedena. Jabuke, što ih je Jela slala tako strastveno za- 
ljubljenom topniku, on da ljubi, kao da cjeliva svoju Je- 
lenu. A on je opet poslao Jeli kao ljubavni dar voštanicu, 
koju je dobio kod sprovoda kotorskog biskupa. Čuvao ju 
je, veli, za nju, pa neka je sada ona čuva za njega, a kad 
se on bude vratio, čuvat će je zajedno »kao uspomenu na 
mrtvog biskupa«. Trsila sam se iz petnih žila, da mu od- 
govorim u istom stilu, Topnik je bio »moj neizrecivo ljub- 
ljeni Johann, moje jedino i najveće blago, sva svjetlost 
mojih noći i svaka pomisao mojih dana«, Naricala sam 
zbog njegove odsutnosti, da bi se i kamen bio rasplakao; 
čeznutljivo sam ga dozivala, i ne stotinu puta, već sto 
tisuća puta zaklinjala se na vjernost do groba, No Jela je 
bivala sve »mjesečavijom«, te sam joj govorila, neka se 
promijeni, ili ću tom ljubavnom dopisivanju učiniti kraj. 
Ona kao da je znala, da se ne može promijeniti, jer je 

rezignirano opet nosila svoje poslanice onom pređašnjem 
tumaču za petnaest novčića, 

Sinu gcspe Ane bilo je sedamnaest godina, a bio je 
ponos i dika čitavog Dubrovnika,“ Valjan matematičar, 
vješt latinskom i grčkom jeziku, naučio je sasvim sam 
francuski, engleski i njemački, i to tako, da ste s njim u 
tim jezicima mogli govoriti; štaviše svakog je i razumio, 
da je bila prava milina; nikakva, pa ni najmanja aluzija, 
ne bi mu izmakla, a svaku, ma i letimice samo nabačenu 
šalu, odmah bi shvatio, Kad biste se s njim upustili u kon- 
verzaciju, mrcvario bi nemilosrdno svoje jadne ruke i kosu, 
pravio bi grimase i izražavao bi svoje ne samo pametno, 
nego i originalno mišljenje uvijek samo u isprekidanim 
rečenicama. A pritom je bio duša od čovjeka, koji je kat- 
kad šišao svoju majku, psa, pa i mačke; nije silazio niz 
stepenice kao čovjek, nego je jurio dolje brzinom teške 
tuče, a proždirao knjige istom brzinom kao i ja; nerado 
je postio, a sa svima bio uljudan i čedan. 

Još nismo živjeli čitav mjesec u toj kući, kad li se 
desi nešto važno, za što se čitav Dubrovnik počeo zani- 
mati. Umro mu je stric u Ankoni, a Pijero (tako se zvao 
mladić, kojega smo netom spomenuli) bio je njegov na- 
sljednik. Ja sam se tome veselila, jer mi je uvijek drago, 
kad novac dođe u pametne ruke, ali naša gospa Ane bila 
je zbog toga nada sve nesretna. Još nikad nisam doživjela, 
da bi vijest o nekom nasljedstvu bila primljena s takvom 
melankolijom. Nije gospa Ane bila protiv tog nasljedstva, 
ali bi ga radije bila dala svome mužu, ili »svome najsta- 
rijem«, kojemu je ctac, kao se je povukao u mir, predao: 


brod, i koji je sada boravio u Braziliji, — poverettc: riža 


28 To je Pero Budmani, kasniji znameniti hrvatski filolog i 
polihistor (1835-1914). Od g. 1883. do g. 1907, uređivao je Budma- 
ni za Akademiju »Rječnik«, Za štampu je priredio »Djela A, Gle- 
đevića«, »Djela P. Zoranića, A, Saina, S. Gučetića« i »Djela D. 
Zlatarića« u izdanju Akademije (>»Stari pisci hrvatski« knj. 15., 
16. i 21.). Budmani napisao je među ostalim i za svoje vrijeme 
vrlo dobru gramatiku hrvatkkoga jezika (Beč 1867)). 


mu se pokvarila, a morao presjeći jarbole vlastitog broda, 
kada je oluja odveć bješnjela, — tome svom najstarijem 
sinu, koji joj je najviše srcu bio prirastao, Da je Pijero 
imao sve dobiti, a najstariji ostati praznih ruku, — to ju 
je neizrecivo boljelo. Uzalud sam je nastojala tješiti time, 
da će Pijero sada bez sumnje prepustiti bratu svoj dio 
očevine, No gospa Ane izgubila je svako povjerenje u 
Pijera, otkako je ovaj postao bogat. On sada veli, da ne 
će više studirati, ne će više ostati ovakav i onakav, oženit 
će se i ostaviti oca i majku — jao, bijede i nevolje! Još 
ću nadometnuti, da se do odlaska tog mladića u Beč ni- 
jedna od navedenih bojazni gospe Ane nije obistinila, 
Pijero je ostao isto. onako priprost, čedan i pametan, kakav 
je i prije bio. Dao se frizirati i nosio bolji kaput — i to je 
bilo sve, po čemu se vidjelo, da je nešto baštinio, a da bu- 
dem iskrena: nijedno od toga dvojega nije mu škodilo... 


sooo 


Namjestili smo se, koliko smo se već mogli namjestiti 
u jednoj sobi, u kojoj se u dvoje pisalo, u troje jelo, a gdje 
nije bilo ni sofe, ni naslonjača. Bio je to u punom smislu 
težak i tvrd život, jer je u čitavoj kući bilo sve tvrdo, i 
premda me je doktor Cattani neprestano uvjeravao, da 
tvrdoća jača čovjeka, što se mene tiče — ja nisam ojačala, 
već se katkada osjećala upravo raspolovljenom. 


Često smo bili strašno gladni. »Kruna« je pristala, da 
nas za trideset forinti mjesečno opskrbi objedom, večerom, 
kruhom i vinom. Jeftinije se nije moglo živjeti, i mi se 
nismo tužili. A onoga, čega je bilo, nije bilo premalo, — 
ali čega je bilo? Na to pitanje moglo se samo bolno odgo- 
voriti. Priučila sam se, da grah i grašak jedem na ulju, 
jer to bar nije bila govedina. Kiselo zelje sa cimtom, zači- 
njenim djevenicama, bilo je za nas svečano jelo. Jedamput 
nam je Matej, vjerni rob »Krune«, servirao jarebice, ali 
taj se fenomen nije više ponovio. Drugog travnja imali smo 
svinjske kotlete; našla sam taj datum zabilježen, dakle je 
moralo biti nešto vanredno. 

mene i moga muža, jer pokazuje, na kakve grane inače 
pametni ljudi mogu spasti, kad onako svojski ogladne. Moj 
muž je stajao naslonjen o neobično visoko podnožje moje 
postelje, a ja sam ležala duboko dolje i gledala bijedno 


gore prema njemu. — O, da mi je sada pojesti krišku 
kruha s mesom! 
— Ne, — na to će moj muž, — ne s mesom, nego 


s maslacem! 

va: Da, da — opet ću ja — kruha iz Montreuxa, ma- 
pisa iz Ženeve, kozjeg sira iz Gliona, svježih jaja i kom- 
pota,.. 

— Da, švicarski doručak! Sira iz Gruyčresa.., 

BE se 0, prije svega kozjeg sira iz Gliona, svježeg, mi- 
risnog, bijelog kozjeg sira, ,, 

— Kozjeg sira... Znaš, mogao bih sada otputovati 
ravno u Švicarsku, samo zato, da ondje opet jedamput do- 
ručkujem! 

To nije bio humor, pretjerivanje; to je bila apsolutna 
fizička čežnja želuca, Nisam nikad mislila, da bi mi nešto 
tako sasvim materijalno moglo na dulje vremena tako ne- 
dostajati kao maslac i skorup. —. ' 

3 Maslaca smo doduše imali, ali samo nominalno, jer 
nikako nisam mogla taj napol čvrsti, napol žitki, žutobijeli, 
opareni, i to još u dimom zasićenoj vodi opareni preparat 
od ovčjeg mlijeka smatrati maslacem. 

* o% oo 


Usprkos svega, što nam je manjkalo, mi smo se, kako 
rekoh, namjestili, Vrijeme se popravilo, i već ste se mogli 
uspinjati po našoj ulici, Polazila sam u posjete i primala 
ih. U našoj su blizini stanovale dvije porodice; general 
Auerheimer i predsjednik Kirkmayer, Prvi je bio oženjen 
S jednom vrlo milom, prijaznom Dubrovčankom, a potonji 
s jednom osjećajnom Trogirankom. Vrlo se često događa, 
da se Dalmatinke udaju za Austrijance. Po mom je mišlje- 
nju to najbolji način, da se Dalmacija modernizira. U Du- 
brovniku to i nije potrebno, jer je i onako već moderan; 

iako se tu osjeća turski utjecaj, ipak je mnogo evropskiji 
od ostale Dalmacije. 

I koliko god je za mene baš ono neevropsko u Dalma- 
ciji bilo zanimljivo, ipak sam se veselila, kad sam u Du- 
brovniku opet našla Evropu. Bilo je nešto novo, kad si opet 
mogao govoriti francuski i čitati Dumasove romane, ča- 
vrljati o Parizu, politici i književnosti, opet gledati i slušati 
male društvene spletke, Ukratko — smjestili smo se, More 
nije više samo urlalo; opet se i ljeskalo, a katkada je šta- 
višei mirovalo. Nebo je bilo vedro, badem se počeo zele- 
njeti, a breskve cvjetati; bijaše to slatko, saneno, mirisno 
rađanje proljeća. ' 

Tada stiže iz Rio-Janeira vijest, da je najstariji sin 
kuće, zajedno s gotovo čitavom posadom broda, umro od 
žute groznice. Bila je večer, kad se Jela s ovom vijesti 
ušuljala k nama, Gospa Ane nalazila se kod jedne prija- 
teljice, kad je primila kobno pismo; praćena svojim rođa- 
kinjama vratila se tiho kući, — bilo je kao da se smrt spu- 
stila na našu kuću. 

Dozvala sam Pijera k sebi. Sa suzama u očima pri- 
povijedao mi je potankosti; bojao se za svog oca, koji se 
još uvijek nalazio u Ankoni, Pavle i Luigia namjestile su 
strunjače kod gospe Ane, da ovdje probdiju noć, Osjetila 
sam strah i tjeskobu u toj kući, u kojoj su vijesti o smrti 
stizavale jedna za drugom, jer za to vrijeme umrla je i 
neka stara rođakinja od neke grozne bolesti, te smo morali 
i o svemu slušati mnoge potankosti, A sada još ovaj tra- 
gični slučaj! Plakala sam i nisam mogla spavati. Drugog 
dana stadoše opet dolaziti posjetnici da izraze svoju sućut, 


Prilikom prvih dvaju smrtnih slučajeva ti su pohodi dje- | 


lovali samo kao neugodno uznemirivanje, no sada su ove 
neprekidne procesije napirlitanih žena u kuću duboke ža- 
losti, taj ceremonijal od baršuna i svile djelovali upravo 
bolno, uvredljivo. U salonu, gdje su Pavle i Luigia primali 
prve izraze sućuti, među onim lijepim slikama, dražesnim 
umjetninama u raznobojnoj opremi i elegantnim, školjkama 
ukrašenim ormarima slušati bezbrižno čavrljanje i smijeh 

— bilo je upravo nesnošljivo, Bar ja to nisam mogla pod- 
nijeti. A bilo je upravo nemoguće sve to ne čuti, jer između 
salona i naše sobe nalazila se samo jedna dvorana, a vrata 
salona ostala su naravno otvorena, jer se kroz tu dvoranu 
ulazilo u salon, Čula sam dakle svaku pojedinu riječ svake 
pojedine posjetiteljice, i 

I zato sam se htjela odseliti u neku drugu kuću, gdje 
smrt ne bi bila tako kod kuće. Ta u Dubrovniku bi se 
valjda morala naći kuća s više života! I to kuća na ravnom 
tlu. Nisam više htjela živjeti tako visoko »nad. morem«, a | 
nipošto više u kući Budmani, Pa kao što je nekoć Paul 
Courier rekao o Napoleonu: i/ aspire a descendre, tako 
sam i ja sad rekla: j'aspire a descendre. Napoleonu je to 
uspjelo, meni nije. Uzalud sam ja to htjela, jer i drugi bi 
morali htjeti, a nitko nije htio. Jadni, dobri Serragli imao 
je teške dane. Kucao je na sva vrata, a nijedna se nisu 
otvarala, Ukratko, u cijelom Dubrovniku nitko nas nije htio 
primiti na stan. Neki stari gospodin imao je kod sebe čas- 
nike, a htio ih je i zadržati, jer su bili tako veselo društvo. 
Neki opet stari brodovlasnik predviđao je mogućnost, da 
bi svake četvrte sedmice mogao iz Gruža doći na jedan sat 
u svoju nenastanjenu kuću u Dubrovniku, a neka udovica 
je zbog mog muža strahovala za svoje kćerke. 


Napokon nam je bio ponuđen vrlo ugodan stan, ali 
— kasno. Već smo bili zaključili ugovor s gospom Anom, 
da ćemo ostati kod nje za čitavoga svog boravka, Zaklju- 
čili smo ugovor, da ćemo se preseliti — ne dolje, nego još 
dalje gore. Preselili smo se u drugi kat. Sobe su bile ma- 
lene, niske i, tako rekavši, uopće nenamještene, ali ih je 
ipak bilo četiri, ja sam sada imala svoju radnu sobu. S vre- 
menom je naime zbilja postalo sasvim isključeno objedo- 
vati, večerati i pisati, a sve u istoj sobi. Usred jednog knji- 
ževnog prizora — kuc, kuc na vratima, i evo telećih kotleta; 
usred jedne pjesme — tapkanje, tap, tap, i evo makarona. 
A osim toga, baš protivno od splitskog zraka, od kojeg se 
čovjek osjeća teškim i sumornim, dubrovačka je atmosfera - 
«davala inspiracije, i neprestano su me zaokupljale različne 

ideje, a osobito sam nadahnuće osjećala za pisanje pje- 
sama. I zato je bilo vrlo potrebno, da se te pjesme nisu više 
morale, da tako kažem, ušuljati u moju intimnost, jer sam 
imala svoj kutić, u kojem sam ih mogla stvarati, Stavljen 
mi je štaviše u izgled i divan, i ja već sada uživam pri 
pomisli, da ću ubuduće, ležeći a Porientale primati svoje 
pjesme u audijenciju. ' 

Jednako je divan bio izgled s naših prozora, Pod nama 
se nalazio trg Clauzel, ravno pred nama Lovrijenac, a na 
desno Ilina glavica, Lijevo od nas pružala se dubrovačka 
brda; odavde smo vidjeli i Cavtat, Lokrum na njegovu 
vječno zelenom školju, pa onda grad s tornjevima, utvr- 
dama, s kućama gore i kućama dolje i pojedinim koma- 
dima zelenih vrtova između zidova i kuća, Horizont bijaše 
more, te smo pratili parobrode, koji su dolazili i odlazili, 
Prostor bliže do nas ispunjavale su Pile; u tim vrtovima, 
na tim terasama, na tim krovovima, verandama i sjenicama 
gledali smo, kako zeleni vinova loza, kako se badem kiti 
svojim prvim cvatom, kako tatice u dugim kućnim kapu- 
tima nadgledaju radove po vrtovima, i kako se mačkice 
šeću po njima i sunčaju. 


POTRES 


Prvoga svibnja ide, može se reći, gotovo cio Dubrov- 
nik do samostana sv. Jakoba, i ondje se, u dvorištu opatije, 
plešu poskočnice. ' 

Tom smo prilikom vidjeli po prvi put južnoslavenski 
ples. Divlja glazba, divlji ples. Da li je u onoj bilo umje- 
renosti i ritma, a da li je i u ovome bilo umjerenosti i 
ritma? Ja to nisam mogla razlikovati, Glas gusala, tog 
zrikavca među glazbenim instrumentima, učinio mi se kao 
strastveno jecanje, a ples kao isprepleteno trzanje divljeg 
ognja ili derviša. Parovi skaču i drhću jedan pred drugim, 
zvrcaju prstima po zraku, hvataju se i njišu, a sve to u 
krugu, neumorno, bez oduška, kao da imaju pero pod ta- 
banima, a tako ozbiljna lica i strastveno u isti mah. I guslar 


94 


je gudio na život i smrt, no svi oni, koji su poskakivali u 
znoju svoga lica, nisu ni primjećivali gustih redova gleda- 
laca, A bogata šarolikost, koja je ulazila u taj ples, činila 
je prizor još zanimljivijim: suknja, pregača, rubac i halje- 
tak — sve je to šareno, a cipele i vrpce na glavi crvene 
se kao grimiz. Bilo je, kao da oživjela gredica cvijeća 
pleše planetarni ples, : 

Vani, u sjeni maslina sjedjeli su seljaci — u dvoje, 
u troje —i pušili iz svojih čibuka, Tu i tamo se i pjevalo, 
ali nigdje nije došlo do graje, svađe ili guranja. Našlo se 
tu ovdje i nekoliko žandara, ali i oni su se samo šetali kao 
i drugi smrtnici — drugog posla nisu imali, Dubrovčani su 
još uvij ek onaj isti narod, u kojem bi ljudi za interregnuma 
jedan drugomu znali govoriti: »Kad bismo samo opet imali 
svoju vladu, prilijepio bih ti šamar!« i 

šk * * 


Svibanj nije ostao tako sjajan i lijep, kako je zapo- 


.čeo; bio je nesiguran i kao da je nešto oklijevao, a ja se 


nisam mogla snaći. Očekivala sam, da će taj mjesec biti 
strastveniji i mirisniji. 

U salonima smo pokušavali s pomicanjem stolova. 
Dugo su ostali nepokretni. Napokon se jedan, kod markeze 
odlučio, te se poslije malo oklijevanja, ispod naših ispru- 
ženih ruku odštropota dalje, I sada, pošto je jedan dobrim | 
primjerom prednjačio, slijedili su i ostali. Htjela sam i u 
kući Budmani organizirati nekoliko takvih eksperimenata 
koji su se međutim izjalovili, Mlade djevojke, koje su tre- 
bale agirati, tako su uporno kimale svojim tamnim gla- 
vicama, a na njihovim se licima odražavalo toliko mudro 
nevjerovanje, da im ne bi bilo pošlo za rukom ni gum- 
bašnicu pomaknuti s mjesta, U tom skepticizmu pokazale 
su se kao prave Dubrovčanke, jer u Dubrovniku se deset 
puta posumnja, prije no što se jedamput povjeruje. 

št še še 


; Ono, u što sam uskoro i temeljito morala vjerovati, 
bio je potres, što mi ga je Serragli, usprkos mog prosvjeda, 
bio prorekao. Dana 24, svibnja sjedjeli smo kod markeze, 

držeći ležerno svoje šalice čaja, razgovarajući sasvim bez- 
brižno, kad li najedamput nešto pukne kao hitac iz topa, 
a čitava se ona čvrsto građena kuća zatrese, i sluga uleti 
u sobu, da nam javi, da se srušio komad vrtnog zida. 


Taj novi i tako neočekivani doživljaj toliko me izne- 
nadio, da sam samo izbečila oči u markezu, a sve mi se 
čini, da sam, sva u čudu, još i zinula. Markeza mi pruži 
ruku i reče upravo dražesnim mirom: — Da, to je potres, 
ali kako i sami vidite, nije se ništa desilo! — Onda nas 
odvede do prozora, sigurno zato, kako bismo u slučaju, da 
se potres ponovi, bili, što je moguće, sigurniji, jer bi isto 
tako snažni drugi udarac, mogao biti opasan. Vani se nije 
pokrenuo ni najmanji dašak, ali kroz inače tako mirne 
ulice odjekivali su zastrašeni, smušeni povici. Što se nas 
tiče, opet smo se smjestili i nastavili s čavrljanjem. Godila 
mi je mirna sabranost markeze. Ne trpim žene, koje u 
takvim prilikama padaju u nesvijest ili stavljaju pod nos 
bočice s mirisom, da se osvježe. Uskoro zatim došao je 
grof Karlo Natali; taj ljubazni osamdeset i šest godišnji 
plemić bio je i odveć naviknut na potrese, a da bi to ma 
i najmanje moglo poremetiti njegov mir. Šalio se, kao da 
se i nije zemlja potresla, 

No stanovništvo je bilo izvan sebe. Kad smo prije, no 
što smo se vratili kući, u kavani Birimiša pili još jednu 
limonađu, vidjeli smo, kako su trg i čitava promenada bili 
puni zastrašenih lica, U našoj je kući vladao najveći strah, 
Tu bi se čitava porodica, sestre, šurjaci, nećakinje i sestrič- 
ne, svake večeri našli na okupu oko postelje kapetana, koji 
se tek bio vratio iz Ankone i obolio od groznice, za koju se 
. zapravo nije znalo, kakva je, ali je ipak morala biti vrlo 
opasna i uporna, jer su se bez razlike primjenjivale pija- 
vice, melemi od slačice, zeleni babak i bez prestanka mu 
puštali krv, a da i ne govorimo o tucetima kojekakvih 
ljekarija. I ja sam nosila svoj dio u toj novoj nesreći kuće 
Budmani, jer, kako su vrata bolesnikove sobe bila brižno 
otvorena, čula sam svaki put, kad bi kapetan zakašljao, a 
kako je on isto toliko puta kašljao, koliko bi puta postao 

nestrpljiv, a bio je nestrpljiv svakih pet minuta, to sam ga 
dan i noć slušala gdje kašlje, tako da za čitave njegove 
bolesti gotovo uopće nisam mogla spavati. A sad još i taj 
potres! Čovjek je počeo govoriti u bunilu. Zaprepaštenje 
bilo je veće, nego li ikad do sada. Snašla sam se u nijemoj, 
očajnoj rezignaciji — gledala sam kapetana već mrtva. — 
Pa tko bi mogao u kući Budmani ostati na životu? 

Svi su se upravo natjecali, da mi potvrde činjenicu: 

već četrdeset i tri godine ne pamti se tako jak udarac. Ja 
sam to drage volje vjerovala, — jer sam znala, čim sam 
došla u Dubrovnik, da će mi zemljina kora zadati posljed- 
nji udarac, Do sada sam još uvijek bila počašćena nekom 
izuzetnošću. Ta uvijek sam bila mišljenja, da je vrlo ne- 
zgodno stajati na tlu, koje pati od živčanih potresa, i zato 
ni moja čežnja, vidjeti Napulj, nije nikad bila baš odveć 
velika; zar sam dakle mogla za svoje duševno raspoloženje 
izabrati nešto podesnije, nego li klasično tlo Dubrovnika? 
Zapravo je bilo već prošlo vrijeme proljetnih potresa, koji 
se obično dešavaju u travnju i svibnju, pa prema tome i 
sve zemaljske emocije i komocije. A pritom je vladala naj- 
slađa i najsumornija tišina. More je bilo sve u srebru, nebo 
prozirno, ukrašeno svima svojim zvijezdama, pun mjesec 
na pomolu, a sve je mirisalo. 
i Drugog dana je jugo omastio more olovno sivom bo- 
jom. Najedamput, čas prije Zdrave Marije, jugo prestane, 
svi psi na Pilama udare u lavež, i brdo se ponovo zatrese. 
Uvijek su mi rekli, da se to u predgrađima slabije osjeća; 
kuća zadrhta do temelja. Jadni kapetan počeo je smjesta 
još glasnije buncati, a porodica, koja je i u tom času pri- 
pomagala kvariti zrak u njegovoj zagušljivoj vrućoj sobi, 
u kojoj je bilo mračno kao u rogu, sjedjela je oko njegove 
postelje, i sva su lica bila još više blijeda, 

Uvijek mi se činilo, da je najbolje priviknuti se na 
opasnost, i zato sam sjela i prihvatila se nekih spisa, u 
kojima je bilo govora o strašnom potresu iz godine 1667., 
dok je more opet počelo svojom tutnjavom nadbijati fijuk 


olujnih vjetrova. 

To se desilo na Veliku Srijedu, kad je zrak bio kao 
zastrt, a jugo jedva primjetljivo strujao zrakom. I prilikom 
tog potresa događale su se sve one strahote, koje obično 
prate takvu nesreću. Posvuda su komadi ljudskog tijela 
provirivali između ruševina, a čulo se zapomaganje živih 
zakopanih i uzdisanje ranjenih. Čatrnje su presušile, zrak 
se zamračio gustim oblacima prašine, more se povlačilo 
od obale, a brodovi se uz strahoviti tresak lomili jedan o 
drugi. Onda su zaredale pljačke. Ponavljam: događale su 
se sve strahote, koje obično prate takvu kobnu nesreću. 
Ali nije zatajilo ni ono veliko, nisu zatajili najplemenitiji 
ljudski osjećaji. Nikola Bunić,“ potpomognut Marojicom 
Kabogom,* pokazao se spasiocem Dubrovnika, Sakupio je 
sve senatore, koji su preživjeli taj dan propasti, svojim: 
usrdnim molbama zadržao je stanovništvo na razvalinama 
rodnog grada, koji su oni zauvijek htjeli napustiti, pohra- 
nio na sigurnom mjestu zajedničko blago, koje se moglo 
još pronaći, napisao usred sveopćeg meteža opustošenja 
novi zakonik, jer su i svi zakoni bili izgubljeni, protjerao 
razbojnike, i opisavši sve strahote ove nesreće, obratio se 
molbom za pomoć. svima onima u Evropi, koji su znali 


% Nikola Bunić Vučićević (Bona), državnik i pjesnik, po- 
slije velikoga potresa g. 1667. najviše je pomogao, da se u građu 
vrati mir i red. Kad je turska vađa htjela iskoristiti smalaksalost 
Dubrovnika i izmamiti od njega velike svote. novaca, otišao je 
Bunić kao dubrovački poslanik paši u Sarajevu. Kako nije donio 
traženi novac, poslao ga je paša caru u Silistriju, koji ga baci u 
tamnicu. Iz tamnice pisao je Bunić dubrovačkoj vladi, da nipošto 
ne) popusti, a da se na njega ne obazire. Umro je u tamnici g. 
1678. Bunić ispjevao je i nekoiko pjesama na hrvatskom i na 
latinskom jeziku. 

25. Marojica Kabužić (Caboga) je uz Nikolu Bunića igrao 
istaknutu ulogu poslije potresa od g. 1667. Kada je prijetila opas- 
nost da će Turci svojim pretjeranim zahtjevima upropastiti Dubrov- 
nik, ode Kabužić kao poslanik u Carigrad, ali doživi istu sudbinu 
kao i Bunić. Bude bačen u tamnicu, u kojoj je čamio do turskog, 
poraza pred Bečom (1683.), Vrativši se u Dubrovnik nastojao 
je sve do svoje smrti (1692.), da se izglade štete, nanešene od 
potresa. ; 

čitati i osjećati. Dubrovnik je iz svojih razvalina nanovo 
uskrsnuo, i Bunić je bio njegov novi graditelj. 
še * *s 


' Poslije tih potresa postajalo je sve više vruće, Pro- 
ljeće se raskošno i bujno pretvaralo u ljeto. Zidovi se okitili 
girlandama ruža, u koje su se uplitale žabice, krvavi mak, 
grahorice i sljez. Pelagonije i fuksije svjetlucale se u vrtu 
podmaršala baruna Gerlitzija, u jedinom dubrovačkom 
vrtu, u kojem se sustavno sadilo povrće, 

Nešto kasnije, početkom lipnja, imali smo prve cva- 
tove šipka i palme. I još nešto drugo: boginje. 
pe Umrlo je osam osoba od boginja. Osam smrtnih slu- 
čajeva na sedam tisuća duša — kakve li epidemije! I Du- 
brovnik je zbilja bio sav izvan sebe, Liječnici su uvjeravali: 
takav ludi strah i takvu zlovolju protiv svakog liječničkog 
savjeta u isti mah teško da biste još negdje mogli naći u 
tolikoj mjeri, Zbilja nisu znali, što da rade. Jedan je uglav- 
nom očajavao, i osim toga, što je cijepio čitavo stanov- 
ništvo, cijepio je i sebe tri put u roku od osam dana, 
Radoznalo smo promatrali to sveopće strahovanje kao neki 
fenomen, i nikako da shvatimo, kako se cio jedan grad 
mogao tako bojati. A uvjeravali su nas: nije to bilo tako 
samo ovom prilikom; najbeznačajniji povod prouzrokovao 
bi sigurno sličan očaj, Zašto su Dubrovčani, tako hrabri 
na moru, bili tako kukavni na kopnu? Je li to bilo zbog 
neprestanog juga, koji je slabio mozak i živce? Na to svoje 
Pitanje nismo mogli odgovoriti, Bilo je slučajeva, da je 
liječnik bio pozvan u kuću, gdje je netko ležao u postelji 
do nosa pokriven gunjevima. — O, doktore, imam boginje! 
— Boginje? A zašto mislite, da imate boginje? — Znam, 
da ih još nisam imao, ali je ipak moguće, da ih dobijem! 
— Pa zašto ste onda već unaprijed legli u postelju? 
— Znate, doktore, ipak je bolje, da čovjek bude na oprezu! 


m 


Uoči Ivanj-dana imali smo krijesove, koji su se osim 
toga još četiri puta u godini palili, i to uoči sv. Vida, sv. 
Petra i Pavla, sv. Đurđa i sv, Ilije. Uoči sv, Vida primijetili 

smo međutim samo jednu jedinu vatru, dok je uoči Ivanj- 
dana bilo sve rasvijetljeno od tih krijesova, Na trgu Clau- 
zel, pred kavanom Birimiša, na brdu sv, Ilije, usred vrtova, 
na vodovodu, svagdje su plamsali krijesovi, bacajući svoje 
prolazne, ali žarke odsjeve, čas na zidine, čas opet na 
pećine. Vatra, koja je nama bila najbliža, gorjela je pred 
kapelicom sv. Ivana, a ta je za nekoliko vrtova bila viša 
od naše kuće. Maslinovo granje lelijalo se oko vatre. 
Čempres kraj crkvice isticao je oštro svoje obrise pri hiro- 
vitom plamsanju vatre, Čuli smo: — U ime Božje i sv. Iva- 
na za gospu Maru ili gospođu Annettu! Pri svakom takvom 
pokliku onaj bi, koji je vikao skočio preko vatre. »Ići za 
nekoga kroz vatru« ovdje dakle nisu samo prazne riječi. 
Svaki od momaka, koji skače preko vatre, mora kosu za- 
kititi cvijećem, a tim se ukrasom muškarci i inače rado kite, 
Trhonoše zadjenu stručak cvijeća za turban, seljaci ga 
stave za uho, a katkad objese i koju trešnju za uho; poslije 
ih skidaju i upravo s pobožnom ozbiljnošću pojedu. 

Ivanj-dan je bio posljednji hir proljeća: naizmjence 
je padala kiša i sjalo sunce. More je bilo čas natmureno 
i zagasito plavo, čas opet modro poput neba. Planine i 
školjići ljeskali se svakog časa u drugim bojama. Pod 
nama se, u svim bojama zelenila, lelijalo lišće badema, 
vinove loze i mimoza. Mala palma gledala je iz jednog 
vrtića gore prema nama. Palme čeznu za tihim pustinjskim 
žarom i lako umiru u promjenljivom dubrovačkom pod- 
neblju. 


LJETO 


Zvijezde su bile kao srebrne iskre razasute po istoč- 
nom nebu, a među svim ostalima večernjača je bila od 
najčišćeg srebra, dok se u susjednom vrtu njihalo granje 
sazrelog šipka. Tada su se poput krijesnica počela blistati 
svijetla na Pilama. Bila je noć uoči Petrova i opet su se 
palile vatre, a od jedne, baš lijevo ispred nas, sukljao je 
crvenkast stup dima u visinu, a onda kao neka vruća aro- 

matična magla zahvatio i nas, Iz grada je dopirao zvuk 
vojničke trube. Sa ceste, koja vodi u Gruž, odjekivali su 
hitci. Bila je to večer puna sjaja i dima, zvukova i šumova, 
prava južnjačka večer, 

Već prije četiri dana kao da je nastupilo ljeto, za 
koje su nam govorili, da nastupa u pratnji vjetrova, ali 
bez udara oluje i bez ijedne kapi kiše; ono vlada ovdje 
blještavom jednoličnošću kroz puna tri mjeseca, 


Komarci, a napose oni mali, osebujno dubrovački, bili 
su, osobito u noći, upravo nesnošljivi. Morala sam pribjeći 
divljem pelinu, što se pali u obliku praška, a mnogo ga 
izvoze u Aleksandriju. Kao »perzijski prašak protiv inse- 
kata« dolazi odande čak u Njemačku, gdje jedna malena 
kutija stoji jednu forintu, dok se u Dubrovniku prodavala 
za dvanaest novčića; šačica toga pelina pali se u mračnoj 
sobi, Kad se soba ispuni tim oporim mirisom, tada se 
otvore prozori, i uz srdito zujanje komarci vas napuštaju. 
No katkad su time samo omamljeni, pa se poslije nekoliko 
sati vraćaju i zlobno nastavljaju juriš, a onda o spavanju 
nema ni govora. U Dubrovniku bi ljetovanje bilo sasvim 
ugodno, kad ne bi bilo toliko komaraca, : 


No i ostali zastupnici carstva kukaca počastili bi nas 
s najvećem intimnošću, Nismo doduše, kao u kući Carmi- 
nati u Splitu, imali škorpiona po zidovima, ali su se zato 
začahurile po njima kojekakve gusjenice, Leptiri su svoj 
podmladak smještavali po naborima naših odjeća, stonoge 
su šetale posvuda i po svemu, stjenice su nas grizle ljuće 
nego ikad prije, a kad sam pisala, skakale bi mi buhe ravno 
u lice, a bile su u bijegu tako hitre i spretne, da sam se 
mogla tješiti samo time, što sam sebi govorila, da još nigdje 
nisam naišla na tako inteligentne i žustre buhe kao ovdje. 


Svi su se vrtovi šarenili, Sve je bilo u cvatu: bijela 
ruža, jasmin, šipak i oleander, A ispod mimoza sjedjeli su 
cvrčci i zrikali neumorno, bez: stanke i prestanka, cio dan 
i cijelu noć. Voće je dozrijevalo u sve većoj mjeri: s po“ 
sljednjim trešnjama imali smo već i prve jabuke i kajsije. 

No sve je to voće bilo patuljkasto — osim smokava-petro- 
vača, koje su bile velike i prekrasne. 

Serragli mi je prigovarao, što toliko obožavam Du- 
brovnik poput hirovita ljubavnika, te neprestano pronala- 
zim sve nove neke nedostatke. Pa, donekle bio je i u pravu, 


no ipak — Dubrovnik je bio tako lijep, i kad god sam ga 


vidjela, kao pjesnikinja sam ga uvijek zavoljela. 


Grad se spremao proslaviti carev rođendan. Već u, 


predvečerje toga dana naša se kuća tresla od topovskih 
hitaca, koji su odjekivali sa Lovrijenca, Izjutra se opet 
razlijegala paljba. Sa svih tvrđava gruvali su topovi prema 
moru, Vojnička smotra, svečana misa, svečani objed — sve 
je to tu bilo. Navečer svečani ples u Kasinu, Tek onda smo 
sišli dolje u grad. Dvorana je bila iskićena girlandama i 
zastavama, društvo je bilo convenable i elegantno, no 
svemu je manjkalo elana, tako da sam u svemu izdržala 
samo dva plesa, a budući da se tako polagano plesalo, 
nisam — i to zbog naknadne nestrpljivosti — cijele noći 
mogla ni oka stisnuti, Nikad nisam ni pomislila, da bih ja 
— žena sa sjevera — mogla biti živahnija od čitavoga 
dubrovačkog društva zajedno. Pa ipak je bilo tako. Tek 
one večeri spoznala sam, kako je to društvo neobično sve- 
čano i mirno. Koliko je dubrovačko more promjenljivo i 
nemirno, toliko je dubrovačko društvo staloženo i mirno. 
To društvo ima u sebi nešto od onih pećina, na kojima 
počiva taj grad, i samo potres može narušiti njegov ukočeni 
mir, 

No treba uzeti u obzir i to, da je to bio službeni ples. 
Možda neslužbeni plesovi mogu biti i drugačiji, bar su 
mene tako uvjeravali. A onda — tko zna, da li bi naši 
plesovi pružali življu sliku, kad bi se tom prilikom — kao 
na dubrovačkom plesu — servirala limunada i sorbet mje- 
sto šampanjca i punča. 

Na tom plesu bila je kao osobita novost — kontesa 
Bonda, jedna od najzabavnijih žena Dubrovnika, a po 
svom izgledu malko u stilu Louisa XV, Nez retroussć, 
physionomie & la fois piquante et naive, embonpoint rć- 

jouissant, cou delicieux, ton de voix charmant, bonne hu- 
meur inalt&rable, avec tout cela pleine d'ć6tonnements can- 
dides comme une jeune fille et audacieusement aristocrate, 
telle ćtait la Comtese Marie Bonda, nće Bozdari." | tako 
temeljito hirovito! U proljeće rekla mi je najozbiljnije: 
— Ne ide mi se na ladanje, — tamo nema vode, nema 
sjene, a nema ni cvijeća — a bez svega toga — što će mi 
ladanje? — Dala sam joj pravo, i — četiri sedmice ka- 
snije zasjela je na vrhuncu visokog i strmog brijega u 
Konavljima, gdje se nalazi njen ljetnikovac, Svi su tada 
govorili: — Hijeli bismo tako rado posjetiti Bondu, ali 
tko da se popne do nje? I Bonda je ostala bez posjeta, 
ali je ostala na ladanju. Dudovi svilci, ostenzivna izlika 
za to ljetovanje, već su se ne znam otkada začahurili; 
postalo je vruće, postalo je vrlo vruće, strašno vruće — a 
Bonde nije bilo. U obližnjem selu, na vrhu brda nasuprot, 
izvršeno je ubijstvo — Bonda nije marila za ubijene su- 
sjede i ostala je i dalje na selu. Napokon je došla na ples, 
Postala je još punašnijom na svježem zraku, bijela put 
preplanula joj od sunca, ali s izjavom: — Vraćam se opet 
gore! — jer — »morala je saditi drveće za svoje potomke, 
a mlada stabla valja zalijevati!« : 

A zašto da ona i ne bude svojeglava i čudna ili da bar 
tako ne izgleda? Dubrovčanka ima na to pravo, savršeno 
pravo. U tom neopisivom kaosu kulture i divlje korjeni- 
tosti, turbana i šešira, modernosti i rokokoa, što sve za- 
jedno čini »dubrovački život«, tko da ostane bez kaprica, 
bez čudaštva, mušica i voljica? 

Kad elegantna dama, kao na primjer Bonda, hoće u 
svoj ljetnikovac, pa mora, da bi onamo došla, najprije pri- 


voljeti, da je u ribarskoj barci nekoliko sati bordižaju amo, 


tamo, pa onda nekoliko daljih sati da jaši na magarcu ili 
muli, — zar može takav način putovanja kod nje izazvati 


želju za mirno i normalno ljetovanje? Ili znači li možda 


26 Prčast nosić, lice duhovito i naivno u isti mah, đebelj- 
kaste, dražestan vrat, milozvučan glas, uvijek dobre volje, a uz 
to zadivljeno bezazlena poput djevojčice i ujedno i izrazito aristo- 
kratska, takva bijaše Kontesa Marija Bonda, rođena Bozdari. 

ići u posjete po svim pravilima etikete to, kad se penješ na 
ljestvama preko zida iz jednog vrta u drugi? A ja sam to 
zbilja vidjela! Dvije vrlo načičkane dame odabrale su to 
sredstvo, da ne bi morale najprije spustiti se niz jednu 
ulicu Pila, pa onda drugom se opet uspeti, i tako iz naše 
kuće dospjeti u drugu, koja je ležala poviše naše. Ili, na- 
pokon, kad od nekog komornika, koji je živio na svim mo- 
gućim evropskim dvorovima, dobivate posjetnicu, a ovu 
vam predaje bosonog mlad seljanin, koji skida turban na 
pozdrav, pa vam isporučuje nešto u vama nerazumljivom 
jeziku, — zar da u takvim prilikama osjetite volju za 
društvenost? 

Bar meni je bivalo sve čudnije pri duši, što sam dulje 
boravila u Dubrovniku. Meni je bilo, kao da sanjam, osje- 
ćala sam kao neku mčru. I kad smo navečer sjedjeli pred 
»Birimišom«, a rasvjete gotovo i nije bilo, pa kad su mračni 
obrisi Lovrijenca provirivali kroz mračne krošnje drveća, 
a sve se tako nečujno micalo i kao bez glasa šaputalo, — 
onda sam katkada prisluškivala svome vlastitom glasu, da 
se uvjerim, da ne sanjam i da je sve to uistinu stvarnost: 
ja, moje društvo i sve to oko nas, 

Uto se pojavi repatica i blijedim blijeskom zatitra po 
večernjem rumenilu povrh lapadskih brežuljaka, koji se 
crne od pinija; čitav grad hodočasti do Bella-viste,"" da 
je vidi; promatra je s nijemim strahopoštovanjem i osjeća 
mnoge crne slutnje — kažu, da takva repatica navješćuje 
potres, deset neplodnih godina i bogzna što sve još — a ja 
se nasmijem, ali — sasvim među nama mogu vam priznati 
— i sama sam se prepala, jer — sam bila u Dubrovniku. 


OMBLA 


Najteže je u Dubrovniku poći na izlet, Tako me jed- 
nog popodneva u kolovozu spopala želja malko se pro- 
vozati po moru, ne daleko — samo do Lokruma. Da ne 


27 Boninovo. 

bismo morali poći u grad, naručili smo barku u malu luku 
podno Lovrijenca, vjerujući, da smo to baš bogovski pa- 
metno i udobno udesili, 


No tek što smo se otisnuli od kamenja, počela je barka 
s tolikom žestinom dizati se i padati, te sam jedva mogla 
držati se na svome mjestu. Gradske zidine gledale su 
s visine svojih mrkih pećina s nepokolebivim mirom na nas, 
— a mi smo lelujali i njihali na pučini između blijedo- 
zagasitog i nepomičnog Dubrovnika i crnozelenog Lokruma, 
a valovi nas bacali amo, tamo, kao da smo se samo zato 
odvezli barkom na more, da bi se njegovi valovi mogli 
s nama igrati loptanja. Mislila sam, zašto da valovima 
činimo to veselje, kad to za nas nije bilo ama baš nikakvo 
veselje. I tako smo se, a da se nismo ni iskrcali na Lokru- 
mu, vratili brže bolje na obalu, i mene je zauvijek minula 
želja poduzimati takve vožnje za zabavu. 

Ali na Omblu je ipak valjalo poći. Svi su me uvjera- 
vali, da onamo nije teško doći, U to baš nisam vjerovala, 
ali sam se ipak odlučila, Anica je kupila provijant, i kola 
su bila naručena za nedjelju ujutro, 

< No kad je govor o 'Anici, onda treba najprije govoriti 
o tome, kako smo prvi put u Dubrovniku osjetili i izrazili 
svoju zahvalnost. Tri mjeseca jeli smo strpljivo u »Kruni«, 
Govedina je uvijek bila vrlo tvrda, tvrđa od kamena Lo- 
vrijenca, dnevni umak niste mogli ni okusiti; zatim ste 
mogli birati između kuhane ili pečene janjetine, mnogo 
vrsti ribe, koju ne mogu jesti, a nikad povrća, za čim sam 
sve više čeznula, što je ljeto bivalo pravo ljeto. No ipak 
smo bili »zadovoljni«, samo što uopće više nismo pravo 
jeli. Naposljetku savjetovala nam kćerka zapovjednika 
mjesta, gospođica Amalija pl, Zamboni, — ime, kojega se 
sjećam s najvećom zahvalnošću — da bi jedamput mogli 
pokušali u »Vaporu«, Odgovorili smo po staroj navadi, 
da smo u »Kruni« zadovoljni, ali ipak nam se svidjelo ime 
»Vapore«, pa smo poslušali savjet, Od tog vremena dobi- 
vali smo i krastavaca i mahuna, koliko god smo samo htjeli, 
i kad bi nas netko pitao za »Krunu« odgovorili bismo: — 

O, bili smo veoma zadovoljni, ali — sada jedemo u »Va- 
poru«. ' 

A u »Vaporu« bila je Anica kuharica, i budući da ona 
to više nije htjela biti, ponudila se, kad sam se riješila 
Vice, da kod mene služi, Ne mogu reći, da mi se baš 0so- 
bito sviđala; bila je crna i ružna kao vrana, imala je bo- 
lesnu ruku, te nije mogla ni rublje prati, ni utijati, mnogo 
je brbljala, bila je mršavija i od najmršavije Dalmatinke, 
no cio grad ju je hvalio kao uzor kreposti i prilično dobru 
kuharicu, i — ja sam je uzela, 

Prvo remek-djelo u svom umijeću, da nam se umili, 
pokazala je & propos, ili bolje, mal a propos jedne kor- 
njače, koju je kupila s namjerom, da je tenfa u bijelom 
vinu. Do tog pravog časa životinja je mogla boraviti u sobi, 
i ja sam se počela njom baviti. Dala sam joj vode, iona 
je pila, — dala sam joj lišća od vinove loze, i ona je gu- 
tala, — imala sam smokvu, i ona ju je uzela iz moje ruke. 
— Ovu kornjaču ne dam zaklati! — rekoh ja odlučno. 
— Anice, kupi drugu! — Ali ova je baš tako fino debela 
_ na to će Anica. — Pa neka je, radije ću jesti mršaviju, 
nego ovu debelu! 

Anica je kupila drugu, odnijela je gore u sobu, uzela 
onu debelu i razrezala je za tenfanje. Jelo nije bilo loše, 
premda ga ne bih uvrstila u svoja najmilija jela. Poslije 
objeda htjela sam nahraniti našu novu domaću životinju, 
No preda mnom je ležala u svom oklopu glupa amlibija, 
koja mi nije htjela jesti iz ruke. Zvali smo Anicu, i ona je, 
naravno, lagala. Anica nikako da shvati, zašto bi jedna 
kornjača bila manje vrijedna od druge. — Dat ću ti do- 
nijeti četiri druge kornjače — reče ona glasom, kakvim 
se govori svojeglavoj djeci. Poslala sam nju i njene četiri 
kornjače, skupa s ovom glupom petom amfibijom, u 
smokve. Onda smo pisali dopisnice svojim znancima i oba- 
vijestili ih o tužnom događaju, a navečer, pred kavanom 
»Birimiša« svi su nam izrazili saučešće, ali zaklana moja 
kornjača ostala je zaklana, 


ko o 

Ombla je riječno korito rijeke istog imena. Do polo- 
vice je slatkovodna, tako da i veće lađe dolaze ovamo po 
pitku vodu; no ipak se za Ombline obale kaže »kraj mora«. 
Ovdje stoje pogdjekoje vile, a podalje, s obiju strana, leže 
mala mjestanca. Vile na obali Omble rjeđe su nego u gruš- 
kom zalivu, ali su južnije, t. j., građene s boljom zaštitom 
protiv sunca od onih na Pilama, gdje na pravilnim kvadra- 
tima čovjek mora izdahnuti kao žrtva sunčanog boga. Ove 
međutim imaju galerije i nadsvođene trijemove, pa vam 
pružaju mogućnost, da se sklonite u sjenu, 

Žene s Omble nose velike slamnate šešire i imaju du- 
goljasta, fina lica. To su bez sumnje najljepše žene u 
okolini Dubrovnika i izvrsne su veslačice. Susretali smo 
barke pune žena, koje su vozile smokve, grožđe, breskve 
i divne lubenice s Omble u grad na trg, a sada su se vra- 
ćale. ' 

U Gružu smo uzeli barku s dva veslača, i za četvrt 
sata bili smo na ušću Omble, Kroz luku je ulazilo veliko 
more, i usprkos mirnog rujanskog jutra zaliv je bio uz- 
biban. No sama rijeka dolazila nam je ipak mirno ususret, 

Do njena izvora ima tri četvrt sata, Nama je bio po- 
treban čitav sađ do izvora, jer smo se iskrcali u gaju 
čempresa, koji na lijevoj obali vodi do vile Marković. 
Rogoz i cvijeće u obliku perjanica pokrivalo je zemlju 
ispod drveća, U samoj vili rekoše da ima knjiga sa slikama 


Kraljevića Marka, ali gospodarice nije bilo, a ona je ču- 


vala ključeve. I tako smo vidjeli samo lelijanje kukuruznih 
stabljika, breskve na jednom stablu i ruže na jednom grmu. 
Čudno je i žalosno pusto u takvoj dalmatinskoj vili, Ako 
nigdje ne raste trava, onda sigurno raste među kamenjem 
njene osamljene verande, a nigdje ne manjka mačka, koja 
ominozno negdje provirkuje. ' 

Kad smo stigli do mlinova, upitala sam razočarano: 
— Dakle samo to? Odviše sam slušala o dolini Omble, 
Crkvicu, koju Kohl spominje, nisam vidjela, jer je odveć 


sakrivena. Zadovoljili smo se time, što smo se jednim na- 


žalost ne bezmirisnim puteljkom, uzverali kroz čelično 

modre i žute čičke, kroz trnjake i grmlje mirta dosta vi- 
soko, tako da smo se mogli zagledati u tihu, zelenu vodu, 
iz koje se strmo izdižu litice Sokola, podno kojeg ona 
izvire, bez šuma i nepresušno. S one strane Turska je, 
rekoše, neposredno blizu, — pa ta voda, dakle, dolazi iz 
trebinjske rijeke Trebišnjice. I zato rekoh našim morna- 
rima: — Pa ako voda dolazi iz Turske, onda nije kršćan- 
ska, nije krštena, i kako to, da je Kršćani ipak piju? — 
Odgovoriše mi najozbiljnije: — Voda je kršćanska, jer na 
izvoru stoji straža! Nijedan Turčin ne smije se u njoj 
umivati! Držala sam se, kao da me je to zadovoljilo. 


S ovog mjesta nismo zbog visokog šaša mogli vidjeti 
mlinova. U maloj udaljenosti zapažale su se modre okuke 
Omble, desno crkvica, lijevo još jedan gaj čempresa. Kad 
smo sišli dolje, nagrabili smo vode — nakon dugog vre- 
mena prvo svježe piće. 


Proveli smo miran i spokojan sat u onom čeminovom 
lugu, što smo ga odozgor vidjeli, Dva drvoreda takvih lije- 
pih, živih obeliska vode kraj povelika prostora bez ikakva 
kamenja do neke divlje šume, gdje vječno zeleni hrastovi, 
izmiješani čempresima, zaokružuju malu nadgrobnu crkvi- 
cu. Mora da je ovdje još i nešto drugo stajalo, jer je po 
čitavom brežuljku bilo vidjeti ostatke nekih zidova, Smje- 
stili smo se na obronku, odakle se pružao pogled na vodu 
i na brdo. Da je bilo samo malo trave, na koju da čovjek 
sjedne! Na samom tom sitnom kamenju bilo je zaista 
tvrdo, 


Pokraj nas prođe dugim i žustrim koracima lovac i 
sjedne pod skupinu hrastova, gdje je, da bi namamio per- 
natu divljač, oponašao glasove svih mogućih ptica. Vjetar 
je pirkao, ali su čempresi ostali tihi i nijemi. Njih je samo 
oluja mogla pokrenuti, Dižu se u nebesku modrinu, kao 
da su s njom sprijateljene. 


Vila, kojoj pripada ta šuma čempresa, vlasništvo je 
porodice Bizzarro, i u maloj grobnoj kapelici počiva sin 

pjesnika Giovannija Bizzarra, a to je dubrovački Petrarca, 
Kao onaj Lauru, ugledao je i on jednog Velikog Petka po 
prvi put Mariju Tarmu. Ta je ljubav nailazila na veliko 
poteškoće, premda pjesnik ne kaže zašto. Pošto je nekoliko 
mjeseci bio u tuđini i onda se vratio u Veneciju, gdje je 
živjela ljubljena djevojka, malo pomalo iščezavale su te 
poteškoće i Giovanni se oženio Marijom, ali je već šest 
mjeseci zatim postao udovac. Otpor protiv njene ljubavi 
tako je narušio njen život, da je u dvadeset i drugoj godini 
života umrla od sušice. Na nagovor svojih prijatelja poku- 
šao je Bizzarro u stihovima iskaliti svoju bol i tugu. Te 
pjesme ispunjavaju jednu svesku, a u drugoj su sakupljene 
pjesme od šezdeset i jednog autora, koje su posvećene 
uspomeni ove bračne vjernosti. Djelo je štampano u samo 
dvjesta i pedeset primjeraka, pa spada svakako među 
književne rijetkosti. U tom djelu prevladava, osobito u 
prvoj knjizi, legitimna romantika i skladna, otmjena tuga. 
Bizzarro se sam nazivlje Nivangio, anagram od Giovanni, 
žena se zove Amaritte, anagram od Marietta. 

Nesretni Nivangio-Giovanni pjevao je najprije pjesme, 
a onda — oženio se po drugi put i imao sina, koji sada leži 
pokopan u kapelici ispod onih hrastova, 

Krenuli smo barkom dalje i opet izašli na kopno kod 
franjevačkog samostana u Rožatu, nasuprot vili Marković. 
Na obali čempres i nekoliko pinija, u crkvi još miris tamja- 
na, u samostanskom trijemu stari, sivi jaki stupovi s izra- 
đenim glavicama, u dvorištu. bujno razraštena smokva; 
samostan bez klauzure, otvoreni hodnici, s kojih su pro- 
zori gledali na modru: vodu, ćelije zaključane, redovnik 
šutljiv — tako je to bilo. A kad smo se već udaljili od 
obale, pružao je prostrani samostan sa svojim tamnim 
drvećem i šiljatim crvenim zvonikom vanredno lijepu sliku, 

Kad smo ponovno prolazili kraj vile Marković, sjetili 
smo se najedamput, da je nekoć pripadala vojvodi od 


28 Ivan Bizzaro (1782-1833) odikovao se kao talijanski pje- 
snik te je bio član mnogih akademija. Njegov sin Balduin (1823- 
1848) sabirao je starine i rukopise za povijest Dubrovnika, 

Sorga"" i tad nam 'je njegova sudbina živo lebdjela pred 
očima. Svršio je, kao što mora svršiti plemić propale repu- 
blike; sam je sebe prognao i umro u tuđoj zemlji. Bit će 
da se ispod drveća Tuilerija često sjećao čempresa pred 
svojom vilom u dolini rijeke Omble. 


Na desnoj obali ležalo je mesarsko selo Mokošica baš 
nasuprot ribarskom selu Sveti Stjepan, gdje su »na mor- 
skoj obali« sušili mreže. Na lijevoj obali, blizu ušća, nala- 
zila se vila grofa Kaboge s velikim rešetkama, malom kape- 
lom i uspomenama na jedan nagli čin, dugu pokoru i ple- 
menito kajanje. Na cesti nam je dolazila ususret četa 
»lovaca«, koji su se imali ukrcati za put u Korčulu. Pred- 
vodio ih je časnik, kojega smo poznavali, Zaželjeli smo mu, 
da na putu što manje pati od morske bolesti, i uskoro smo 
izašli pred »Birimišom«, gdje je »društvo« kao obično 
šaptalo svečanim glasom, 


HERCEGNOVI 


U noći između 11. i 12. rujna 1853, sanjala sam nepre- 
stano o potresu. Prva jesenja oluja trgala je bijesno po 
našem krovu, lupala o naša vrata i prozore, drmala cije- 
lom kućom, 


29 Antun Sorgo-Šorkočević (1775-1841) bio je u času, kad 
je republika propadala, dubrovački poslanik u Parizu. Tada se 
stalno nastanio u francuskoj metropoli, gdje je i umro. Za Bečkog 
kongresa poduzimao je sve, da bi se opet uspostavila republika, 
ali — nije uspio. U Parizu se mnogo bavio slavističkim studijama, 
Njemu se ima zahvaliti osnutak Katedre za slavistiku na Collčge 
de France. Izdao je »M€moire sur la langue illyrienne et les mo- 
eurs des peuples slaves (u »M&moires de I“ Academie celtique«, 
1808). dva članka o Dubrovniku 1838 u »Revue du Nord« (zajedno 
s francus. prevodom odlomaka iz 8, i 14. — Pjer, Sorkočevića — 
pjevanja »Osmana«) a nakon njegove smrti izašlo je pet njegovih 


članaka u knjizi »Fragments sur 1 histoire politique et litt6raire | 


de 1 ancienne republique de Bane et sur la langve slave« (Pariz, 
1859). pk sk 

Naš kapetan bijaše ozdravio i izlazio bi kao svaki 
drugi dubrovački smrtnik s kišobranom u ruci — i kad bi 
sunce sjalo, Tada naime svi u Dubrovniku nose kišobran 
ili lepezu. Lepeza u ruci muškarca izgleda dosta čudno; 
muškarci se međutim služe njome mnoga gracioznije, nego 
što to čine žene. 

Zrak je sada bio topao, tih i divno proziran. Smeđi i 
uveli cvatovi aloja stršili su u tom zraku, a nad njima je 
blijedi i i mudri mjesec gledao u lijepo rumeno sonce, koje 
je zalazilo, 

Jedne večeri, još prije nego što se pokazao taj mjesec, 
promatrali smo odlazak pukovnije Hess, pošto je dva dana 
prije stigla pukovnija Hohenlohe. Bijaše to izmjena između 
Dubrovnika i Milana; ovdje jednoličnost i sigurnost, ondje 
povišica plaće, no možda i udarac bodežom u leđa — a tko 
bi znao, što je bolje? Isplakane su mnoge gorke suze za 
pukovnijom, koja je odlazila, a mi, Koji nismo imali za 
kim plakati, sjedjeli smo filozofskim mirom na kamenju 
kraj puta, koji je južno od ceste, a poviše nje, vodio u 
Gruž. Desno se prostirao grad u zagasitim žuto-bijel:m 
večernjim bojama, a pred nama vodovod u blistavim bo- 
jama, kao slika na staklu. Začu se hitac iz topa, i jedan od 
parobroda polako se uputi na pučinu, noseći toliko i toliko 
ljudi ususret novim sudbinama, Iz dimnjaka drugog paro- 
broda sukljala je crna zastava dima spremnosti i jedva 
pritajene nestrpljivosti, A mi smo ustali i vratili se, veče- 
rali, pošli na počinak, ne mareći više za one, koji su otpu- 
tovali, kao što nitko ni za nas ne bi pitao, da smo mi 
otputovali. 


e kJ e 


Nekoliko dana kasnije spremali smo se i mi na odla- 
zak, Moj muž je tvrdio, da mi je potrebna promjena zraka 
i da bi valjalo iskoristiti posljednje dane jeseni i pohoditi 
Boku Kotorsku. U sedam sati izjutra čekali smo pred 
»Birimišom« na kola, 

Dubrovački vlasnik kočija bio je despot, koji je grad 
jače tiranizirao, no što bi to svojedobno činio Damjan 

Juda," jedini čovjek, koji je ovdje pokušao autokratski 
vladati. Koga je htio voziti, taj se vozio, a kad mu se nije 
dalo voziti, njegova je žrtva bespomoćno ostala u Dubrov- 
niku. Izgledalo je, da ćemo toga jutra i mi ostati u Du- 
brovniku. Premda smo, kola rezervirali i prerezervirali, 
njihov apsolutistički vlasnik poslao ih je nekamo drugamo. 
Reklo se, da će se odmah vratiti, ali se kola nisu vraćala, 
jer se kočijaš vladao prema svom gospodaru baš onako, 
kako se ovaj držao prema onim naivnim ljudima, koji su 
željno i uzalud čekali, da budu otpremljeni. Kad bi se 
kočijašu prohtjelo, došao bi, a kad nije bio raspoložen, 
ostao bi, gdje se je slučajno nalazio. I tako smo čekali i 
čekali. ' 
Nedaleko od nas začu se kreštavo pjevanje, ali ne o 
Kraljeviću Marku, i zato sam posluhnula i pogledala oko 
sebe, ne bih li ugledala pjevača. Brzo se pokazao: u hla- 
čama, koje su nekoć morale biti crne, u istom takvom 
kaputu i sa sličnom kapom dolazio je prema nama, sakup- 
ljajući čikove ispod kavanskih stolova. A svako kratko 
vrijeme zastao bi, nasmijao nam se i, pokazujući prema 


moru, vikao kreštavim glasom: — pet! pet! — Hoće reći, 
da vidi pet čamaca — tumačio nam konobar, a onda bi se 
okomio na ludu: — Nosi se, Marko! — To je dakle bio 


znameniti Marko, o kojemu sam već često slušala govoriti! 

Neka se onaj ne čudi, koji će još poslije mene upo- 
znati ludog Marka pred »Birimišom«. U tom pogledu vla- 
daju u Dubrovniku još sasvim republikanski običaji; pred 
»Birimišom« naći ćete sve i svakoga, baš kao i na Stradunu. 
Vjerujem, da bi ovdje i Adam prije istočnoga grijeha bio 
pripušten na promenadu, — bar su lude imali pristupa. 
Imali smo dva sjajna tipa, kojima ste se u svako doba dana 
mogli diviti. Tu vam je bio neki stariji čovjek, visok i suh, 
koji se dostojanstveno šetao u dugoj kao snijeg bijeloj noć- 

.% Po tradiciji tlačio je knez Damjan Juda dubrovačke gra- 
.đane i vlastelu tako jako, da su ovi sami pozvali Mlečane, da ih 


spase. I tako prizna Dubrovnik g. 1205. dužda svojim vrhovnim 
gospodarom, 

noj košulji s plosnatim, sivim pustenim šeširom na glavi 
i kišobranom pod rukom, a koji je sebi umišljao, da je car 
Josip Il. Drugi tip bila je neka žena, Glava joj je bila 
predominantna; njene oči su zurile i probadale vas svojim 
pogledom; lice joj je bilo sasvim žuto i bolesna sjaja, crna 
kosa pomno začešljana i ukrašena cvijetom. Ta kao daska 
mršava i sva ukoštena osoba hodala je uspravno kao živa 
svijeća i kao svijesna dostojanstva svoje ljepote, a bila je 
uvijek odjevena u crvenu ili žutu haljinu, šetajući neumor- 
no po gradu, grleći i cjelivajući svakoga, koji bi joj se 
svidio. I nekoga mladog Engleza zapala je ta sreća, no 
po njegovu mišljenju bilo je takvo vladanje »scanđalous«, 
A i ja sam bila njegova mišljenja, da luđaci ne spadaju u 
javnost. 

Imala sam dovoljno vremena za sva ta razmatranja, 
jer nam kola još uvijek nisu dolazila, Srećom je međutim 
došao agent Lloyda, koji nas je odvezao sa sobom u Gruž, 
i tako smo sretno prispjeli na brod. 

Parobrodu »Adler« trebalo je još sat i pol, da nakrca 
ugljen; bit će da mu na njegovu daljnjem putu u Albaniju 
nije uzmanjkalo goriva, Osim ove opreznosti imao je paro- 
brod još i zaslugu, što je imao veoma ljubezna kapetana i 
vrlo uljudna časnika. Kad je tovarenje bilo završeno, paro- 
brod je krenuo, a kad je jedamput krenuo, onda se i po- 
inicao naprijed, premda uvijek vrlo oprezno, polako i 
oprezno. : 

Mali otočić Daksa sa svojom utvrdom ostao je za 
nama. Prije je Daksa umjesto utvrde imala franjevački 
samostan. U gradu, iza sv. Spasa, nalazila se u isto vrijeme 
sv, Klara, samostan plemićkih djevica. Jedna od njih na- 
jedamput je prestala biti djevicom, a osim toga je ta ne- 
sreća bila nesumnjivo dokazana, Senat je s najvećim ne- 
godovanjem počeo tragati za griješnim zločincem, Jedna 
je služavka izjavila, da je traženi grješnik franjevac. Sa- 
krili su tu služavku iza jednog prozora, kroz koji je mogla 
gledati u kneževsku dvoranu, a onda je senat pozvao sve 
franjevce cijeloga grada, da se smjesta jave. Slučajno. se 

baš toga istog dana navratio u grad i neki fratar sa Dakse,- 
pa kad je čuo za zapovijed senata, pošao je, u radoznalosti, 


i on s ostalim fratrima. Uvodili su jednog fratra za drugim 
u dvoranu, a sakrivena djevojka je svakog dobro promo- 
trila, ali ni u jednom nije mogla prepoznati traženog 
grješnika, Napokon je kao posljednji ušao i jadni nedužni 
fratar sa Dakse, pa da ipak nekog prokaže, djevojka reče: 
— Ovaj je! — A moji ti kreposni Dubrovčani ni pet, ni 
šest, već odrubiše fratru glavu. Sv, Otac se razgnjevi, te 
proglasi crkveno prokletstvo. No poslije malo vremena in- 
terdikt bude povučen, pa da bi se po mogućnosti ta nesreća 
sasvim zaboravila, spaljeni su svi spisi, u kojima je zabi- 
lježen taj nemili slučaj. 

More se, podalje od grada, i ovog jutra, kad je bila 
savršena »bonaca«, talasalo vrlo energično. Dubrovačko 
more nije moglo, a da ne bude podmuklo. Dubrovnik je 
izgledao na svojim pećinama tako malen i neznatan, da 
se čovjek i nehotimice morao pitati: — Zar su to one moć- 
ne zidine? Naprotiv se Lokrum širio pred nama visoko i 
dostojanstveno, da sam se i sada, kao već često puta prije, 
čudila, zašto se bjegunci iz Epidaura nisu radije ondje 
naselili? : i 

Čitava obala bila je jednolično iste boje i istog oblika, 
Ništa se nije vidjelo od cavtatskih brda, koja se, gledana 
pred večer iz Dubrovnika, ukazuju kao da plivaju u mio- 
mirisu ljubica. O, ta blizina, koja čarobnjačkom moći odu- 
zima svemu svaku ljepotu! 

General Desimon, koji je putovao s nama, filozofirao 
je o tom, kako je takav veliki grad ostavio samo tako 
bijedne tragove. Pa, Bože moj, često i propasti čitavih 
svjetova ostavljaju za sobom samo neka napola zaborav- 
ljena imena! A jedva i to! Kaže se: ondje je nekoć po- 
stojalo neko moćno carstvo, i to je svel 

*k E * 

Onda smo vidjeli rt Oštro u živom pripremanju za 
utvrđenje. Da bih mogla promatrati radnike, kako se po 
golom vrhuncu uspinju i opet silaze, odnijela sam Svoj 

dessert gore na palubu, General me je doduše uvjeravao, 
da ja ne znam putovati, jer umjesto da nešto promatram, 
ja jedem sira; no čovjek može u isti mah jesti sira i sve 
vidjeti, To sam i ja činila i vidjela sam odmah lijevo od 
nas rt Kobilu i brdo, preko kojega se ovdje proteže turska 
granica. 

Dubrovčani i danas još vjeruju u lojalnost Turaka. 
Iako se na granici počinjaju kojekakva zločinstva, nitko 
zbog toga ne optužuje vladu, nego se to jednostavno smatra 
nužnim zlom. I u vječnom orijentalnom pitanju sve su 
simpatije Dubrovčana na strani polumjeseca, dok Rusiju 
mrze en amateurs. Bit će da još nisu mogli zaboraviti, da 
se Katarina jedamput na njih razljutila i htjela im po 
Orlovu oduzeti sve brodovlje; ili je to možda zbog kuća u 
Gružu i Jejevicama, što su ih porušili Crnogorci, koji su 
došli s Rusima; ili možda zato, što Dubrovnik nije, kako 
bi bilo najpametnije, pristao uz Rusiju, nego bio tako ne- 
promišljen i pustio Francuze u grad. Bilo kako mu drago, 
mržnja protiv Rusije je ovdje baš temeljita; 

Nasuprot rtu Oštro leži rt Arza, 1 ovdje se grade 
utvrde baš kao i na školju Rondomi, koji se nalazi između 
oba spomenuta rta. Austrija kao da hoće hermetički za- 
tvoriti Boku i biti spremna na svaku eventualnost, 

No za nas je bila otvorena, sva u sjaju i svjetlosti. 
Hercegnovi zablistao nam se s lijeve strane. No parobrod 
nije plovio u luku, već se usidrio u Melinji, gdje se nalazi 
carinarnica i bolnica. Morali smo u čamce. — Dosađivala 
sam generalu time, da nas uzme u svoj čamac, tako da bih 
se mogla voziti pod carskom zastavom, ali je samo našoj 
prtljazi iskazana ta počast, dok smo mi sami, baš kao i 
general, morali u sasvim običnu barku. Pohumlje, podno 
kojeg leži Hercegnovi, zelenilo se u ugodnim bojama, a iza 
njega blistale se bijele glavice Dobrastice, 


Kad smo se približili, začuđeni i radosni, ugledali smo 
grad, Toliko razvalina, tako slikovit položaj! Odmah spri- 
jeda naginjala se tako raspucala kula sa zidina nad vodu, 
da je bilo sasvim nepojmljivo, što se već davno nije sasvim 

srušila u more. Nešto poviše nalazile su se druge razvaline; 
zidovi plazili kroz vrtove, kula Fort di mare se sa svojih 
crnih litica izdizala u vis, kula Španjolo dominirala je sa 
svoje uzvisine nad gradom, koji se smjestio između zidina, 
kula i razvalina, kako je bolje mogao, — mnogo mu pro- 
stora nije preostalo, jer je Hercegnovi u Hercegnovom imao 
sporednu ulogu. Tu i tamo vidjela se po koja lijepa kućica, 
ali isto toliko bilo porušenih. Jedna od ovih kao da je bila 
načinjena od samog bršljana s dva prozora od — modra 
zraka. Crkvenih tornjeva nije bilo, samo kula od utvrda, — 
ratnički je karakter zacijelo posvuda prevladao. Naizmjen- 
ce su Bosanci, Turci, Španjolci, barbarska plemena i Mle- 
čani utvrđivali i blokirali Hercegnovi, branili ga i osvojili, 
— a povijest tih borba ispisana je posvuda sivim lapidar- 
nim pismenima. 

Pristali smo uz obalu na malom gatu i penjali se gore. 
Usput se pojavljivao jedan časnik za drugim, da pozdravi 
generala. Svakog od gospode upitao bi general, da li je 
soba kod gospođe Strauss slobodna, a nitko od gospode 
nije to znao, pa je bilo još veoma sumnjivo, da li ćemo 
naći kakvo konačište, jer u cijelom Herceanovom nije bilo 
za stranca nikakva drugog konačišta do sobe gospođe 
Strauss. Napokon je zapovjednik mjesta mogao odgovoriti, 
da je ona blažena soba prazna, i general nas preko trga 
odvede do male kućice i onda počne dozivati preko malog 
stubišta: — Gospođo Strauss! Gospođo Strauss! — Gore 
se progegala neka nevjerojatno debela spodoba, kimala 
glavom, ali nije bila baš sklona da nas primi pod svoj gosto- 
ljubivi krov. Ipak nevolja nije mnogo pitala, i, bilo to 
gospođi Strauss pravo ili ne, mi smo se smjestili u njenoj 
sobi. 


Iz te sobe pružao se prekrasan pogled: pred nama 
obronak. s vrtovima i razvalinama i onda velika uvala Her- 
cegnovog, nasuprot Luštice i luke Rose, lijevo, dublje u 
pozadini, vrhunci Vrmca, koji bi se uvečer žarili, I voda 
bijaše grimizna, a preko dana sve bi bljeskalo u sunčevu 
sjaju. Po noći je bila mjesečina. Očima dakle nije ništa ne- 

dostajalo, a uši su nam imale i previše toga, jer se iza naše 
sobe nalazila kuhinja, a iza nje blagovaonica, I prema tomu 
smo, sve dobro, što nam se spremalo, na vlastite uši čuli, 
kako se sprema, a kad je bilo spremljeno, čuli smo, kako se 
to jelo. Osim toga smo slušali, premda protiv svoje volje, 
sve tajne časnika čitave posade. Osobito je neki mladi po- 
ručnik, koji je na dubrovačkom Stradunu ostavio za sobom 
jednu strastvenu obožavateljicu, bio vrlo povjerljiv u po- 
gledu svoje osobe, a imao je vanredno mnogo o sebi pripo- 
vijedati. Neprestano je moralizirao, filozofirao i docirao, 
Mnogo toga mu je ležalo na srcu, a ništa od svega toga 
nije mogao iznijeti umjerenim glasom u običnom razgovoru, 
već je o svemu tome izražavao svoje mišljenje vrlo snaž- 
nim, zvučnim i impresivnom glasom, a izrazivši tako svoje 
mišljenje izrazio bi ga ponovno još snažnijim, zvučnijim i 
impresivnijim tonom, te je čovjek morao biti vrlo zado- 
voljan, kad mladi časnik ne bi osjetio potrebu, da ga i po 
treći puta izrazi, 

Okolina Hercegnovog spada među najljepše krajeve 
čitave Dalmacije: Bila sam oduševljena osobito jednim 
putem. Valjalo je naime najprije poći gore do kule Špa- 
njolo, a onda nastaviti bilom brežuljaka. Desno se spuštala 
vrlet do mora, a po njoj bršljanom obrasli hrastovi. 1 
dolina, koja se valovito protezala do Dobrastice, bila je 
na sličan način pošumljena. Ta zelena sjenovita staza u 
kršovitoj Dalmaciji bila je pravo čudo, 

Društvenosti naravno nije bilo. Za cijelo vrijeme svog 
boravka nisam ondje vidjela ni jedne jedine žene. Ono 
malo časničkih gospođa, o kojima su mi govorili, morale 
su se zadržavati kod kuće. Pred jednim gradskim vratima 
nalazio se mali drvored, koji je za nuždu mogao poslužiti 
kao promenada, ali nisam vidjela, da bi ondje tko šetao. 
General, gospoda časnici i nekoliko gospode civilista ho- 
dali bi ili stajali, kad bi pao mrak, pred kavanom, koja 
je baš kao i glavna stražarnica, ležala na sasvim seoskom 
trgu. Ali svježe, zdravo drveće najbolje je društvo za 
bolesnike. ' 

U Hercegnovom se moglo dobiti i mlijeka, pa i maslaca, 
pravog, pravcatog maslaca, što slasno godi na kruhu. O 
tom sam uvijek čula govoriti, ali nikad nisam to htjela 
vjerovati, a sad sam to mogla na svom vlastitom jeziku 
iskusiti. Tom smo maslacu mogli zahvaliti, što nam je go- 
spođa Strauss tako dobro kuhala, kako već dugo nismo jeli, 
Ona je bila uopće duša od žene, samo što joj je njena 
pretilost zadavala mnogo muke. Imala je na sebi samo 
košulju i suknju, no i to kao da je za nju bio odviše težak 
teret, Bila je uistinu deblja, no što se dalo zamisliti, ali 
je ipak cio dan radila kao mrav. Trajalo je to obično do 
deset navečer, a onda su »gospoda od vojske« morala otići, 

U srijedu smo prispjeli u Hercegnovi, a u petak smo 
preko Risna htjeli dalje u Kotor, Prije toga smo se pro- 
šetali još po obali ispod Fort di mare, Kužnjak je rastvorio 
sve svoje čaške, naranča se zelenila zagasitim sjajem, a 
bazga se kitila svojim grozdovima, kojemu su crna zrna 
na crvenim stabljikama izgledala kao da su od stakla. 

Voljeli bismo, da smo se još dulje mogli penjati u tom 
labirintu ruševina i raslina, no sunce je sve jače žeglo; 
barka nas je već čekala; i tako smo napustili Hercegnovi. 


KOTOR 


Gdje je Kotor? To će upitati svaki stranac, kad stigne 
na kraj Boke, Gdje je Kotor, po kojem je Boka dobila 
svoje ime, — bijeli Kotor iz slavenskih pjesama, Kotor 
podno crnog brda? Gdje je Kotor, grad sv. Trifuna, onoga 
mladenačkog ugodnika Božjeg, koji je samo zato živio, da 
stvara čudesa i umre mučeničkom smrću, čije tijelo počiva 
u srebru, a glava u zlatu, čiji je život od ruke umjetnika 
isklesan, naivno slikan i toskanski opjevan? Gdje je njegov 
grad, pobožni grad Kotor? 

Morska voda, koja nas je ovamo doplavila, dalje nas 
više ne nosi, Ondje desno presahnjuje u šašu, a niski most 
dovoljno je visok,da nas prebaci preko pličine. Gdje more 
prestaje, ondje mora biti Kotor, ali — gdje je Kotor? — + 

Red jablanova drhturi pred nama, tik uz obalu. Iza 
njih se uspinje poluzeleno predgorje, — a na njemu kula 
— Sveti Ivan, austrijska pogranična utvrda. Na nju, na 
vođu i na nas same kao neka prijetnja gleda među svim 
ukočenim brdima najukočeniji — Lovćen. Podno Lovćena 
leži Kotor, a to znaju i oni, koji inače o Dalmaciji ništa 
ne znaju; no gdje leži Kotor? 

I barka plovi dalje prema kopnu. S lijeve nam ostaje 
okrugla utvrda, kod koje se svršava red jablanova. Ovdje 
leži otvorena obala s dudovim drvećem. Tu se vide zidovi, 
a iza njih se pomalja nekoliko tornjeva, To su kotorske 
zidine i tornjevi! ' 

Izlazimo. Oko nas komešanje ljudi, koje je privukao 
naš dolazak magnetskom snagom. Što se tiče strke, Koto- 
rani su upravo genijalni. Stranac ne smije pokazati ni naj- 
manji znak radoznalosti, ne smije ni pogledati kojeg Crno- 
gorca ili upitati za cijenu kakve struke“! ili para dokolje- 
nica, ako ne želi smjesta postati središtem golema i ne- 
sigurnog salijetanja, jer treba znati, da je čovjeku potrebna 
dobra količina savršena mira, da se izdrži takvo njihovo 
sveopće zanimanje. Zato je svako bezbrižno kretanje po 
Kotoru najstrože zabranjeno, 

Uzmimo, da smo se izvukli iz onog neizbježivog klup- 
ka ljudi, te da smo pošli obalom gore i približili se morskim 
vratima. Tu se pod masivnim lukom nalazi krilati lav. 

»U starodrevnim spisima ovoga grada možete čitati, 
kako su godine 950. dva broda stigla do ušća Boke, od 
kojih je jedan vozio tijelo evangelista Marka, a drugi tijelo 
sv. Trifuna, Ovaj drugi brod uplovio je u Boku i pristao 
na onom mjestu, gdje se danas nalazi sv. Trifunu posve- 
ćena stolna crkva, Kad je to čuo biskupi od Kotora, došao 
je u pratnji svih svojih svećenika i odnio tijelo u stari 
grad, koji je u ono vrijeme tamo stajao. No kao nekim 
čudom vratio se lijes, u kojem je ležalo sveto tijelo, opet 
na ono mjesto, gdje danas stoji crkva. Nije bilo nikako 
moguće spraviti taj lijes na koje drugo mjesto, i Kotorani 


%1 Neka vrst kabanice od čupava sukna, 

tada počeše graditi novi grad.« S ovakvom točnošću, kojoj 
se zbilja moramo diviti, piše neki Justinijan, kojega je 
mletački senat navlaš poslao u Dalmaciju, da piše izvje- 
štaje. Onaj stari grad je Ascrivium, koji se, južno od Ko- 
tora, prostirao na brdu, a osnovali ga Aserijci sa Sicilije, 
trojanski bjegunci, Kolheji, pratioci kraljice Teute i, na- 
pokon, preostali vojnici Pompejeve vojske. 

»Nekoć bijaše u Boki moćni grad Risan, po kojem se 
Boka zvala Sinus Rhizonicus, No Risan potonu u more, i 
tada osnovaše blizu jednog ovčjeg tora novi grad i nazvaše 
ga Kotora.« Tako pripovijedaju stanovnici Risna, supar- 
nici Kotorana. 

»U pećini nad Kotorom nalazi se velika rupa kao 
spilja, koju je moćni car Stjepan htio povećati i u joj 
sagraditi Kotor. No onda mu se javi vila i reče: — Ne čini 
to, jer u toj spilji nema ni sidrišta za brodove, ni pašnjaka 
za konje; već radije podigni grad dolje na morskom zalivu! 
— Car posluša, i grad bi dovršen, i car pozove tada uz 
mnoge. gospođe i vilu na divnu gozbu. I kako su tako jeli 
i pili, on se neprestano hvastao, kako li je divan grad 
sagradio. Napokon reče vila: — Nikad ti to ne bi uspjelo, 
da ti ja nisam davala savjete! — Car se razbjesni, pa udari 
vilu u lice. A vila da mu se osveti, otruje sve gradske 
bunare i učini, da svi gosti poludješe. I kad to car vidje, 
stane moliti i zaklinjati vilu, i vila se smiluje, te gosti 
ozdraviše, i jedan od izvora, južno od grada, imađaše opet 
pitku vodu. No ostali zdenci ostadoše otrovani, pa zato 
je i sad još njihova voda, osobito ljeti, slana i nezdrava.« 
Tako glasi narodna priča u Kotoru. 

Povijest kaže, da su Askrivanci poslije razrušenja 
svoga grada najprije sagradili kulu na brdu, a onda pod 
njom osnovali novi grad. Jedna činjenica stoji: Kotor je 
zaista osnovan i sagrađen, jer zaista postoji. 

Kotor je postojao, i Saraceni ga spalili, i opet je bio 
sagrađen, pa ga Bugari spalili, i ponovno je sagrađen, i 
Grci ga zauzeli, a onda je potpao pod Rašku, pa pod mle- 
tačku vlast, jer je pripadao Madžarima, i još je jedamput 

postao slavenskim i, protjeravši bosanskog namjesnika, 
htio je vladati nezavisno, no nije mogao i tako je pao pod 
Veneciju. Zato se još i danas pod onim vratima nalazi 
krilati lav. 

Justinijan nije zadovoljan s duhom, koji je u Kotoru 
vladao protiv sv. Marka. Kotorani su isprave pečatili zele- 
nim voskom, potpisivali se baš kao i Dubrovnik kao repu- 
blika, a zapovjednicima su svojih galija naložili, da skinu 
zastavu sv. Marka, čim se približe gradu, i izvjese onu sv, 
Trifuna, Ukratko, časni patricij, koji je tako savršeno 
vladao kronologijom, nikako nije bio zadovoljan sa svojim 
staleškim drugovima u Kotoru, 

Od tog vremena Kotor poprima viteški karakter, i to 
religiozno-viteški. Kotorani se pridružiše predstražama 
kršćanstva. Tri divne obrane protiv Turaka čitaju se kao 
arapsko-španjolske romance, kao bojne pjesme Križara i 
Saracena, 

Plemstvo tu uvijek prednjači, — ako je obijesno, ali 
je zato i hrabro i svijesno, ako i želi častan mir, ali se i 
ne boji opasnosti časnog rata. Kačić kaže o njima, da 
sijeku sabljom kao Madžari, pucaju iz svojih pušaka kao 
Crnogorci, da su brzi kao Hercegovci, pristali kao Englezi, 
bogati kao Holandezi, pametni kao Talijani, stasiti kao 
Bosanci. To veli Kačić, koji je opjevao Dalmaciju, a kojega 
poznaje svaka služavka i svaki učenjak, Kačić, koji se po- 
svuda nalazi, u knjižnici, u kojoj ima na tisuće knjiga, i 
u kući, u kojoj on sam čini svu knjižnicu. Kačić se divi 
Kotoru — gnijezdu sokolovu. 

Gnijezdo sokolovo još je tu, ali gdje su sokoli? 


koke 


Pođimo na gradski trg, a odavde ćemo poći dalje, da 
malo švrljamo po gradu. Imamo dovoljno mjesta i prostora. 
Ako je to sokolovo gnijezdo, onda su ulice zaista široke. 
Naravno da nisu duge, i čudno se razilaze u svim pravcima, 
ali — nalazimo se u sokolovu gnijezdu! Kuće često poka- 
zuju plemenite linije, visoke su i čvrste — a bit će da su 
neke od njih izgledale i dostojanstvenije, dok su još imale 


121 


krova, dok iz njihovih otvorenih prozora još nije lepršao 
bršljan i dok im vrata još nisu bila kamenjem zazidana. 
Ali zar te pojedine kuće mogu smetati? Većina ih imaju 
krov, prozori su im zatvoreni, a vrata širom otvorena, i 
umjesto bršljana vidimo balkone s mirisnim jasminom i 
brbljavim papigama. 

Ulice vode do trgova, gdje ih ima — u Kotoru ih ima 
vrlo mnogo, a svi su vrlo nepravilni i baš zato raskošno 
slikoviti, a svi leže pred crkvama. ' 

Sjednimo na čas na trgu pred stolnom crkvom, da se 
rashladimo šerbetom, za koji Crnogorci donose lišćem po- 
kriven led, noseći ga na motkama preko ramena. Zapravo 
žena ne bi smjela ovdje sjedjeti i piti loš šerbet, no stran- 
kinja se već može na to odvažiti, bar sam ja to učinila. 

Neki mladi Englez došao je jedamput u Kotor, da 
odande krene u Crnu Goru, jer se Kotor — i to sasvim 
s nepravom — ne posjećuje zbog samog Kotora, nego zato, 
jer se u Kotoru nađu konji za putovanje na Lovćen. Jadni 
Englez sjedio je sedam sedmica u Kotoru i nije mogao 
dalje, jer je neprestano padala kiša. Napokon je izgubio 
strpljivost, pa je krenuo dalje u Levant, nadajući se, da če 
tamo opet ugledati sunce. Poslije jedne godine susreo je 
u Londonu nekog brodskog kapetana iz Boke, — O, recite 
mi — uskliknuo je Englez — da li u Kotoru još uvijek 
lijeva kiša? ' 

Kad Kotoranin čuje tu priču, odmah plane, jer on ne 
priznaje, da u Kotoru ima više kiše nego gdje drugdje u 
Dalmaciji. No ipak je tako; u Kotoru ima mnogo, mnogo 
više kiše; mnogo kasnije nastaje dan, i mnogo ranije padne 
noć, proljeće kasnije nastupa i jesen ranije dolazi; ljeti je 
žega veća, a zimi je studenije, nego u ostalim krajevima 
Dalmacije; zrak je ovdje težak i sparan, razdražujući 
živce, i svaki stranac mora platiti nekom boljeticom. Kotor 


nije tome kriv — to je njegova mora, njegova sudbina, —: 


to je Lovćen, 


Kadgod u Kotoru ma iz kojeg prozora pogledaš van, 
udarit ćeš nosom o Lovćen. Ako gledaš u zrak, da vidiš, 

kakvo je vrijeme, ne ćeš vidjeti, kakvo je vrijeme, nego 
— Lovćen. Ako gledaš u nebo, nećeš vidjeti neba, već — 
Lovćen, I kao što u arapskim pričama zao duh prigiba svo- 
Jim teretom ramena nekog bijednika, tako Lovćen drži 
Kotor za zatiljak, A Kotor ujedno i voli Lovćen, kao što 
se čovjek predaje onomu, što mu je neizbježivo. S Lovćena 
međutim prima Kotor zalihe krumpira i suhara. Lovćen je 
osim toga Kotoru dao i jednu sveticu. No Kotorani ipak 
misle, da jedna jedina svetica, pa makar uz ne znam koliko 
krumpira i suhara, ne može popraviti vječnu nazočnost 
Lovćena, 

| Kotor je u pravu, i to već zbog same kiše, jer kotorske 
kiše dolaze jedino s Lovćena, U Kotoru ne dolazi kiša s ove 
ili s one strane, nego uvijek okomito odozgor, a to okomito- 
odozgor dolazi uvijek samo s Lovćena, 
X A osim toga se Kotor još sjeća mnogih bomba, što ih 
je Lovćen na njega sasuo, kad je Kotor, koji je upravo 
bio francuski, na svaki način htio postati ruski, a poslije 
pod svaku cijenu austrijski, pa se, kao ona mlada dama iz 
njemačke komedije, sam pita: — Zar da me od silne lju- 
bavi pojedu? — Ukratko: Kotor bi se osjećao mnogo sigur- 
nijim i udobnijim, kad mu Lovćen ne bi bez prestanka tako 
bezobrazno zurio u svaku njegovu ulicu. 

Osim toga bi bio i mnogo zadovoljniji, da je mogao 
postići nešto, što bi bilo nalik na javnu školu, ali on to 
nije postigao. Za to su se zanimali i papa i senat, Biskupi 
i plemići poduzimali su sve, što su u svojstvu običnih smrt- 
nika već mogli poduzeti, — šest puta bili su već doznačeni 
novci i sabirne akcije provedene — i šest puta nije došlo 


«do osnutka prve gimnazije ili sjemeništa. 


N. No Kotor se može tješiti time, da je i bez gimnazije 
i sjemeništa dao mnoge velike ljude. Ali nešto, zbog čega 
se taj grad nikad ne će moći pomiriti sa svojom sudbinom, 
to su njerovi strašni zdenci sa slanom vodom. Jedan jedini 
izvor slatke vode ipak je premalo za cijeli jedan žedni 
grad. Da sam ja Kotor, iskoristila bih kišu i gradila bih 
čatrnje. : 
že ko% 


123 


Drugog dana poslije našeg dolaska bili smo u kate- 
drali, da razgledamo relikvijarij. 

Katedrala me podsjeća sa svoja dva tornja na neke 
crkve na cbali Rajne. Unutrašnjost njezina je jednostavna, 
ali u lijepim proporcijama, Na šest stupova od orijental- 
nog mramora leži šest velikih lukova. Svetište se sastoji od 
korintskog metala, a baldahin nad _.njim od pozlaćena mra- 
mora, a moram priznati, da sam vjerovala, da je sve to 
načinjeno od sasvim cbična drveta, 


S lijeve strane vode jedna vrata do relikvijarija, a 
onda se ide preko nekoliko stepenica. Četiri anđela, koji 
su pobjegli ovamo iz nekog samostana, čuvaju . stražu. 
Stepenice se svršavaju u rotundi, u kojoj ima, između šest 
mramornih stupova, pet udubina. Četiri od ovih sadržavaju 
toliko i toliko relikvija, srebrom obložene ruke i noge toliko 
i toliko svetaca, a u petoj, u sredini, nalazi se nadgrobni 
spomenik sv. Trifuna. Njegov je lik prikazan u bijelom 
mramoru, kako se moli između dva poklekla anđela. U 


prekrasnoj zlatnoj posudi pruža se vjernicima njegova 


glava, da bi je se najprije čelom, a onda usnama dotakli, 
Ispod njegova lijesa zuri na obožavatelje sv. Trifuna bijed- 
na, zanemarena lubanja sv. Grizogona, zaštitnika grada 
Zadra. Njegovo je tijelo u Zadru, a glava mu je ovdje. 
- Neki svećenik Zadranin, koji se zajedno s nama divio 
svetim krasotama, izjavio je vrlo živahno, da bi Kotor na 
švaki način morao tu glavu odstupiti Zadru, čemu su se 
nazočni Kotorani isto tako živahno protivili, Onda se po- 
vela riječ o tome, kako je nedavno umrli kotorski biskup, 


za čiju je uspomenu Jelin dragi navodno sačuvao onu vo- , 


štanicu, o kojoj sam vam pripovijedala, uzalud pokušao iz 
zubala sv. Grizogona iščupati jedan zub. Raspravljalo se 
i o tom, što je biskup tim svojim neuspjelim pokušajem 


namjeravao. — Htio je taj zadržati za sebe! — reče sve- 
ćenik, koji nam je pokazivao relikvijarij. — Za sebe? e 
čudio se svećenik Zadranin. — Za sebe! — potvrdiše svi 


Kotorani kao jedan. Poslije te izjave kao da je Zadraninu 


bilo posve jasno, zašto je sveti zub pokazao toliki otpor, 

ali je ujedno iz mogućnosti takvih daljnjih atentata došao 
do sigurnog zaključka, da bi se svečeva glava morala opet 
sjediniti sa svečevim tijelom u Zadru, — jer — reče on, 
smiješeći se vanredno fino i lukavo, — ovom biskupu nije 
uspjelo, ali tko zna, ne će li nekom drugom, dostojnijem 
od njega, to ipak uspjeti, a ni jedan jedini zub ne smije 
ostati u Kotoru! 

Zaista je vrijedno vidjeti onih osam glavnih reljefa, 
što se nalaze ispod četiri pokrajnih udubina, a prikazuju 
razna mučenička razdoblja sv. Trifuna. Taj je svetac za- 
počeo svoj životni put čudesa kao dijete, a na kraju toga 
puta bilo mu je tek osamnaest godina. Umiljata blagost, 
s kojom mladost podnosi patnju, prikazana je vrlo zorno 
u njegovoj prignutoj glavi s dugom kosom, koja mu pada 
do ramena. Nažalost ne zna se, koji je umjetnik tako divno 
isklesao taj mramorni lik, 

U još dva se primjerka vidi ta legenda, ali ne tako 
lako kao u relikvijariju. Nama je uspjelo dobiti pristupa 
do zbirke kotorskih dokumenata, koje je sakupio pokojni 
odvjetnik Urban Raffaeli" i ostavio ih svom šurjaku Gio- 
vanniju Catelanu. Ta zbirka obuhvaća sve, što je ikad bilo 
napisano o Kotoru, a njeno najveće blago su tri rukopisa, 
koji se svi odnose na mladoga, Kotoranima najmilijeg 
sveca. 

Prvi je od tih talijanska pjesma, koja se sastoji od 
dvadeset i četiri knjige (kitice od osam redaka), a spje- 
vao je 1660. godine Giovanni Bolizza;* — i ja sam sa 
strahopoštovanjem zavirila u taj rukopis i sa strahopošto- 


vanjem opet ga ostavila. Giovanni Bolizza je bio »oratore« 


u Veneciji. Poput drugih dalmatinskih gradova uživao je 
i Kotor počast, da su se njegovi poslanici kod republike sv. 
Marka mogli služiti tim zvučnim nazivom. Bolizza je bio 


32“ Urban Rafeaeli (1807-1848), revni sakupljač građe za po- 
vijest svog rodnog mjesta Kotora, koju je djelomično i objelo- 
danio 


83 Ivan Bolica (Bolizza, Bona, de Boliris) rodom Kotoranin. 


U svojoj latinskoj pjesmi »Decriptio Ascrivensis urbis« slavi Ko- 
tor i Boku Kotorsku kao najljepši zaljev na svijetu. 

dakle oratore i u velikoj milosti kod pape Klementa XI. 
Darovao je glavni žrtvenik u sv. Klari, gdje je i pokopan; 
ostavio je nadalje novaca za izgradnju relikvijarija, bio je 
slavan kao učenjak, pa prema tome i poslije sto i pedeset 
godina zaslužuje da ga cijene i upoznaju, no ipak nije od 
mene mogao zahtijevati, da čitam njegov ep u dvadeset i 
četiri knjige, spjevane u kiticama od po osam redaka, 


Ali sam mnogo međutim uživala u drugim dvjema, u 
prozi napisanim i slikama ukrašenim legendama, od kojih 
starija potječe iz 1466, godine. Slike su izrađene fino i 
s mnogo mašte, a predočuju ponajprije sedam smrtnih gri- 
jeha, zatim četiri duševne kreposti i naposljetku život sv. 
Trifuna, od njegova djetinstva, pa do njegove mučeničke 
smrti, Druga je legenda po svom sadržaju samo prijepis 
prve, ali slike su originali, šareno izrađene perom, a još 
svježije i naivnije od onih u boji izrađenih slika u prvoj 
legendi. Kad je Trifunu bilo devet godina, počeo je liječiti 
bolesnike i tjerati zle duhove iz đavlom opsjednutih osoba. 
Prikazan je veći broj takvih čudesa, a mali svetac se pri- 
tom: drži vrlo komično-dostojanstveno, a vragovi, koji 
obično napuštaju svoje žrtve na usta, prikazani su naj- 
smjelijim humorom. 


Za sv. Trifuna, koji je svakako glavni svetac Kotora, 
već sam jedamput spomenula, da su ga Mlečani donijeli 
ovamo, no svakako ne svojevoljno. Odnijeli su ga iz nje- 
Sova rodnog grada, u kojem je bio i pokopan, iz malog 
mjestanca Campsada, blizu grada Apamena u Bitiniji, 
s namjerom, da ga odnesu u Mletke. Nastala je oluja, ona 
ista oluja, o kojoj je riječ u Bolizzinom epu, i to u deve- 
tom pjevanju. Mletačka se lađa sklonila u Boki i usidrila 
se pred Kotorom. Drugog se dana nebo opet razvedrilo, 
i Mlečani stali razapinjati jedra; no usprkos povoljnog 
vjetra, lađa — ni da se makne. Ja sam svagda primijetila, 
da sveci pokazuju nesavladivu upornost, kad žele ostati 
na nekom određenom mjestu, Mlečanima nije bilo po volji, 
da zauvijek ostanu u Kotoru, pa su napokon popustili pri- 
govaranju i molbama vrlo pobožnog građanina, nekog 

Andreucija, pokorivši se tako u isti mah i volji svetog mla- 
dića Trifuna, i ostavili Kotoru njegovo sveto tijelo za 
vječna vremena, Kad su ljudi nosili s broda lijes, kapetan 
je na glas davao oduška svome negodovanju zbog svih tih 
neprilika, a sve zbog mladog Trifuna, No uisti su se mah 
nacerila usta od jednog uha do drugog, i tek poslije usrd- 
nih molitava svih, koji su se ondje nalazili, usta se nesret- 
nog kapetana opet pomakla u normalni položaj. To je čudo 
mnogo pridonijelo, te su sv. Trifuna već od prvog časa 
uvelike poštivali s onom istom usrdnošću, s kojom mu se 
i danas još mole, Njemu u čast slavi se pet dana u godini: 
deseti studenoga, njegov rođendan, kako se kod svih sve- 
taca zove dan njihove mučeničke smrti; četrnaesti siječanj, 
dan, kad je grad došao u posjed mrtvog tijela; dvadeseti 
studenoga, u spomen dana, kad je pronađena njegova 
glava, treća nedjelja poslije Duhova, kad ga slave kao za- 
štitnika grada i napokon treći veljače, kao glavna svetko-. 
vina, kad se tijelo u srebrnom lijesu, a glava u zlatnoj po- 
sudi u ophodu nose kroz gradske ulice, pošto su već uoči 
te svečanosti bili usred glavnih relikvija izloženi na glav- 
nom žrtveniku katedrale, 
šk * e 


Prije, dok je Kotor bio još Kotor, t, j. grad s obijesnim 
plemićima i bogatim građanima, dok se je od vremena na 
vrijeme morao braniti protiv ovog ili onog paše, dok je još 
pokatkad vodio ratove s ovim i onim susjedom, slavio se 
treći veljače i na svjetovni način, a slavila ga je »bokeljska 
mornarica«, 


Nekoliko povelja dokazuju važnost ove svečanosti. Po 
jednoj od njih dopušta se svim dužnicima i izbjeglicama 
kao i svim osuđenicima, koji nisu osuđeni baš na smrt, da 
se kroz tri dana prije i tri dana poslije svečanosti, slo- 
bodno kreću po gradu. Prema drugoj nekoj povelji nalaže 
se opet knezu, obojici gradskih sudaca, svim vijećnicima, 
bilježnicima, ljekarnicima i sličnim osobama, da na dan 
svečanosti pridonesu žrtvu u obliku voštanice, s kojom u 
ruci moraju pratiti svečevu glavu kroz grad, a poslije op- 

hoda dužni su voštanicu ostaviti u crkvi. Veličina i težina 
voštanice bila je odmjerena prema staležu pojedinca, a 
onom, koji tu svijeću ne bi donio, prijetila bi novčana 
kazna. 

Čudnu povlasticu uživao je admiral »bokeljske mor- 
narice«, Mogao se poslije završenog čašćenja kod kneza, 
kod sudaca i časnika mornarice pojaviti u tim kućama, pa 
plesati oko stola, pri kojem se održavala gozba, i odnijeti 
sve ostatke, S jednim dijelom tih poslastica gostio bi se 
nekoliko dana, dok bi veću polovicu prodao i za dobiveni 
iznos kupio kakvo dragocjeno posuđe za koju crkvu ili 
samostan. 

Ozbiljniju i ljepšu povlasticu imala je cijela »bokelj- 
ska mornarica«, a sastojala se u pomilovanju jednog na 
smrt osuđenog čovjeka, ako njegov zločin nije bila vele- 
izdaja ili provala u blagajnu. Jedamput su odbili po »bo- 
keljskoj mornarici« predloženo pomilovanje, i to iz držav- 
nih razloga. Tada je »bokeljska mornarica« posebnom la- 
đom poslala izaslanstvo k senatu, i tako dugo, dok se ti 
ljudi nisu vratili s pomilovanjem, mornarica se ustručavala 
skinuti svoje stjegove sa stupova i proglasiti svečanost za- 
vršenom. 

Kroz gotovo tisuću godina slavila se ta svečanost; go- 
dine 1809, je dokrajčena konačno zauvijek, Poslije su još 


više puta pokušavalo nanovo uvesti svečanosti »bokeljske : 


mornarice«, ali je s teškom mukom pošlo za rukom samo 
to, da su ih dva, tri puta »galvanizirali«. 
* * * 

Nadam se, da mi Kotorani bar to ne će prigovoriti, što 
je neki mladi svećenik duhovati lica, koji je Zadranina 
pratio u relikviarij, prigovarao svima strancima bez raz- 
like, koji bi rolazili u Kotor: — Ostajete samo dva sata, 


a onda pišete o strahotama Kotora! — Pogledao me je' 


pritom, s umolnim i uvjerljivim pogledom, — Bit ćemo 


tako zahvalni svakom, koji bude nešto lijepo rekao o našem 


gradu. Ljudi se uvijek tuže, da ovdje tako često pada kiša, 
Uvjeravam vas, da ovdje nema više kiše, nego negdje dru- 


128 





gdje. — Ostala gospoda živo su mu povlađivala, Bezazleno 
i skromno pogledala sam kroz prozor, a vani — lijevalo 
kao iz kabla. — O, danas je jedan od onih iznimnih dana, 
kakvih ima svagdje — uvjeravali me svi nazočni gotovo u 
isti mah, 

ko * 

Ali sunce može ipak sjati? Pa, naravno! Mogu posvje- 
dočiti, da sam u Kotoru ipak vidjela sunce. Izlazilo je u 
devet, zalazilo u pet, ali je ipak sjalo. Od onih sedamnaest 
dana, što smo ih proveli u Kotoru, nabrojila sam deset 
sunčanih. Nije doduše uvijek bilo sasvim jasno i čisto 
sunce, ali je ipak bilo sunce. 

Sedamnaest dana? Da, punih sedamnaest dana, a 
svaki od punih dvadeset i četiri sata boravili smo u Kotoru. 
Strašno je to, ali je istina. Htjeli, ne htjeli, morali smo. 
Poslije podne onog »iznimnog« dana još je uvijek »iznim- 
no« pljuštilo s neba na krovove, a moj muž i ja imali smo 
ospice. 

Poslije tri dana prestala je kiša, ali naše ospice bile 
su još u svom najljepšem crvenilu. Bože, kako li je božan- 
stveno lijep bio taj izlet u Kotor! Mračna soba, koja je 
za vrijeme kiše podsjećala na podrum, Posvuda se čula 
dječja vika i galama — u Dalmaciji uživaju djeca neogra- 
ničenu plućnu slobodu — i, mala i velika, sva, koja mogu 
i vole vikati, viču. Sad bura, onda opet tutnjava grmlja- 
vine, Kruh kiseo, voda slana, vino gorko. Lokanda, koja 
ima osobitu strast za celer i biber. I nikakvih knjiga, a usto 
ospice! 

* X * 


Šteta, što je društvenost u Kotoru tako slabo razvi- 
jena, jer Kotorani za to zaista imaju talenta: prijazni su, 
iskreni i povjerljivi, i mi smo im zahvalni zbog velike nji- 
hove susretljivosti. Na drugom katu naše kuće stanovala 


je majorica Angermayer, u Kotoru kao kćerka iz stare gro- 


fovske kuće Burović, od svih zvana grofica Bijanka. Tek 
što je doznala, da smo bolesni, došla je bez ikakvih cere- 
monija. I gospodin Catelano doveo mi je svoju: ženu. Sa 

svih strana.stizavale su nam poruke i ponude, da će nas 
vrlo rado upoznati s ovom ili onom porodicom. Gospođu 
Petranović nisam često viđala, jer je također bila bolesna. 
Kadgod je došla, pratio ju je njen muž, koji je upravo 
pisao svoju ilirsku povijest književnosti, a koji je dobro 
vladao njemačkim jezikom i dao nam mnoge važne upute 
i savjete. Obećala sam mu, da ću biti zahvalnija od našeg 
zemljaka i preteče Kohla; njemu je gospodin Petranović“ 
još mnogo više pomogao, a Kohl nije nigdje ni njegovo ime 
spomenuo. Gospodin Doimo,“ kojega se i Marmier“ sjeća 
u svom opisu putovanja na Lovćen, kao vrlo ljubazna čo- 
vjeka, također me je pohodio; pokušao me nagovoriti, da 
ostanem još jednu sedmicu u Kotoru, jer ću tek sada, po- 
što sam ozdravila, pravo moći uživati u ljepotama njihova 
grada, No ja sam u Kotoru osjećala neki strah i tjeskobu; 
htjela sam otići što prije. — A dođem li ikada, od svoje 
volje, opet ovamo — rekla sam gospodinu Doimu — onda 
svaki ima pravo, da me objesi nasred trga. 


»SPRAVA« 


Jesen je u Dubrovniku vrijeme povratka, baš kao u 
svima velikim gradovima. Bonda se vratila sa svoga pla- 
ninskog vrhunca iz Konavla, porodica Auerhammer iz Hr- 
vatske, podmaršal Gerlitzi iz Madžarske. Njegovu dolasku 
veselile smo se najviše mi žene, u prvom redu, jer je bio 


| 54 Božidar Petranović (1809-1874) izdavao je u Zadru »Al- 
manah« (kasnije je prozvan »Magazin«, u kojemu je objavio 
svoje izvorne radove kao i prijevode iz talijanske i francuske 
književnosti. G. 1848. ipabran je u Kninu za zastupnika u bečki 
državni sabor, Bio je osnivač i prvi predsjednik »Matice Dalma- 
tinske«. Po nalogu austr. ministarstva pravosuđa preveo je 
»Austrijski građanski zakonik« na hrvatski, 

35 Gospodin Doimo bio je »Circolo« (kotarski zpretstojnik). 

€ Marmierovu djelu je naslov »Lettres sur I Adriatique et 
le Montćnegro, par Xavier Marmier de I Academie Francaise«, 
Paris 1853, 2 sv. izd. 1883. a preštampano je iz Revue Contem- 
poraine, 1853. - 

vrlo ljubazan, a onda, jer nam je iz Beča donio rukavica, 
U Dubrovniku nije bilo dobiti poštenih rukavica, i zato je 
galandni podmaršal ponio ih sa sobom pola tuceta kao 
uzorke, po kojima je u Beču od svakog para dao načiniti 
čitavo tuce. Ako sada još dodam, da je donio sa sobom 
mnoštvo novih knjiga, koje je s najvećom liberalnošću 
dijelio lijevo i desno, onda ćete shvatiti, kakav je važan 
timniji znanci, Vidjevši naše bijedne izraze lica, nisu se 
sasvim mogli svladati, a da se ne nasmiju, no ipak moram 
se vratili s nekog puta, pa tako su i k nama došli naši in- 
događaj bio njegov povratak, E 


U Dubrovniku je običaj, da svi pohode one, koji su 
biti pravedna i reći, da su prema nama pokazivali mnogo 
sućuti, ' 

Među prvima, koji su nas pohodili, bio je grof Luka 
Sorgo."" On je još sjedio-u Vijeću, nosio vlasulju, a za 


vrijeme ulaska Francuza bio je guverner u Stonu, Sada se 


bavio književnošću, dramatizirao domaće sujete, a osobito 
je rado i dobro pjevao epigrame, od kojih je jedan i meni 
posvetio. U času, kad je došao k nama u pohode, upravo je 
siktao od bijesa zbog Tommasea,* I na nas, revolucionarnu 
djecu protuzakonske književne sadašnjosti, ostavila je 
lojalnost toga književnog legitimista dubok i čudan dojam. 
Možda će netko pitati, zašto Luka Sorgo nije već prije iza- 


87 Luka Sorgo-Sorkočević (1776-1865) bio je jedan od po- 
sljednjih prigodnih latinskih pjesnika Dubrovčana 

88 Nikola Tommaseo, * 9. X. 1802. u Šibeniku, Svršivši u Pa- 
dovi prave nauke živio je u Milanu i Firenci, gdje je surađivao 
u znamenitoj »Antologiji«. Radi svojih članaka morao je €. 1833, 
u progonstvo u Francusku, G. 1838. je pomilovan pa se nastani 
u Mlecima. Početkom g. 1848. bio je bačen u tamnicu, jer je 
sastavio peticiju za autonomiju lombardsko-mletačkog  kjraljev- 
stva. Za vrijeme revolucije bio je ministar nastave, Kada je 
austrijska vojska ponovno ušla u Mletke, pobjegne Tommaseo na 
Krf. Kasnije se preseli u Torin, a g. 1859. u Firencu, gdje je ostao: 
sve do svoje smrti 1. V. 1874. Na hrvatskom jeziku napisao je 
g. 1841.42. »Iskrice«, Na talijanskom jeziku napisao je preko 
250 radova, 

zvao ovog »Dalmatinca«, koji nije imao nikakva stranog 
poštovanja? Pa, Bože moj, samo iz razloga, jer su mu 
»certe prose d'un certo Tommaseo"« tek prije godinu dana 
pukim slučajem došle pod ruku. U takvim se sitnicama 
očituje čitava jedna kulturna epoha, 

Kad u dolini Omble zapitate, kome pripada ona vila, 
pred kojom se širi krošnja jedine palme u čitavom onom 
kraju, odgovor će sigurno glasiti: — Čovjeku gordom i ple- 
menitom. — Pod tim imenom poznat je u cijelom Dubrov- 
niku grof Vladislav Gučetić," i teško da bi se za njega na- 
šao karakterističniji naziv. Upoznali smo ga pred kavanom; 
moj muž ga je pohodio, i sada se grof Vladislav već na- 
lazio u svojoj vili s palmom. Odande nam je napišao pismo, 
pravi uzorak patricijske i dostojanstvene uljudnosti, a u 


kojem nas je na najljubazniji način pozivao, da dođemo > 


k njemu. No prije no što smo se mogli odazvati njegovu 
pozivu, grof se već bio vratio, i jednog podneva pojavio se 
kod nas, kad smo upravo na svome bijelom, drvenom stolu 
jeli svoj skromni objed. Nije se dao smesti, niti je nas 
smetao, već je sjeo pokraj mene na modre platnene jastuke 
na trskom opletenoj klupi, koja nam je zamjenjivala divan, 
i tako smo počeli čavrljati, Govorio je francuski; upravo 
sam ga htjela pitati, kako je dugo boravio u Parizu, kad 
mi on sam reče, da nikada nije bio izvan okolice Dubrov- 
nika. Dubrovnik je dobro odgajao svoje patricije, Grof 
Vladislav bio je i odveć svjetski čovjek, a da bi glumio 
ulogu skromna čovjeka; sam je priznao, da dubrovačkim 
plemićima nije bila potrebna kakva druga škola. — To 
što danas od nas još vidite — reče on — to su kao one 
mrvice vašeg objeda, — Ali po tim mrvicama se vidi, kako 
je dobar morao biti taj objed — glasio je moj odgovor. A 
tako je i bilo. Često sam znala reći, da će mi troje nedo- 
stajati, kad jedamput odem iz Dubrovnika: more, trhonoše 
i karakteri. ' 

39 »Stanoviti spisi nekog Tommasea«. 

40 Vladislav Gozze-Gučetić, potomak jedne od najuglednijih 
dubrovačkih patricijskih obitelj. 

Zatim se vratio barun Getaldić,“ kojemu je u Vene- 
ciji umro sin, i zato nije više mogao ondje izdržati. Barun 
je bio dobar latinski pjesnik, koji je štaviše i svoj dnevnik 
pjevao u distisima, I on mi je, poput grofa Sorga, iskazao 
čast i posvetio mi jedan epigram. Zacijelo spada među zna- 
čajnije znamenitosti Dubrovnika, da ondje žena može još 
dan danas biti cpjevana na latinskom jeziku, 

Bila je već kasna jesen, no ipak je vrijeme bilo često 
još vrlo lijepo, i samo smo katkad imali oluju. Smokve i 
mimoze odbacivale su pomalo svoje lišće, ali su ruže na- 
novo, svježe i veselo, počele cvasti, 

* *& Ed 


U to smo vrijeme imali prilike prisustvovati jednoj 
»spravi«, Samo u Dubrovniku uobičajena je ta čudna sve- 
čanost, i to prilikom odlaska koje služavke, koja je odre- 
đeni broj godina služila kod jedne porodice, Za vrijeme 
svoje službe prima ona od svojih gospodara svu odjeću, a 
katkad i napojnicu, ali plaća joj se čuva i predaje tek uoči 
njena odlaska, Već prema tome, da li se bolje ili lošije 
vladala, prima veće ili manje darove, A i pojedine prijate- 
ljice takve kuće, koje gospodarica lično pozivlje na tu sve- 
čanost, daruju služavku većim ili manjim svotama novca. 


Otkad se odnos između gospodara i posluge moderni- 
zirao, t. j. pogoršao, »sprave« su postale vrlo rijetke, i ja 
sam smatrala jednom bonne fortune, kad mi je Anica ja- 
vila, da će se kod gospođe Drobac slaviti »sprava«. 
Gospođa Drobac stanovala je baš pod nama, a bila je jed- 
na od najljepših žena u Dubrovniku, Poslala sam Anicu, 
da je pita. Odgovor je glasio, kako sam i očekivala, i oko 
pet poslije podne pošli smo u susjednu kuću. 

U predvorju su stajale dvije košare, koje su bile oki- 
ćene maslinovim lišćem i vrpcama. Ta je »roba« bila samo 
posuđena iz dućana i morala se poslije svečanosti vratiti, 


41 Barun Vlaho Getaldić - Ghetaldi bio je dugi niz godina 
gubernijalni predsjednik Dalmacije. Pjevao je latinske pjesme, u 
glavnom; prigodice, od kojih su nekoje i štampane. 

U tim košarama donijela je rodbina djevojke darove za 
gospodare: pečenog odojka, pečenog ovna, jednu šunku, 
dva krčaga kiselog mlijeka, koje se u Dubrovniku jede baš 
kao i kod nas sa šećerom i mrvicama od kruha, zatim veliku 
bocu malvazije, manju bocu rakije i veliki kolač. 

Gore u sobi bilo je veliko komešanje dama i sluškinja. 

Dame su došle, a da i nisu bile pozvane, jer gospođa Dro- 
bac nije bila zadovoljna sa svojom djevojkom, pa »sprava« 
nije bila tako svečana. Utanačenje je glasilo na deset go- 
dina, no djevojka je bila tako nesnosna, da je porodica pri- 
redila »spravu« za čitavu jednu godinu ranije, samo da bi 
se riješila svoje sluškinje, Te su se prilike donekle odrazile 
i na samoj svečanosti, 

Djevojčina plaća, 130 forinti, bila je izložena tako, 
da su svi komadi novca bili zabodeni u dvije pozlaćene 
voštane glave, koje su po obliku naličile raspolovljenim 
bučama, U jednoj manjoj takvoj glavi bila je zabodena 
maslinova grančica, na kojoj je visjela ogrlica, jedan par 
naušnica od koralja, srebrn napršnjak i isto takav meda- 
ljon sa slikom majke Božje, Na stolu su ležala sukna, 
rupci, čarape i slično, a u jabukama su bili zabodeni nov- 
čani darovi dama, koje su došle na tu svečanost, 


Onda se pojavila djevojka i kleknula pred majkom | 
svoje gospodarice. Stara je dama na to umočila maslinovu 


grančicu u svetu vodu i poškropila djevojku i darove, 
Davši joj nekoliko dobrih savjeta za život napokon ju je 
blagoslovila. Otac djevojke sjedio je za vrijeme te cere- 
monije svečano i ukočeno kraj svoje sestre, 

Za doba republike djevojke su smjele primiti službu 
samo u kući gospodara, na čijem su imanju njeni roditelji 
živjeli kao seljaci. I zato je u otmjenim dubrovačkim ku- 
ćama sve vrvjelo od djevojaka, i svaka je imala svoje po- 
sebne dužnosti, no razumije se, da je i plaća bila vrlo 
mala: tri dubrovačka dukata. Djevojka je morala i sav 
novac, što ga je dobila kao napojnicu, predati svojim go- 
spodarima na čuvanje, Nije smjela nositi drugih haljina 
od onih, koje su joj gospodari davali, a ako bi se samo 

jedamput prije »sprave« teže ogriješila, ili samo za jedan 
dan ranije otišla, nego što je bilo prilikom nastupa službe 
ugovoreno, izgubila je pravo na »spravu« i primila na od- 
lasku samo svoju plaću. 

EG * * 

Jedno znam: kod mene se ne će slaviti nikakva »spra- 
va«, pa makar ja ostala u Dubrovniku i sto godina, Anica 
i ja rastale smo se po uzajamnom dogovoru, a taj je rasta- 
nak bio upravo šaljivi pot-pourri vike i ljubaznosti, gru- 
bosti i pokornosti, kako je to već uobičajeno pri svakom 
odlasku ne samo u Dubrovniku, nego po cijeloj Dalmaciji. 

Ostali smo doduše sasvim sami u velikoj kući, i morali | 
dva dana prati suđe, dok nismo našli neku metlu u žen- 
skim haljinama, koja bi dva put na dan dolazila k nama, 
ali i to je bilo bolje od — Anice. Bojala sam se tog stvo- 
renja, jer Anica me je sasvim demoralizirala i tiranizirala, 
dok se njoj čililo, da mi nju mučimo, jer je morala dvaput 
na dan za nas kuhati, Plakala je gorke suze nad svojom 
teškom sudbinom, koja ju je prisilila, da tako mukotrpno. 
radi. I zato smo je rado pustili, da ode u službu nekom 
župniku, koji ju je mogao primiti kao praktičnu vježbu za 
evanđeosku strpljivost, a mi smo se opet vratili svojoj 
»Kruni«, : 

Ne mogu baš reći, da nas je »Kruna« sada bolje hra- 
nila, nego prije. O, nipošto! Gladovali smo usrdno, ali smo 
se već bili pomirili sa svojom sudbinom, pa smo strpljivo 
gladovali. I s nadom na — oštrige iz Stona! 

Dugo ih nije bilo, no napokon su ipak prispjele, a bile 
su osobito ekskvizitne; bile su takve, kakvih uz eleganciju 
civiliziranog života ne dobijete ni jesti, pa ni vidjeti, 

Te oštrige nisu samo sluzave sjenke u rastvorenim 
školjkama, koje prije, no što dođu na stol, prave pomnu 
toaletu, jer su dugo putovale modernim prometnim sred- 
stvima, parobrodom i željeznicom. Ali te kreature u prlja- 
vim školjkama, s kojih se još cijedi voda i na kojima se 
još cakle koraljići, u crnim školjkama, dlakavim od mor- 
ske trave i svijetlomodra sjaja od fostora, — te kreature, 

koje obitavaju zajedno s crvenim morskim paucima, a na 
njima još po koji list mrčike, kojoj su s korjena bile otrg- 
nute, pa dospjele u mrežu, pa u barku, iz barke na trg, 
s trga u košaru, a iz košare na stol, — kreature, iz kojih 
struji kroz sobu miris cijeloga svježeg, slanog mora — to 
su bile oštrige! 

A uz te oštrige boca malvazije iz trideset i devete, to, 
to je bio doručak, kakvog ima samo u Dubrovniku! Malva- 
zije je nažalost ubrzo ponestalo, a oštriga također nije više 
bilo svaki dan. Prvih dana prosinca vratili su se i posljednji 
ljudi s ladanja, pa sam opet mirno sjedjela u svojoj sobi, 
dok je oko mene vladala buka i komešanje, što je uosta- 
lom isto tako dosadno kao što je ugodno, kad mirno sjediš 
u svojoj sobi, a oko tebe sve mir i tišina, 


GOSPA OD MILOSTI 


Crkva Gospe od Milosti leži u maloj uvali, zasađenoj 
vinovom lozom i maslinom. Ružičata izvana, ugodno ukra- 
šena iznutra, s malo povijesti, ali s mnogo zavjetnih slika, 
starih i novih, Na starima je prikazana Gospa — zaštitnica 
u opasnosti — visoko nad olujnim morem i brodom, koji 
strada, na novima je prikazano samo olujno more s bro- 
dovima — opasnost, a bez zaštitnice. Da li se vjera sad 
stidi vjerovati, a zahvalnost reći »hvala«? No ima nekih, 
koji se ne stide ni svoje vjere, ni svoje zahvalnosti, a to 
su Konavljani, obožavatelji Gospe. U dupko punim bar- 
kama plove ovamo prijeko, pa onda bosonogi prolaze kroz 
grad i preko Pila, kraj Bellaviste i onda dolje putem lijevo, 


što se vijuga u dolinu, Uzduž obiju strana puta divlje rastu 
mirta i vrijesak, i čovjeku je, kao da se nalazi duboko 


usred planina, daleko od gruških maslinovih šuma. Podno 


crkve, usred vinograda, koji joj pripadaju, leži vojničko. 


groblje. Mnogi su vojnici našli ovdje svoj grob, jer vrući 
zrak Dalmacije nije za sinove zelenih austrijskih bregova. 


U samoj crkvi nalazi se samo jedna grobnica — jedne žene, 


dobročiniteljice, jedne Boždari-Bona, 

Jedne večeri u rujnu sjedjela sam s kontesom Bon- 
dom na kamenju, koje je u polukrugu ležalo na maloj 
čistini, Bilo je uoči male Gospe. Pred nama su polako od- 
micali pobožni vjernici, hodočasteći do Gospe od Milosti, 
Desno se crnila Petka, a iza njenih lijepih krošnja gasile 
se posljednje zrake užarenog sunca, koje je zalazilo, Mladi 
mjesec bijelio se nad tamno modrim morem, koje se ne- 
mirno bacalo u zalive, Srđ se blistao zagasitim sjajem, a 
iza Dubrovnika cijeli je kraj nestajao u magli. 


Znala sam, što me je privuklo amo prijeko: tamo, u 
jednoj siromašnoj kući bila je othranjena moja mala dje- 
vojčica. Došla je na svijet, kad su cvrčci zrikali ispod mi- 
moza, kad su dugi, zlatni i vrući dani lebdjeli između 
modrog neba i modrog mora, U času kad se je rodila, pro- 
lazili su tamo dolje na cesti »lovci«, a glazba je svirala 
pogrebnu koračnicu, koja je uvijek pratila mrtve vojnike 
do Gospe od Milosti. Sedam mjeseci kasnije, kad je ispod 
maslina procvalo prvo proljetno cvijeće, opet su nosili ma- 
len lijes do Gospe od Milosti — nosili su moje dijete na 
posljednji počinak, 

Krstili smo je Maria dei dolori. Zora Dolores napisano 
je na križu od bijela korčulanskog mramora na njenom 
grobnom humku. Zora znači izlazak sunca, Dolores — tako 
sam nazvala svoje dijete — još prije, nego što se rodilo. 
Dolores — puna boli — za mene je to i bila. Zora, koja 
nije zarudila, 

Umrla je, kao što bi djeca uvijek morala umrijeti — 
nečujno, spokojno, bez boli. I dobro je bilo tako, Bez gri- 
jeha, bez patnje, biti ljubljen i oplakivan — zar ima nešto 
ljepše? Životna borba nije tako lijepa, i oni, koji su prije 
borbe pošli na počinak, ne smiju zaviđati onima, koji su 
ostali, da se i dalje bore. Zorica je bila već od početka 
svoga kratkog života ozbiljna i mirna, a bit će da joj se 
dugo putovanje, na koje su se njeni roditelji s njom spre- 
mali, nije sviđalo; htjela je ostati, gdje je i bila. I zato 
je legla, da spava, A njen kum Luigi Serragli otpratio ju 
je na posljednji počinak, i grof Luka Sorgo spjevao je 

epigram povodom njene smrti, kao što je spjevao epigram 
i prilikom njena rođenja. ob 
Marko mi je rekao, što mu je neka žena pripovijedala, 


kako je Zorica bila lijepa. U jednoj ruci cvijećem okićena 


svijeća, u drugoj stručak ruža i ljubica, na glavici vijenac 
od bijelih ruža, a haljinica bijela i ružičasta, Bila je Du- 
brovčanka. Ostala je Dubrovčanka i u smrti. 

Zori sam spjevala mnoge pjesme. Kitim svoje dijete 
pjesmama — kao cvijećem. Voljela bih, da je mogu sa- 
svim pokriti cvijećem i pjesmama. Kad god bi olujni vjetar 
tako hladno zapuhao, uvijek sam se bojala, da joj u 
zemlji ne bude hladno, 

A sada — dvije su godine prošle od tog vremena! 
Ima boli, koje vječno traju, jer su duboko urezane u duši, 


POSLJEDNJI ZBOGOM 


Kako je teško s bolešću i žalošću izdržati u stranoj 
kući, to sam opet jednom gorko iskusila, možda s mnogo 
većom gorčinom, nego ikad dosada, Već osam dana poslije 
smrti moje male sunulo je kapetanu u glavu, da upravo 
ispred mog prozora dade kopati čatrnju, Nije nipošto bilo 
pravo vrijeme za takav posao, no čovjek je sebi utuvio u 
glavu tu »fantasiu«,“ kako bi uljudni Dubrovčani rekli, pa 
je morala biti i izvedena. Po cijeli sam dan slušala udaranje 

“ motike o tvrdu i otpornu zemlju, a baš taj, zvuk nisam ni- 
kada mogla podnijeti, pa ni onda, kad sam bila zdrava, 
Zacijelo nisam nikad teže trpjela, nego tih posljednjih 
sedmica svoga boravka u Dubrovniku, i to jedino zbog te 
nesretne kapetanove »fantasie«, Uzalud su ga naši prija- 
telji molili, da bar na osam dana prestane; odgovorio je 
— a to je za Dubrovčanina nešto sasvim nečuveno — 
upravo neuljudno, Poslije devet mjeseci uljudnosti sada 
je, u desetom, najedamput postao neuljudan —a zašto? 
Našim je prijateljima odgovarao na sva njihova prigova- 


42 Mušica, hir, 

ranja: da bi nas otjerao iz kuće. No to mu nisam vjero- 
vala, Ta valjda baš ne bi bio izabrao te dane, kad sam od 
tuge bila sva skršena, Sam je sebe prikazao gorim, no što 
je uistinu bio; bila je to samo njegova »fantasia«, koja se 
poslije iskristalizirala kao prkos, ' : 

Tek sada sam pravo vidjela, kako su svi bili prema 
meni prijateljski raspoloženi, Netko bi dotrčao i izjavio, 
da pri takvom vremenu smiju samo kozaci putovati, te da 
će nam bezuvjetno naći drugi stan, i opremiti pokućtvom. 
Grof Niko Pucić tražio nam je kuću kod vodovoda, a dobra 
Bona došla je, da mi ponudi svoju ladanjsku kuću u Gružu, 
gdje sam na dan našeg dolaska ubrala nekoliko ruža. No 
ja sam se svima zahvaljivala i čvrsto ustrajala u svojoj od- 


luci, da otputujemo. Bilo me je strah u Dubrovniku; ja 


nisam mogla preboljeti smrt svoje male, dokle god sam 
ostala u mjestu, gdje sam je izgubila. A onda se od nepre- 


. stanih živčanih poremetnja razvio u meni toliki strah pred 


potresom, da sam često usred pisanja pogledavala gore, 
ne će li mi se možda strop srušiti na glavu. Za vrijeme 
zime učestali su udarci i često su se od oscilacija zatresle 
naše postelje. Sve to sam proživljavala sada naknadno 
s nesavladivom tjeskobom. Bila je to velika slabost, ali 
nisam naprosto imala više otpornosti, Inače se ja ne obi- 
čavam prepuštati strahu, no u to vrijeme nisam imala više 
snage za bilo kakvu borbu, i zato sam htjela otići. 

Pohodili smo još odaje palače i neke preostale tam- 
nice. Ne mogu reći, da smo nešto vidjeli; pohodili smo — 
prolaznost, 

Katedralu i relikvijarij pokazao nam je monsignore 
Rocci,“ Relikvijarij je otmjena kapela, koja pokazuje svoje 

43 Antun Ročić-Rocci, vojnički svećenik u Dubrovniku. Pje- 
vao je prigodne pjesme na hrvatskom i njemačkom jeziku. Napi- 
sao je molitvenik »Duh kršćanaski očitovan u molitvah«. Osim 
toga izdao je Hidžin prijevod Horacijevih oda (>Q. Horacia Flaka 
piesme liričke, prevod Jurja Higje dubrovčanina«). Đuro Hidža 
(1752-1833) bio je liječnik u Dubrovniku, A uz to se mnogo 
bavio pjesništvom, Prevodio je Vergila, Horaca i druge latin- 
ske i grčke pjesnike, 


blago, izloženo na crvenom baršunu. Glava sv, Vlaha na- 
lazi se u prekrasnoj zlatnoj posudi, ukrašenoj bizantskim 
radom; jedna ruka u sličnom omotu, a druga u omotu od 
izrađenog srebra, U lijepoj srebrnoj škrinji nalaze se po- 
voji Spasitelja, I stari biskupski štap još postoji, a isto je 
tako lijep kao što je i težak, Blago Gospe, koja se nalazi 
nad jednim oltarom u katedrali, sadrži prekrasno biserje. 

Kao najveća znamenitost mogu se tu smatrati vrč i 
plitica, iz kojih je Dubrovnik ponudio dobrodošlicu Sigis- 
mundu Madžarskom. Čovjek se mora čuditi i diviti, gleda- 
jući, s kolikom su dražešću i maštom ovdje već koncem 
četrnaestog stoljeća izrađivali zlatarske umjetnine, Ukrasi 
na oba komada sastoje se od lišća, vodenih životinjica, 
guštera i lepršavih vlati, Ništa ne bi moglo biti jednostav- 
nije i poetičnije, a u isti mah tako istinski prirodno, 

Na groblje smo se odvezli jedne od posljednjih večeri. 
Serragli nam je pribavio ključ. Jadni mali grob bio je još 
sasvim pust. Uzela sam grudu zemlje, jedino, što mi je 
moglo ostati od moje male, koja je kao san prolebdjela 
kroz moj život, Onda sam to tužno mjestance okitila granči- 
cama lovorike i mrčike — htjela sam po posljednji put 
okititi svoju malu. 

Drugog dana slijedio je rastanak za rastankom, a to 
je uvijek tužno. Usto je tramontan — vjetar mrtvih — 
hujao preko planina sve do nas, Napokon nam se Dubrov- 
nik učinio bezbojnim i blijedim, 

One večeri, kad smo otputovali, bio je ples. Rekli smo 
zbogom gospi Ani, prije no što je pošla na svoj svagdašnji 
razgovor. Došao je još i Serragli — prvi i posljednji Du- 
brovčanin, koji nam je pružio ruku, 

»... Ja sam kao suncokret: moram se 
okrenuti prema sunci Od jakosti sunca 
zavisi moja snaga. Svake godine nešto me 
vuče u zemlju sunca, u Dalmaciju. I to 
je kao hodočašće, da u svijetlu i toplini 
izliječim strah i tugu...« 


(H. Bahr: »Dalmatinische Reise«) 


Napokon sam u Gružu, napokon sam u kolima. I ja 
znam: sada, samo što još nismo, odmah ćemo biti na visini, 


lijevo golo brdo, desno tamna šuma i pod golim agavama. 


uskipjelo more, — još malo, i bit će opet kao nekoć, još 
samo malo, i san će postat java, i bit će proljeće, jer ovdje 
je uvijek proljeće, i ja ću se naći usred proljeća, a iz usi- 
janih vrtova domahivat će bademov bijeli cvijet! Moja 
nestrpljivost jezdi, a kljusad tako sporo odmiče! Ne mogu 
dočekati! Proći kraj žute vojarne, gdje vježbaju vojnici 
— za mene je čitava vječnost, napokon smo ipak na visini! 
Na visini između brda žarkih, šarenih boja i tamne šume, 
a nad bljeskavim morem! I još uvijek ne mogu sasvinr 
vjerovati, da će sve to opet biti moje! No ipak je tu, sve 
je još tu, brdo i šuma i more i naherene agave nad ponorom 
i u vrtovima blistava bjelina bademova cvijeta i čitavo pro- 
ljeće! A ja samo mirno sjedim i ne shvaćam, I neprestano 
uvjeravam sam sebe: Pa, što ti je? Ta znao si, i zato ne 
budi lud! Ne plači, ne luduj! Ali ne, ne, ništa nisam znao! 
Sve je još, kao što je nekoć bilo, no meni je, kao da je 
sve to po prvi put! 

Sad sam opet na trgu pred Pilama, pod platanama i 
dudovima. Lijevo tamo nad kućama, sasvim gore sa sivog, 
tek tu i tamo pošumjelog krša Srđa gleda zastrašenim 
okom žuto-bijela utvrda Imperial, Preda mnom gradske zi- 

dine, koje se prema sjeveru uspinju do Minčete, a prema 
jugu spuštaju po strmim liticama do pomorske utvrde 
Bokar. Te su zidine sad sasvim kišovito-sive, sad opet 
svjetlucaju bjelkasto, ovdje kao rđom poprskane, ondje 
opet pocrnjele od vlage, a požutjeli sveci kriju se u svojim 
udubinama. Iz divlje obraslih jaraka strše srebrnasti 
jablani, zeleni borovi i tamne lovorike, Sa terase između 
mornarske škole i male kavane _K nadvojvodi Fridriku, 
pogled je dolje na more. Lijevo zidine i Bokar, desno na 
strmu grebenu Lovrijenac, u zalivu još jedna sasvim uska 
i strma pećina i kraj nje nizak, širok prud, a na sve te 
kamene šiljke, oštrice i zupce ruši se more, koje bruji, buči 
i vri, ' 
Preko mosta, kroz vrata u zidu, čovjek ulazi u pred- 
ziđe, koje se pod strmim stijenama, u lakom luku, rastvara 
u još jedna vrata, Crno-žuta krila u čudnom su kontrastu 
s ovom herojskom impresijom; a čudno je i to, kad more 
tutnji, a najedamput truba zasvira neki signal, No sada, 
kad stupiš iz tih drugih vrata, od divljenja usporuješ ko- 
rak, pa stojiš i gledaš: ravna, ne odveć široka, prkosna 
ulica sa čvrstim, za obranu podobnim i odlučnim kućama; 
i svaka od tih kuća, što se smeđe cakle, i žuto su išarane, 
a sazidane od kamenih kocki, spremne za borbu i oboru- 
žane, svaka od njih stoji gordo sama za sebe, svaka jedno 
tri koraka podalje od druge, tako da posvuda nastaju uske 
uličice, koje se onda, lijevo i desno stepenicama uspinju 
na brijeg. To je, od Pila pa do Ploča, velika ulica Du- 
brovnika — Stradun. Nema pločnika. Sve same velike kva- 
dratne ploče. Čovjeku je, kao da stupa kroz dugu usku 
dvoranu i sve mora misliti na Markov trg. Kao da je to neki 
uzani, pritiješnjeni Markov trg, borbama dobiveni Markov 
trg, koji još uvijek drži oružje u ruci, Plesna i mačevalačka 
dvorana u isti mah, spremna za slavlje, spremna za boj. 
Život klikće, ali na svakom uglu stoji smrt. 


Kuće su niske, Na kat i pol. Dolje obično četiri okrugla 
luka i dućani; gore četiri prozora s bijelo ili zeleno obo- 
jenim kapcima; a prozori u katu naviše za dvije su trećine 

manji od onih ispod njih, I sve to vrlo staro; ali je sačuvalo 
mladost, Sve svijetlo i čisto, Sve veselo i snažno. Da te i 
zavezanih očiju odvedu u tu ulicu, ipak bi osjetio njen 
sjaj. A kad bi stranac ovdje pao iz kakva zalutala balona, 
sigurno bi upitao: — Molim vas, u kojoj sam to republici? 


Nerazjašnjeno ostaje samo to, zašto ovdje mislimo, 
da se nalazimo u nekom velikom gradu! Strme uličice, 
lijevo i desno, uzbrdo i prema jugu, podsjećaju sa svojim 
šarenim krpama na neko talijansko selo. Ali na Stradunu 
se osjećamo u velegradu. Ovamo struji zrak velikoga svi- 
jeta. Tu je prošlost tako čvrsto ostala u zraku, da se uvijek 
još posvuda osjeća dah povijesti; i grčki i bizantski i mle- 
tački sjaj govori kraljevskim glasovima iz svega ovog ka- 
menja. Nekoć je ovaj grad slao svoju robu u brda i preko 
mora u daleki svijet; Karlo V, bio mu je isto tako sklon 
kao Cromwell, i papa i sultan iskazivali mu svoju naklo- 
nost, Sve je to prohujalo, no grad Dubrovnik stoji, 

e * * 


A navečer sjedite u ovom mirnom svratištu »Impćrial« 
za table d'h6te, Miris narcisa struji kroz svijetlu dvoranu. 


. Neka stara gospođa, mirna, sasvim bijela lica, donijela je 


sa sobom to cvijeće, stavlja ga na stol i nježno ga gladi. 
I sva blažena veli: — Sve već cvate! Bečanin, koji sjedi 
nasuprot njoj, kaže: — No, da, to je istina, ali morali bi 
maslac naručiti iz Schardinga, molim vas lijepo, iz Schar- 
dinga u Gornjoj Austriji! — Stara gospođa s finim i tako 
milim licem prestraši se i sva zbunjena pogleda u bijelo 
cvijeće, kao da je ono nešto skrivilo, I svi za stolom 
umuknu, Narcise mirišu, svijetlo se blistavo odrazuje na 
čašama. Onda najedamput zatrubi mladenački glas: — 
Hoćete li se kladiti, da ćemo za osam dana imati rata? 
Svi posluhnu i gledaju na onu stranu, gdje je dami, koja 
je sjedjela kraj. poručnika s glasom kao u trube, postalo 
vrlo nelagodno pri duši, no ovaj se samo nasmije, i glas 
trube još jedamput zaječi preko stola: — Za osam dana 
bit će rata! Za malim stolom u kutu sjedi mršav gospodin 
u fraku, izbrijana, navorana i žuta lica, a kraj njega egzo- 

tična, napirlitana dama. Sada i oni gledaju ovamo i pri- 
sluškuju; onda se samo pogledaju i nasmjehnu. Ali junak 
s glasom kao u trube osjeća, da ga sada svi slušaju, diže 
čašu prema svojoj susjetki, koja se sva zarumenila, i rat 
ponovno zabruji čitavom dvoranom. ' 

* x * 


Prekrasan dan. Hladno i vedro. Sad je opet — žuti 
$rad na modrome moru. 

Tumarao sam gradom, po crkvama i palačama. Usto 
sam pohodio nekoliko poznatih ljudi. I tako s jednom 
nogom u prošlosti, s drugom u budućnosti. Jer ovdje je 
najčudnije to, da sadašnjosti nema! Posvuda stoji pisano 
“velikim slovima: Nekoć bilo! A u ljudima sve klija i trepti: 
Bit će opet! Ovdje se živi od uspomena i od očekivanja, 
od jučer i sutra, ali danas za njih ne postoji. Mrtav grad 
s još neodređenim gradom u krilu, 

še x šk 


Pred Kneževim dvorom i carinarnicom mogao bih sta- 
jati danima: oni imaju vječni život, Tu je sačuvan be- 
smrtni smisao jednog velikog pokoljenja. 

Često ih uspoređuju s duždevom palačom. Za mene su 
nešto sasvim drugo. Nisu nimalo koketni, ne žele, da se 
svide, ne laskaju, već stoje tu u svojoj snažnoj ljepoti, 
ratoborno okrenuti cijelom svijetu, da mu pokažu, što i 
kako je pravo, i radosna volja, da budu takvi, kakvi jesu, 
smije im se iz njihova gorda izgleda. I opet dolazim do 
spoznaje, da se čovječanstvo dijeli na dvije ljudske rase: 
jedna, koja mora biti ono, što jest, koja ne može ni za- 
misliti, da bude drugačija, kojoj ništa ne treba, jer je već 
sve u njoj samoj, koja ne zna ni za želje, ni za strah — 
rasa sigurnih, osamljenih i nevinih junaka, koji ne znaju 
za pravednost, jer im je savjest jaka, koji traže oko sebe 
zraka i prostora, a ne podnose blizinu; u drugoj su ljudi, 


koji uvijek pitaju, koji vječno sumnjaju u sebe, koji nikad | 


nisu sigurni, koji se stide, što su takvi, kakvi jesu, a žele 
biti drugačiji, koji se boje biti takvi, kakvi jesu, koji se 
«dive svakom, koji je drugačiji, koji zavide svakom, ako je 

drugačiji, koji mole da im se oprosti, a htjeli bi, da se 


drugima svide, — rasa onih, koji su mili, jer se stide, koji 
su samilosni, jer se boje, koji se kaju, jer su zavidni, koji 
traže i lutaju, — rasa onih u sebi bolesnih, loše sanjarskih, 


i sebi samima tuđih grješnika, A između tih dviju rasa, 
između ljudi, koji se dobro osjećaju u svom vlastitom 
bivstvu, i onih, koji strahuju pred svojim vlastitim biv- 
stvom, nikada ne može vladati mir. No šaljivo je baš to, 
što svako znamenje, koje daje od sebe ona prva rasa, ova 
druga odmah prigrabi i stavlja ga kao krinku na lice, 


I ja se bez prestanka pitam: je li Knežev dvor žut, ili 
je smeđ, ili je siv? Vrijeme je ocaklilo staro kamenje sja- 
jem neopisivih boja. Dugo čuvane čipke, kakvih još ima 
ovdje u samostanima na otocima, dugo skrivani pergamenti 
i u prastarim škrinjama izblijedjela misna ruha imaju 
pokatkad taj sjaj potamnjela zlata, Pet snažnih stupova, 
s pet raskošnih glavica, a svaka je od njih drugačija, kao 
da je svaka sama prigrabila za se sve blago čitavoga svi- 
jeta, jer sve je veličanstveno, što može slobodno rasipati 
svoju ljepotu, a bez straha se ono samo ne izgubi, Stojimo 
kao omamljeni pred izobiljem tih bogatih, raskošnih i pre- 
natrpanih detalja, no treba samo ustuknuti korak, dva, 1 
harmonična veselost spaja sve to u jednu cjelovitost, — 
jer ovdje sve služi, i samo jedna jedina velika volja sva- 
čim se poigrava! 


Na ovim kamenim klupama sjedjeli su vijećnici, 
Ovdje je sjedio knez, koji je, izabran samo na mjesec dana 
i ne smijući za to vrijeme napustiti palaču; bio sužanj svoje 
vlastite vlasti, sve dok 1806. godine, kad su Francuzi sta- 
jali pred gradom nije marseljeza odbacila i razbila stari 
zakon. Taj veliki trenutak, kad se je sva prošlost još 
jedamput ovdje sjedinila, no iz čežnje bijednih budućnost 
bila već proklijala, — prikazao je Ivo Vojnović u svojoj 
»Dubrovačkoj Trilogiji« sa strastvenom živošću, a njegov 
brat Lujo u prvoj svesci svoga »Pada Dubrovnika«, 

Carinarnica izgleda sa svojom veselom loggiom i ma- 
lim gotskim prozorima ispod skurilnog svetog Vlaha u 
njegovoj tako graciozno ograđenoj udubini sasvim mle- 
tački. No mladost, od koje se sja, bila je slavenska. Iz- 
gradnja carinarnice završena je g. 1520., a 1521. izašla je 
iz štampe »Judita« Marka Marulića, oca hrvatske knji- 
ževnosti, koji je, odgojen još sasvim u latinskom duhu, bio 
strog učenjak, ali je ipak, od vremena na vrijeme uživao 
u veselim pjesmama na domaćem jeziku. U ono vrijeme 
sva je ovdašnja mladež bila prožeta neodoljivom željom 
prisvojiti sav taj duh novog vremena za svoj rođeni narod. 
Tako je otkriven i materinski jezik, Ova dražesna dogana!“ 
odjekivala je od smjelosti i snage, — jer dolje se nalazila 
kovnica novca i carinarnica, ali gore neka vrst kluba, u 
kojem su se ljubitelji umjetnosti sastajali s otmjenim svi- 
jetom. Tu su zasijedale i obje Akademije, Složnih“ i 
Dangubnijeh.“ Tu se još razlijegala jeka dubrovačkih tru- 
badura, Šiška Menčetića i Džore Držića.“' Tu se po talijan- 
skim uzorima stvaralo jedno posve narodno pjesništvo, 
koje je bilo jače prožeto životom, nego li talijanska poe- 
zija, pokazujući često smioni realizam i vrlo čudnu, pa- 
prenu nestašnost, o čemu svjedoči slavna »Jeđupka« du- 
brovačkog zlatara Čubranovića i pastirske igre Marina 
Držića, Dok se na kraju ne pojavi onaj Veliki, što ubire 
plod davne čežnje, čovjek, koji je ispunio sva očekivanja 
i dovršio djelo — Ivan Gundulić, Od njega je posljednja 


4 Carinarnica. : 

45 Akademija Složnih bila je prvo književno društvo u Du- 
brovniku, Osnovano je u XVI, stoljeću po uzoru na talijanska 
književna društva. 

m 9 Akademija Dangubnijeh osnovana je krajem XVII. sto- 
ljeća a postojala je do g. 1725. U početku joj je bio zadatak 
rad na pročišćavanju jezika, ali su se njeni članovi bavili i raz- 
nim naukama, Kao opozicija Akademije Dangubnijeh osnovana 
je £. 1719. Akademija od Šturaka. 

: 47 Šiško Menčetić (1457-1527) i Džore Držić (1461-1501) su 
najstariji Dubrovački pjesnici, za koje znamo, da su (pjevali 
hrvatski, i ako je sva prilika, da je bilo i starijih pokušaja, 

pastirska igra, »Dubravka«, iz god. 1628., u kojoj se veliča 
sloboda Dubrovnika. I onda je bilo svršeno. 

Na trgu, nekoliko koraka podalje od Kneževa dvora, 
nalazi se njegov spomenik (od kipara Rendića; otkriven 
1893. g.). Zaogrnut dugim plaštem stoji na tome mjestu, 
s pisaljkom u uzdignutoj ruci, spreman da pjeva. Mislim, 
da u životu nije bio tako svečan. A osim toga stoji odveć 
visoko na svome previše u tančine obrađenom i pomalo 
dosadnim reljefima ukrašenom postamentu. Bilo bi mi 
milije, da se nalazi usred ljudske vreve onako, kako je 
prikazan Goldoni u Mlecima — kao da se šeta među svo- 
jim narodom. ' 

*& ke sk 

Na Lokrum! Od stare luke voziš se jedva pol sata, 
Gledajući grad opet mi se čini, kao da ga nisu sagradili 
ljudi, nego da je izniknuo iz zemlje, 

Kad stupiš na kopno, ugledat ćeš bijeli križ, a lađar 
pripovijeda, kako je ovdje nekoć eksplodirao ratni brod 
i spasio se samo jedan jedini čovjek, koji je zbog nekog 
teškog zločinstva, što ga je počinio, sasvim na dnu broda 
ležao u okovima. Uvijek slušam s nekom radošću tu priču, 
jer je moralna. Kako li se je morao veseliti taj bijednik 
radi svog zločinstva i blagoslivljati ga! 

I Rikard Lavljega srca spasio se prilikom oluje na 
tom otočiću. io“ 

Rikard Lavljega srca, car Maksimilijan, prijestolo- 
nasljednik Rudolf! U divljem vrtu neprestano. ponavljam 
ta imena. Ne znam, što zapravo pritom osjećam: to su samo 
akordi, Rikard Lavljega srca, car Maksimilijan, prijestolo- 
nasljednik Rudolf. Iz toga se ne može roditi jasan i odre- 
đen osjećaj. Samo kao kad povjetarac tiho prijeđe preko 
harfe, zabruje oko mene ta tri imena. Rikard Lavljega 
srca, car Maksimilijan, prijestolonasljednik Rudolf, 


Kad se ovdje u samostanu prolazi njegovim sobama, 
iskrsava njegov lik, lik cara Maksimilijana od Meksika. 
Sobe. su sasvim jednostavne, ali u svakom kutu sjedi 
čežnja. A vani perivoj, a prijeko more, sve u neizmjernoj 

samoći, Glasovi vjetra, koji srdito gospodari hrastovima, 
i valova, što stenju i udaraju o pećine, prodiru kroz tišinu. 

Nedavno sam prelistavao onih sedam svezaka, koje su 
ostali od cara Maksimilijana. Crtice s puta, aforizmi, pje- 
sme. Pjesme su osobito loše, Ali iz svega progovara čovjek, 
koji uvijek želi naći nešto veliko i lijepo; i vjeruje, da se 
to može naći, negdje daleko. Uzbuđuju ga ponosita imena 


njegovih pređa, hoće da. se pokaže vrijednim, što je njihov. 


unuk, pa ide u potragu za dostojnom sudbinom. Ganutljivo 
je, kako se uvijek okružuje najplemenitijim, i vjeruje, da 
će se sjećanjem na čine i djela znamenitih ljudi njima pri- 
bližiti. Bio je odveć velik, a da bi se iz daljine mogao diviti 
veličini; htio je, da i on pritom surađuje. No za to nije bio 
dosta velik i samo je žudio za nečim velikim. U njemu 
je bila samo čežnja, I tako je, tražeći svoju sudbinu, na- 
pokon našao samo pustolovinu. To je bila tragedija. 

Car Maksimilijan i carica Jelisava, ta dva velika kipa 
Čežnje, stoje na ulazu naše generacije. Hoće li na našem 
izlazu stajati — Ispunjenje? 

Eo * X 


Razmišljam, zašto ljudi zapravo putuju? Na brodu 
guraju glave skupa i pripovijedaju anegdote, Od vremena 
na vrijeme netko izreče ime kojeg otoka, i onda oni drugi 
pogledaju onamo i vele: — Ah! I brže, bolje opet glave 
skupa. U hotelima ih zanima hrana, te uspoređuju, što se 
za iste novce može dobiti u Wiesbadenu, Ischlu i Sorrentu. 
Katkad privole, da ih vodič tjera kroz grad, dobacujući 
im nestrpljivo neke godine, koje je pokupio iz Baedekera. 
I oni napuštaju zemlju, a da ni s jednim stanovnikom nisu 
progovorili ni riječi. Dvorski savjetnik Burckhard pripo- 
vijedao je jedamput nekoj gospođi o Rimu, kad ona gurne 


svog muža u rebra, pa usklikne: — O, da, Rim! Sjećaš li 
se? — gdje nam je onaj slatki bijeli kudrov dotrčao 
ususret! 


Bogati putnik je za neku zemlju zaista samo od pri- 
vredne vrijednosti, no siromasi, đaci, mladi umjetnici i uči- 


telji za nju su i od duhovne važnosti. Jer oni upoznavaju | 

taj narod, a narod njih, Oni bi onda, kad se vrate kući, 
mogli pripovijedati o velikoj bijedi, što sputava njen ple- 
meniti narod. I to bi onda bio dan slobode, Jer današnja 
Dalmacija ne će moći postojati, čim se za nju bude znalo, 

Htio bih jedan jedini put, samo kroz nedjelju dana, 
provesti deset trijeznih i poštenih ljudi, trgovce, sudske 
savjetnike, kućevlasnike iz Kremsa ili Steyra kroz Dal- 
maciju! 

Poduzete su sve mjere, da se čovjek ne bi uzdigao do 
neba, i zato je trebalo da me najedamput zatvore, jer sam 
pokušao fotografirati let bijelih galebova. U Gružu jurne 
neki pandur na brod i pita za mene, Objasne mi, da je 
Cc. i kr. povjerenik brzojavio dubrovačkom redarstvu, da 
uhiti onog uhodu s dugom kosom. No kako špijun piše po 
novinama, njega ne zatvaraju; uzeli su mi samo moj 
Kodak, i pritom mi dođe na pamet, kako je dvorski savjet- 
nik Burckhard jednom zaradio sto i pedeset forinti kao 
gonič volova, kad je nekom starom seljaku pomogao, da 
dovede njegovo jogunasto govedo u Sanct Gilgen, i zato 
mu je ovaj dao pet forinti, pa kako je onda dvorski savjet- 
nik dobio još sto forinti cd novina, u kojima je to opisao. 
A to želim i ja učiniti; i ja hoću da tjeram svoga vola. I 


<. sjednem za stol, da opišem svoju dalmatinsku pustolovinu. 


Šaljivo je, kako me putnici izbjegavaju, otkako me . 
umalo ne zatvoriše. Pa, čovjek nikad ne može znati! No 
brodski ljudi, mornari i konobari, od tog časa me zavo- 
lješe. Poslužuju me dvostrukom pažnjom. Morat ću zbilja 
drugi put nastojati, da me uistinu zatvore. 

No sada hoću da umočim svoje pero i da pecam pri- 
djeve za svoj volovski pohod! Sumrak već pada, a more 
tiho šumi, Kroz zamagljena stakla, uz bijeli dim cigareta, 
večer gleda ljubičasto modro unutra, 

Ovaj grad Split sjedi u palači, Neki starac sagradio je 
kuću za svoju samoću, i u tu se kuću onda sakrilo tri tisuće 
ljudi. Mrtvi starac još se uvijek brani i hoće biti sam, No 
Živi za to ne pitaju, pa.se guraju unutra, i posvuda vlada 

buka. U čvrste stare zidove uklesali su male prozore, iz 
kojih visi cvijeće, a nasmijane usne šalju pozdrave. To je 
nečuveni primjer snažnih ljudi, koji mare samo za svoj; 
vlastiti život, što ih žarkom snagom i punoćom tjera na- 
prijed. Ne postoji grad, u kojemu jače odzvanja zov života, 
S visokih tornjeva, iz dubokih podruma, u uzanim ulicama, 
između stupova i kroz kamena vrata povikuje i kliče i po- 
srće život. Ovdje živi četrdeset tisuća ljudi, no čovjeku je, 
kao da se kreće među stotinama tisuća. Tako gromko od- 
. jekuju ovdje koraci života. 


A sad, stupivši na trg i u kavanu Troccoli, kao da sam 
na Faustovu čarobnom plaštu odletio u neki nepoznati 
kraj. Vani je orijent u svim bojama, ali unutra je Quartier 
latin s dugim kosama, lepršavim kravatama i galamom 
dugih govora bez oduška, To su mladi slikari, koji su ovdje 
kod Dioklecijana etablirali svoj Boul' Mich'.“ 

Razmišljam o Dioklecijanu. Bio je dalmatinski seljak, 
koji je postao car, nesretan vojskovođa, velik administra- 
tor i umjetnik, a naučio prezirati vlast, mrziti Rim, pa 
sišao s prijestolja, da se opet vrati u domovinu, te da sred 
najveće raskoši živi životom pustinjaka, Salomon i Cezar 
i veliki Fritz i bavarski kralj Ludvig II. u isti mah. U 
njega su bile značajke azijatskog razbludnika, lands- 
knechta," prosvijećenog despota, artista i mudraca. Od 
narednika do cara. U Egiptu i na Dunavu pobjednik. Dva- 
deset godina gospodar svijeta. Okrutan prema dvorjani- 
cima, a prijatelj siromaha. Organizator. Graditelj rimskih 
terma. Progonitelj kršćana. A onda, poslije dvadeset go- 
dina rada, slave i moći opet kod kuće — kao što se Sha- 
kespeare opet vratio kući u Stratford. I onda sjedi još 
devet godina ovdje i gleda morske daljine i još čuje, kako 
se lomi poganski svijet, a mrski kršćani pobjeđuju. On 
umire, Salona pada, narod bježi pred Avarima u palaču, 


a7 Skraćeno za Boulevard Saint-Michel, glavnu ulicu u đač- 
koj četvrti (Quartier Latin) Pariza. 
49 Njemački plaćenici 15, i 16. stoljeća. 

koju je car sagradio za svoju osamu, i tiha se palača pre- 
tvara u bučni grad, 

Podne je, i hrvatski Parižani odlaze, mašući svojim 
velikim šeširima kao gaskonjski kadeti, Najedamput minu 
me sva volja, da mislim na starog Dioklecijana. A sutra 
je pokladni utorak! Kako li je glupo, biti sam samcat u 
tom bučnom gradu i razgledati kamenje! ' 

Svima tim ljudima, s kojima ovdje sjedim, nema još 
ni trideset godina. A meni je tako divno pri duši, što smo 
tako brzo došli do izražaja! Naše patnje, naše borbe, naše 
nade — ovdje je sve utaženo. Pretvorilo se u mirnu snagu 
i radosnu volju. Ova mladost više ne traži, više ne sumnja, 
više se ne boji, Ona zna, što hoće, i ona zna, da to može, 
i odvažit će se na djelo. Ona je sigurna, samosvijesna i 
prožeta odlučnom radošću i spremnošću. U njoj su očevi 
našli svoje ispunjenje, i budućnost leži pred njom, Mi smo 
samo trčali kroz svijet, trčali za svojom čežnjom. Ovi ovdje 
čvrsto stoje, spremni, u očekivanju radosnih djela, 

I ja bih htio biti sudionikom svega toga! 

Pokladni utorak. Krabulje se guraju kroz grad, oči 
se krijese, šale vrcaju. U dvorani hotela Troccoli nagomi- 
lalo se mnoštvo. Stolovi su primaknuti jedan do drugog; 
tko nije više našao stolac stoji. Konobari, kojima se s lica 


cijedi znoj, jedva se promiču. Vojna glazba i korijandoli. 


Ispočetka svi se još dobro vladaju. Djevojke imaju čedno 
oborene poglede, Ove Hrvatice su najljepše između pet- 
naest i dvadeset godina, kad u još sasvim djetinjska lica 
udari uzavrela krv; baš lijepo umiju već koketirati, ali 
s nevinom veselošću, koja se u žena poslije pretvara u 


odlučnu zbilju i strast. Ta ljubavna ozbiljnost daje naj- 


veću draž hrvatskim ljepoticama; na njihovu licu možete 
čitati, da se svačim poigravaju, ali da je ljubav jezgra i 
srce njihova života. Osjećam, da su takve, kao što je Stend- 
hal gledao Talijanke, koje mi pored njih izgledaju kao 
Stendhalu Talijanke pored Francuskinja. 


Sve se gušće mota klupko uskomešalog mnoštva u za- 


 magljenoj dvorani; veselje vri, djevojke pobiru korijan- 

dole sa stolova, gnječe ih u lopte, skaču na stolce i bacaju 
svoje papirnate kugle; bijeli se zubi bljeskaju, iz crnih 
očiju klikće radost, noge udaraju i topoću, kroz dim od 
cigareta struji dah uvela cvijeća i uzbuđenih žena, odje- 
kuju smijeh i trube, a najednom se pojavljuju goleme 
glave, i mnoštvo mahnita, a goleme glave teturaju kroz , 
dvoranu, — to su glave mojih slikara od jučer, koji me 
tako živo podsjetiše na Pariz, moji slikari s golemim umjet- 
nim glavama — karikaturama znamenitih ličnosti grada. 
I sada je sve skupa samo još uskovitlano klupko urnebesne' 
razdraganosti, 


Onda još jedan skok u susjednu kavanu. Kroz prozor 
vidim mletačku loggiu. S trga odjekuju slavenske pjesme, 
Krabulje provaljuju unutra i zadirkivaju žene. Čitav Dio- 
klecijanov grad odjekuje od uživanja i požude. A u zraku 
podrhtava jedna nesavladiva snaga, koja traži i zahtijeva. 


“e še ie 


Ponoć, U kabini, na putu kući. Polaganim udarcima 
izlazi veliki brod iz luke, a svijetla velikog grada postaju 
blijeda. I u meni se porodi osjećaj divne izvjesnosti: — 
Ovi ljudi ovdje su jaki i bit će jači od svega ostalog! 


Kraj 

